FAM in musaara kanda alhai club thakah fonuvaifi | Mihaaru\nދިރާގު ދިވެހި ޕްރިމިއާ ލީގުގައި މި ފަހަރު ޓީސީ ސްޕޯޓްސް ކްލަބާއި މާޒިޔާ ކުޅުނު މެޗުގެ ތެރެއިން.-- ފޮޓޯ: ނިޝާން އަލީ/ މިހާރު\nއެފްއޭއެމުން މުސާރަ ކަނޑައަޅައި ކްލަބްތަކަށް ފޮނުވައިފި\n11 ޑިސެމްބަރ 2018 - 12:497comments\nއަންނަ އަހަރުން ފެށިގެން ފުޓްބޯޅަ ކުޅުންތެރިންގެ މުސާރައިގެ އޮނިގަނޑު ކަނޑައަޅައި އެފްއޭއެމް އިން ކްލަބްތަކަށް ފޮނުވައިފަ އެވެ.\nއެފްއޭއެމުން އެންމެ ފުރަތަމަ އިއުލާންކުރިއިރު އަހަރެއްގެ މައްޗަށް ކުޅުންތެރިންނަށް އެންމެ ބޮޑުކޮށް ދެވޭނެ މުސާރަ އަކަށް ކަނޑައަޅާފައިވަނީ 400،000ރ. އެވެ. އެއީ 10 މަހަށް ބަލާއިރު މަހަކަށް 40،000ރ. ލިބޭގޮތަށެވެ. އެކަމަކު ކްލަބްތަކަށް އޮނިގަނޑު ފައިނަލް ކުރުމަށް ފަހު ފޮނުވިއިރު، އެ އަދަދު ވަނީ 300،000ރ. އަށް ކުޑަކޮށްފަ އެވެ. އެއީ 10 މަހަށް ބަލާއިރު މަހަކު 30،000ރ. ލިބޭގޮތަށެވެ. މުސާރަ ދޭއިރު އޭގެ ތެރޭގައި ބޯނަހާއި އެހެނިހެން އެލަވަންސްތައް ހިމެނޭނެ އެވެ.\nކުޅުންތެރިން ރަޖިސްޓްރީ ކުރެވޭ އުސޫލު:\n- 2019 ވަނަ އަހަރުން ފެށިގެން ކުޅުންތެރިންނާއި ކްލަބާ ދެމެދު ވެވޭ އެއްބަސްވުން ރަޖިސްޓްރީ ކުރެވޭނީ މަދުވެގެން ތިން އަހަރަށް ހަދާފައިވާ އެއްބަސްވުން.\n- ނޮން އެމެޗާ ކުޅުންތެރިއެއް ނަމަ ކުޅުންތެރިއާ ރަޖިސްޓްރީ ކުރާ ފޯމާއި ކުޅުންތެރިއާ ކްލަބާ އެކު ހަދާފައިވާ އެއްބަސްވުން ހުށަހެޅުން.\n- ކްލަބާއި ކުޅުންތެރިއާ ދެމެދު ހެދޭ އެއްބަސްވުން އެފްއޭއެމްގައި ރަޖިސްޓްރީކުރުން. ރަޖިސްޓްރީ ކުރާ އެއްބަސްވުން ނޫން އެހެން އެއްބަސްވުމެއް އޮވެގެން ނުވާނެ. އޮތް ނަމަވެސް އެ އެގްރީމެންޓް ބެލޭނީ ބާތިލް އެއްޗެއްގެ ގޮތުގައި.\n- ކްލަބާއި ކުޅުންތެރިންނާ ދެމެދު މައްސަލައެއް ޖެހިއްޖެނަމަ އެ މައްސަލައެއް ހައްލުކުރަން އެފްއޭއެމުން ބަލާނީ ރަޖިސްޓްރީ ކުރެވިފައިވާ އެއްބަސްވުމަށް.\nމިހާތަނަށް ރާއްޖޭގައި މިލިއަނަކަށް ވުރެ ބޮޑު މުސާރައެއް އަހަރެއްގެ މައްޗަށް ލިބޭ ގޮތަށް އެއްބަސްވުން ހެދީ މަދު ކުޅުންތެރިއެކެވެ. އޭގެ އިތުރުން އެންމެ ބޮޑު މުސާރަ ލިބޭ ކުޅުންތެރިންނަށް އަހަރެއްގެ މައްޗަށް ލިބެނީ 700،000ރ. އާއި 500،000ރ. އާ ދެމެދުގެ އަދަދެކެވެ. އެވްރެޖްޓް މުސާރަތަކަކީ އަހަރަކު 200،000ރ. އާއި 300،000ރ. އާ ދެމެދުގެ އަދަދެކެވެ.\nމީގެ 13 ވަރަކަށް ކުރިން ވެސް އެފްއޭއެމުން މުސާރައިގެ މިންގަނޑެއް ހެދި އެވެ. އެކަމަކު ކޮންޓްރެކްޓުގެ ބޭރުން ދޭ އެލަންސްތަކާ އެކު އެ އުސޫލުގެ ބޭނުން ކެނޑުނެވެ. އެފްއޭއެމުން ވަނީ އެ ފަދަ ސިއްރު އެއްބަސްވުންތަކެއް ފެންމަތިވެއްޖެ ނަމަ ހަރުކަށި ފިޔަވަޅު އަޅާނެ ކަމަށް ބުނެފަ އެވެ.\nKulhuntheringe musaarathah dhen kan'da'alhaanee FAM in!\n"ހަގީގަތުގައި ކުރިން ވެސް މައްސަލަ ޖެހުނީ އުސޫލުން ބޭރުން ބޯނަހާއި އެހެނިހެން އެލަވަންސް ދޭން ފެށުމުން. މި ފަހަރު ތި އޮނިގަނޑުގައި ހިފެހެއްޓިއްޖިއްޔާ ވަރަށް ރަނގަޅު. އެއީ ލިބޭ އެއްޗަކަށް ވުރެން ބޮޑަށް ކުޅުންތެރިންނަށް ހަރަދުކޮށްގެން ފުޓްބޯޅަ ކުރިއަކަށް ނުދާނެ. އާމްދަނީ ލިބޭ ގޮތެއް ނެތި އޮއްވައި ކިހިނެއް ބޮޑު މުސާރަ ދެނީ،" ފުރަތަމަ ޑިވިޝަނުގައި ވާދަކުރާ ޓީމެއްގެ އޮފިޝަލަކު "މިހާރަ"ށް ބުންޏެވެ.\nއެއްބަސްވުމުގައި ހިމަނަން ޖެހޭ ނުކުތާތައް:\n- އެގްރިމެންޓްގެ މުއްދަތަކީ މަދުވެގެން3އަހަރު. 23 އަހަރުން ދަށުގެ ކުޅުންތެރިއަކު ނަމަ އެ ކުޅުންތެރިއެއްގެ އުމުރުން 23 އަހަރު ވަންދެން އެ ކްލަބަކާ އެކު އެގްރިމެންޓް ހަދަން ޖެހޭނެ.\n- ކުޅުންތެރިންނަށް ދެވޭނެ އެންމެ ބޮޑު މުސާރަ އަކީ މަހަކު 30،000ރ. އެހެނިހެން އެލަވަންސް އާއި ބޯނަސް ވެސް ބެލެވޭނީ މުސާރައިގެ ތެރޭގައި ހިމެނޭ އެއްޗެއްގެ ގޮތުގައި.\n- ކުޅުންތެރިންނަށް ސައިނިން ބޯނަސް (އެޑްވާންސް)ގެ ގޮތުގައި ދެވޭނީ މުސާރައިގެ ޖުމްލަ އަދަދުގެ 20 ޕަސެންޓް. (300،000ރ. މުސާރަ ލިބޭ ކުޅުންތެރިއަކަށް އެޑްވާންސްގެ ގޮތުގައި ނެގޭނީ 60،000ރ).\n- ޖުމްލަ 60 ދުވަހު (ދެ މަސް) ކުޅުންތެރިއާ އަށް މުސާރަނުދީފި ނަމަ 60 ދުވަސް ހަމަވާ ދުވަހުން ފެށިގެން 30 ދުވަސް ތެރޭގައި ކުޅުންތެރިއާ އަށް ނުދެވި ހުރި މުސާރަ ދޭންވާނެ. މި އުސޫލުން ވެސް މުސާރަ ނުދީފިނަމަ ހެދިފައިވާ އެއްބަސްވުން އޮޓަމެޓިކުން ބާތިލްވާނެ.\nކުޅުންތެރިންގެ މުސާރަ ކަނޑައެޅުމުގެ ކަންތައްތަކަށް ކްލަބްތަކުން ޖުމްލަ ގޮތެއްގައިވަނީ މަރުހަބާ ކިޔައިފަ އެވެ. އެއީ ގިނަ ކްލަބްތަކަކީ މާލީ ގޮތުން މާ ފުދުންތެރި ޓީމުތަކެއް ކަމަށް ނުވާތީ އާއި އެއްވެސް އޮނިގަނޑެއް ނެތުމުން ހިފެހެއްޓުމެއްނެތި ކުޅުންތެރިންގެ މުސާރަތައް ބޮޑުވަމުންދިއުމުގެ ގެއްލުން ކުޅުންތެރިންނާއި ޓީމުތަކަށް ވެސް ވަމުންދާތީ އެވެ.\nމުސާރައިގެ އުސޫލުތަކެއް އެފްއޭއެމުން ކަނޑައެޅިއިރު، އެންމެ މަދުން ކުޅުންތެރިއަކަށް ދެވޭނެ މުސާރައެއް ކަނޑައަޅާފައިނުވާތީ ބައެއް ކުޅުންތެރިން ވަނީ ކަންބޮޑުވުން ފާޅުކޮށްފަ އެވެ. މިސާލަކަށް ބަލާނަމަ 23 އަހަރުން ދަށުގެ ކުޅުންތެރިއަކު 23 އަހަރު ވަންދެން އެ ކުޅުންތެރިއަކު އެއް ކްލަބެއްގައި ހުންނައިރު، މަދުވެގެން ދެވޭނެ މުސާރައެއް ކަނޑައަޅަން ޖެހެ އެވެ. އެހެން ނޫނީ މުޅިން ފުޓްބޯޅަ އަށް ހުސްވެގެން ތިބޭ ޒުވާން ކުޅުންތެރިންނަށް ލިބޭ މުސާރަ ކުޑަވުމުގެ ސަބަބުން ކުރިއަށްދާން އުނދަގޫތަކެއް ކުރިމަތިވާނެ އެވެ.\n"އެންމެ ގިނަ ވެގެން ދެވޭ ވަރެއް ކަނޑައަޅާފައި މަދުވެގެން ދެވެން ޖެހޭ ވަރެއް ވެސް އޮންނަން ވާނެ. އެއީ ޒުވާން ކުޅުންތެރިން އެބަތިބި ހުސް ފުޓްބޯޅަ އަށް ހުސްވެގެން ކުރިއަށްދާންތިބި. ބައެއް ކުޅުންތެރިންނަށް މިހާރު ވެސް މަހަކު ނިސްބަތުން ލިބޭ ވަރު ކުޑަ،" ޒުވާން ކުޅުންތެރިއަކު "މިހާރަ"ށް ބުންޏެވެ.\nއަންނަ އަހަރު އާ އޮނިގަނޑެއްގެ ދަށުން މުސާރަ ދޭން ފަށައި ކަންތައްތައް އިސްލާހު ކުރަން މަސައްކަތްކުރާއިރު، މި ސީޒަނުގައި މުސާރަ ނުލިބި ތިބި ގިނަ ކުޅުންތެރިންތަކެއް އެބަތިއްބެވެ. ބައެއް ކުޅުންތެރިން ވަނީ ނުލިބި ހުރި މުސާރަ ހޯދަން އެފްއޭއެމަށް މައްސަަލަ ހުށަހަޅަން ވެސް ނިންމައިފަ އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ އަންނަ އަހަރު އާ އޮނިގަނޑާ އެކު ފަށާއިރު މި އަހަރުގެ މުސާރަ ނުދީ ހުރި ޓީމުތަކުން އަންނަ އަހަރުގެ ސީޒަން ފެށުމުގެ ކުރިން ދޭން ޖެހޭ މުސާރަތައް ދީ ހަލާސްކުރަން ޖެހޭނެ ކަމަށެވެ.\n"އަންނަ އަހަރު ސީޒަން ފެށުމުގެ ކުރިން އެ މުސާރަތައް ދޭން ޖެހޭނެ. އެހެން ނޫނީ އެފްއޭއެމުން އެ ކްލަބްތަކަށް ފިޔަަވަޅު އަޅާނެ،" ޖަވާ ވިދާޅުވި އެވެ.\nމި ވަގުތު ވެސް ބައެއް ޓީމުތަކުން ވަނީ ކުޅުންތެރިންނާ އެކު ދިގު މުއްދަތުގެ އެއްބަސްވުންތަކެއް ހަދައިފަ އެވެ. އެ އެއްބަސްވުންތައް އަންނަ އަހަރު ޖެހޭނީ އެފްއޭއެމުން ކަނޑައަޅާފައިވާ އުސޫލުތަކާ އެއްގޮތްވާ ގޮތުގެ މަތިން ރަޖިސްޓްރީ ކުރާށެވެ.\nކުޅުންތެރިންނާ އެކު ކްލަބްތަކުން ހަދާ އެއްބަސްވުމުގައި އެފްއޭއެމުން ހިމަނަން އަންގާފައިވާ ކަންތައްތައް ނުހިމަނައި ގެންނަ އެއްބަސްވުމެއް ރަޖިސްޓްރީ ނުކުރަން އެ އިދާރާ އިން ވަނީ ނިންމައިފަ އެވެ. އަދި އެ އުސޫލުތަކާ ހިލާފުވާ ޓީމުތަކަށް ވެސް ކަނޑައެޅިފައިވާ ގަވާއިދުތަކުގެ ތެރެއިން ފިޔަވަޅު އަޅަން އެފްއޭއެމުން ވަނީ ނިންމައިފަ އެވެ.


Argentina Eku WorldCup Kaamiyaabu Kuran Beynun: Messi\nމާރޗް 16, 2018 173 0\nއާރޖެންޓީނާއާއި އެކު ވޯލްޑް ކަޕް ކާމިޔާބު ކުރަން ބޭނުން: މެސީ\nއެންމެ ދެރަވަނީ އާޖެންޓީނާގެ ގައުމީ ޓީމާއި އެކު މުބާރާތެއް ކާމިޔާބު ނުކުރެވުމުން ކަމަށާއި މިފަރުގެ ވޯލްޑްކަޕް އާރގެންޓީނާއެކު ކާމިޔާބު ކުރަން ބޭނުންކަމުގައޮ ބާސެލޯނާގެ ކެޕްޓަން ލިއޮނަލް މެސީ ބުނެފިއެވެ.\nސްޕެއިންގެ ނޫހަކަށް މެސީ ދިން އިންޓަވިއުއެއްގައި މެސީ ބުނެފައިވަނީ ކުލަބު ފެންވަރުގައި ކާމިޔާބީތައް ހޯދުން ނަމަވެސް ގައުމީ ފެންވަރުގައި ކާމިޔާބީތައް ނުލިބުމަކީ ލިބޭދެރަވާ ކަމެއްކަމުގައެވެ. އަދި މެސީ ބުނެފައިވަނީ މިއަހަރުގެ ވޯލްޑް ކަޕަކީ އޭނާއަށް މުހިންމު ކަޕްއެއްކަށާއި މިއީ އޭނާގެ އުންމީދު ހަގީގަތަކަށް ހެދުމަށް މުހިންމު އަހަރެއް ކަމަށެވެ. އަދި މެސީ ބުނެފައިވަނީ އާޖެންޓީނާއާއި އެކު ވޯލްޑް ކަޕް ކާމިޔާބު ކުރަން ބޭނުންވާކަމަށެވެ.\nމެސީއަށް ގައުމީ ފެންވަރުގައި ބޮޑު މުބާރާތެއް ކާމިޔާބު ކުރެވިފައިނުވާއިރު، 2014 ވަނަ އަހަރުގެ ވޯލްޑްކަޕްގެ ފައިނަލަށް އާޖެންޓީނާ ދަތުރުކުރިއިރު ފައިނަލްގައި އެޓީމު ވަނީ ޖަރުމަނު އަތުންވަނީ ބަލިވެފައެވެ.\nގިނަ ބަޔަކު ޤަބޫލު ކުރާގޮތުގައި،މިހާރުވެސް ރަނގަޅު ކުޅުމެއް ދައްކަމުން އަންނަ މެސީ މިހާރު ހުރި ފޯމުގައި ވޯލްޑްކަޕުގައި ކުޅެފިނަމަ އާޖެންޓީނާއަށް ވޯލްޑްކަޕް ކާމިޔާބު ކުރަން އެއީ މާކަބޮޑު އުދަގޫކަމެއް ނޫނެވެ.


Bank of Maldives namoonaa bank akah!\nބޭންކް އޮފް މޯލްޑިވްސް ނަމޫނާ ބޭންކަކަށް!\nބޭންކް އޮފް މޯލްޑިވްސްއިން ވަރުބަލިކަމެއްނެތި މަސައްކަތް ކުރަމުން ދަނީ ރާއްޖޭގެ ކޮންމެ ހިސާބަކުންވެސް އިތުބާރު ކުރެވޭ ބޭންކިން ހިދުމަތް ލިބޭނެ މަގު ފަހިކޮށްދިނުމަށެވެ. އެންމެންނަށް ބޭންކިން ހިދުމަތް ފޯރުކޮށްދިނުމުގެ އަމާޒާއެކު ބޭންކުންދަނީ ފަރުދުންނާއި ވިޔަފާރިތަކަށް ގިނަ ގޮތް ގޮތުން އެހީތެރިކަން ފޯރުކޮށްދެމުންނެވެ.\nފައިސާ ނެގުން ނުވަތަ ފައިސާ ދެއްކުން ފަދަ އަސާސީ ބޭންކިންގ ޚިދުމަތްތައް ހޯދުމަށް މީގެ ކުރިން އަތޮޅުތެރޭގައި ކަސްޓަމަރުންނަށް ޖެހިފައިވަނީ ކައިރި ރަށަކަށް ދަތުރުކުރާށެވެ. ނުވަތަ ބޭންކުގެ އަންނަންދެން މަޑުކުރާށެވެ. ނަމަވެސް މިކަން މިހާރުވަނީ ވަރަށް ބޮޑަށް ބަދަލު ވެފައެވެ. 2013 ވަނަ އަހަރަށް ބަލާލާއިރުވެސް ބޭންކުގެ ހިދުމަތް ލިބެންހުރީ ހަމަ އެންމެ 24 ރަށަކުންނެވެ. އެހެންނަމަވެސް މިއަދު ރާއްޖޭގައި މީހުން ދިރިއުޅޭ ކޮންމެ ރަށެއްގައި ބޭންކުގެ ބްރާންޗެއް، އޭޓީއެމްއެއް ނުވަތަ އެޖެންޓެއްގެ ހިދުމަތް ވަނީ ގާއިމުކުރެވިފަ އެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 34 ބްރާންޗް، 35 ސެލްފްސާވިސް ބޭންކިން ސެންޓާ، 95 އޭޓީއެމް، 5000 ޕީއޯއެސް މަރޗަންޓުން، 277 ކޭޝް އޭޖެންޓުން މެދުވެރިކޮށް ބީއެމްއެލް އިން ދަނީ ހިދުމަތް ދެމުންނެވެ.\nވޭތުވެދިޔަ އަހަރު ބޭންކުގެ ސެލްފް ސަރވިސް ސެންޓަރުތަކާއި އޭޓީއެމްތައް މެދުވެރިކޮށް ފައިސާ ޖަމާކުރުމާއި ނެގުމަށް 10 މިލިއަން ޓްރާންސެކްޝަންވަނީ ހަދާފަ އެވެ. މީގެ ތެރެއިން 25 އިންސައްތައަކީ ޑިޕޮސިޓްކަމަށްވާއިރު މިކަމުން ގިނަ ބަޔަކު ބޭންކުގެ ހިދުމަތް ހޯދާގޮތް މިހާރު ބަދަލު ވެފައިވާކަން ފާހަގަ ކުރެވެއެވެ. އަދި ހަމަ އެހެން ބޭންކުގެ މޮބައިލް އާއި އިންޓަނެޓް ބޭންކިންގ ހިދުމަތާއެކު ރާއްޖޭގެ ކޮންމެ ހިސާބަކުންވެސް ބޭންކުގެ ކޮންމެ ޚިދުމަތެއްހެން ބޭނުންކުރުމުގެ މަގު މިހާރުވަނީ ފަހިވެފަ އެވެ.\nބޭންކުގެ އަހަރީ ރިޕޯޓަށް ބަލާއިރު އަލަށް 4.4 ބިލިއަން ރުފިޔާގެ ލޯނު ވަނީ ދޫކުރެވިފައެވެ. މި ލޯނުތަކުން އެތަކެއް ދިވެހި ފަރުދުންނާއި ވިޔަފާރިތަކަށް އެހީތެރިކަން ފޯރުކޮށްދެވި އަދި ވަކިން ހާއްސަކޮށް ދޫކޮށްފައިވާ ލޯނު ފެންވަރަށް ވަރަށް ބޮޑު ކުރިއެރުމެއް ލިބިފައިވާކަން ވެސް އެ ރިޕޯޓުަގއި ހާމަކޮށްފައިވެއެވެ. ބީއެމްއެލްގެ އުފެއްދުންތެރި ނޫން ލޯނުތަކުގެ ނިސްބަތް 4.1 ޕަސެންޓް އަށް ވަނީ ދަށްކުރެވިފަ އެވެ.\n2017 ވަނަ އަހަރުގެ މެދު ތެރޭގައި ކަސްޓަމަރުންނަށް އެންމެބޮޑު ލުޔެއް ލިބިގެން ދިޔައީ ކަސްޓަމާ ސާވިސް އަށް ހާއްސަ ވަކި ސެންޓަރެއް ބޭންކުން ޤާއިމްކުރުމުންނެވެ. އެންމެ ޒަމާނީ ވަސީލަތްތަކާ އެކު އަމީނީ މަގު، މާލެ ސްކުއަރގައި ހުޅުވުނު މިސެންޓަރުގެ ސަބަބުން ކަސްޓަމަރުންނަށް ދެވޭ ހިދުމަތް އަވަސްވެ ކަސްޓަމަރުން ބޭންކުގައި ހޭދަކުރަންޖެހޭ ވަގުތު ވަރަށް ބޮޑަށް ވަނީ ކުޑަކުރެވިފަ އެވެ.\nމީގެ އިތުރުން ބޭންކުން ފުޅާ ކުރަމުންގެންދާ އޭޓީއެމް ޚިދުމަތް މެދުވެރިކޮށް ލިބިދެވޭ ސެލްފް ސާވިސް ބޭންކިން މިހާރުވަނީ ކަސްޓަމަރުންގެ މެދުގައި ވަރަށް މަގުބޫލުވެފަ އެވެ. ވޭތުވެދިޔަ އަހަރު މި ވަސީލަތް މެދުވެރިކޮށް ފައިސާ ޖަމާކުރުމާއި ނެގުމަށް 10 މިލިއަން ޓްރާންސެކްޝަން ހިނގިފައިވެ އެވެ. ޖުމްލަ ގޮތެއްގައި ބަލާއިރު މިފަދަ ކޮންމެ 10 އިން ނުވަ ޓްރާންސެކްޝަން މިހާރު ކުރެވެނީ އޮންލައިންކޮށް، އޭޓީއެމް، ކާޑު، އިންޓަނެޓް ނުވަތަ މޯބައިލް ބޭންކިންގ މެދުވެރިކޮށެވެ.\nމީގެ އިތުރުން މާލޭގައި ގާއިމު ކުރެވިފައިވާ ޔޫއެސްޑީ އޭޓީއެމް ސެންޓަރުން މިދިޔަ އަހަރު ކަސްޓަމަރުންވަނީ 300 މިލިއަން ޑޮލަރު ނަގާފަ އެވެ. ހަމައެހެންމެ އޮންލައިންކޮށް ބުކިން ހެދުމުން ދަތުރުވެރިންނަށް ބީއެމްއެލްގެ އެއާޕޯޓް ކައުންޓަރުން ޑޮލަރުން ލިބޭ ޚިދުމަތުގެ ސަބަބުން ވޭތުވެދިޔަ އަހަރެއްހާ ދުވަސްތެރޭ ރާއްޖޭން ބޭރަށް ދަތުރުކުރި 94,000 އަށްވުރެ ގިނަ ދަތުރުވެރިންނަށްވެސް ވަނީ އެ ހިދުމަތުގެ ނަފާ ލިބިފަ އެވެ.


Natheejaa fennan feshumun evves meehaku foni boan naannaathi: Yameen\nނަތީޖާ ފެންނަން ފެށުމުން އެއްވެސް މީހަކު ފޮނި ބޯން ނާންނާތި: ޔާމީނު\n- 10 months ago3- އައިޝަތު ސަމާ\nއިދިކޮޅު ފަރާތްތަކުން ސަރުކާރު ޖަވާބުދާރީ ކުރުވައި، ގައުމާއި ރއްޔިތުންގެ ހައްގުގައި މިހާރު ކުރަމުންދާ މަސައްކަތުގެ ނަތީޖާ ފެންނަން ފެށުމުން ފޮނިބޯން އެއްވެސް މީހަކު ނައުމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ގޮވައިލައްވައިފިއެވެ.\n''ދަރުވާލައިފި'' ނަމުގައި އިދިކޮޅު ކޯލިޝަނުން މިރޭ ބޭއްވި ޖަލްސާގައި ވަހަކަފުޅު ދައްކަވަމުން ރައީސް ޔާމީން ވިދާޅުވީ ރައްޔިތުންނަކީ ކަނޑުކޮހުން ކަމަށް އެއްވެސް މީހަކު ގަބޫލުކޮށްގެން ނުވާނެ ކަމަށެވެ.\nސަރުކާރު ޖަވާބުދާރީ ކުރުވައި ގައުމާއި ރައްޔިތުންގެ ހައްގުގައި މިއަދު އިދިިކޮޅުގައި ތިބެގެން މަސައްކަތްކުރާއިރު، އެމަސައްކަތުގެ ނަތީޖާ ފެންނަން ފެށުމުން، ދެން އެއްވސް މީހަކު ފޮނިބޯން އައިސްގެން ނުވާނެ ކަމަށް ޔާމީން ވިދާޅުވިއެވެ. ޔާމީން ވިދާޅުވީ ޕީޕީއެމްއާއި ޕީއެންސީއަކީ މިހާރު ހުޅުވައިލާފައިވާ ޕާޓީތަކެއް ކަމަށާއި، އިދިކޮޅާއި ގުޅުމުގެ ފުރުސަތު މިހާރު ކޮންމެ މީހަކަށްވެސް އޮންނާނެ ކަމަށެވެ.\n'' މި ޖިހާދުގައި އަޅުގަނޑުމެންނާއެކީ އުޅޭ ކޮންމެ މީހަކަށް ފުރުސަތު ދެވޭނެ. އަޅުގަނޑުމެންގެ ދޮރު އެހުރީ ހުޅުވައިލާފައި. އެކަމަކު މިކުރާ މަސައްކަތުގެ ނަތީޖާގެ ފޮނި މީރުކަން ލިބޭ ހިސާބަށް ދިޔައިމަ ދެން ނާންނާތި މާމަލުން ފޮނި ބޯ މާބުރު އަންނަ އުސޫލުން މިތަނަށް ނާންނާތި. އެއީ އަޅުގަނޑުމެން ޖާގަދޭނެ ކަމެއް ނޫން. އެހިސާބުން އެމީހުންނަށް ދޮރު ބަންދުވާނެ. ތާއަބަދަށް ދޮރު ބަންދުވީ'' ރައީސް ޔާމީން ވިދާޅުވިއެވެ.\nއެމަނިކުފާނު ވިދާޅުވީ، އިދިކޮޅާއެކު މިއަދު ހަނގުރާމަ ކުރަން ކެރޭ މީހުންނަކީ ރައްޔިތުންގެ ހައްގުގައި ތިބޭ މީހުން ކަމަށާއި ދުރުގައި ފިލާ ތިބޭ މީހުން ފަހުން ޣަނީމާ މުދާ ބަހާއިރު އަންނަ އައުމަށް ކެރިގެން ނޫނެކޭ ބުނަންޖެހޭ ކަމަށެވެ.\n''ރައްޔިތުންނަށް ހެޔޮއެދިގެން އުޅޭ ސިޔާސީ ލީޑަރުންތަކެއް ނުތިބޭ. އެމީހުން އެތިބީ މަޑުން، ދެންތިބި މީހުން ތިބީ ހަނު.އެމީހުންނަށް އެނގޭ އެމީހުން ހަދާފަތިބި ގޯސް. އެމީހުންނަކަށް ނުކެރޭނެ ރައްޔިތުން ކުރިމަތީގައި އަނގަ ހުޅުވައިލާކަށް. އެވަރުގެ ކެޕޭސިޓީއެއް ނެތް.'' ރައީސް ޔާމީން ވިދާޅުވިއެވެ.\nޔާމީން ވިދާޅުވީ އިދިކޮޅުގައި ތިބުމަށްފަހު މިއަދު ސަރުކާރު ކޯލިޝަނާ ގުޅިފައިތިބީ އެންމެ ބޮޑު ހިޔާނާތުން ޣައްދާރުވެފައި ތިބި މީހުން ކަމަށެވެ. އެމީހުންދިޔައީ ލިބޭ ވަގުތީ ފައިދާއަށްޓަކައި ކަމަށް ވެސް ވިދާޅުވިއެވެ.\n''އެމީހުން ތިބީ ސަރުކާރާއެކުގައެއް ނޫން. ސަރުކާރު އޮތީ އެމީހުންނާ އެކީގައެއްވެސް ނޫން.'' ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ ސަރުކާރު ކޯލިޝަންގައި ރައްޔިތުންގެ ޝުއޫރު ދަންނަ މީހަކު ވެސް ނެތް ކަމަށާއި ގާބިލު އެކަކުވެސް ނެތް ކަމަށެވެ. ވާދަވެރިވާންވީ ރައްޔިތުންނަށް ކުރެވޭ ހިދުމަތުގައި ކަމަށާއި ރައްޔިތުންނަށް ބޭނުންވާ ކަންކަން ކޮށްދިނުމުގައި ވާދަވެރިވުމަށް ރައީސް ޔާމީން ގޮވައިލެއްވިއެވެ.\nޙަމަޖެހޭތީދޯ؟ އަމިއްލަ އަށް އެއްވެސް ކަމެއްގަ ނުބެދެވޭގިތަށް އެހެން މީހުން ގެ ބޮލަށްޖަހާ ގައުމުކާލީ\nއިއްޔެގެ އެއްވުމުން ހައްޔަރުކުރި އެކަކު ފިޔަވާ އެހެން އެންމެން ޖޫރިމަނާކުރުމަށްފަހު ދޫކޮށްލައިފި 1 1 week ago\nޕީޕީއެމް އަދި ޕީއެންސީ 75ހާސް ރުފިޔާއިން ޖޫރިމަނާކޮށްފި02 weeks ago\nދުވަހަކުވެސް ސިޔާސީ ބޭނުމަކަށް ފުލުހުން ބޭނުން ނުކުރަން: ޑރ.ވަހީދު03 weeks ago


SunOnline: Addu Citygai drug detox center eh alhan rainbow aa havaalu koffi\nއައްޑޫ ސިޓީގައި ޑްރަގް ޑިޓޮކްސް ސެންޓަރެއް އަޅަން ރެއިންބޯއާ ހަވާލުކޮށްފި\nމުހައްމަދު އައުޒަމް 24 Nov 2020, 20:47\nއައްޑޫ ސިޓީގައި ޑްރަގް ޑިޓޮކްސް ސެންޓަރެއް އަޅަން ރެއިންބޯއާ ހަވާލުކުރުމަށް ސޮއިކުރުމަށޤ ބޭއްވި ރަސްމިއްޔާތުގެ ތެރެއިން-- ސަން ފޮޓޯ: ފަޔާޒު މޫސާ\nއައްޑޫ ސިޓީގައި ޑްރަގް ޑިޓޮކްސް ރިހިބިލިޓޭޝަން ސެންޓަރެއް އަޅަން ރެއިންބޯ ކޮންސްޓްރަކްޝަންއާ ހަވާލުކޮށްފިއެވެ.\nމިއީ އިންޑިއާ ސަރުކާރުގެ އެހީއާއެކު ރާއްޖޭގެ ދައުލަތުގެ ބަޖެޓުންވެސް ހަރަދުކޮށް ތަރައްގީ ކުރާ ސެންޓަރެކެވެ.\nދިވެހި ރާއްޖޭގައި އަޑުގައި ހުންނަ ސެނަކޯ މާލަމުގައި މިއަދު މެންދުރު ބޭއްވި ހާއްސަ ރަސްމިއްޔާތެއްގައި އެކަމާ ގުޅޭ އެއްބަސްވުމެއްގައި މިއަދު ވަނީ ސޮއި ކޮށްފައެވެ.\nއެ އެއްބަސްވުމުގައި ޕްލޭނިން މިނިސްޓްރީގެ ފަރާތުން ޑިރެކްޓާ ޖެނެރަލް ފާތުމަތު ޝަނާ ފާރޫގް ސޮއިކުރެއްވިއިރު ރެއިންބޯ ކޮންސްޓްރަކްޝަންގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު މާޒިން އިބްރާހިމް ރަފީގެވެ.\nއެ މަސައްކަތް ހަވާލުކޮށްފައިވަނީ 180 ދުވަހުން ނިންމާގޮތަށް 15.1 މިލިއަން ރުފިޔާއަށެވެ.\nއެ ސެންޓަރު ގާއިމްކުރުމަށް އިންޑިއާގެ ސަރުކާރުން ވަނީ 7.98 މިލިއަން ރުފިޔާ ދީފައެވެ. އަދި އެ މަސައްކަތަށް ރާއްޖޭގެ ދައުލަތުގެ ބަޖެޓުން 7.1 މިލިއަން ރުފިޔާ ހަރަދު ކުރާނެއެވެ.\nމިއަދުގެ ރަސްމިއްޔާތުގައި އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދީރު ވިދާޅުވީ އަތޮޅުތަކުގައި މަސްތުވާތަކެތި ބޭނުންކުރުމުގެ މައްސަަލައަކީ ގިނަ ދުވަސްތަކެއް ވެފައިވާ ސީރިއަސް މައްސަލައެއް ކަމަށެެވެ. އެގޮތުން މަސްތުވާތަކެތި ބޭނުންކުރާ ކުޑަކުދިންނާއި ބޮޑެތި މީހުންގެ އަދަދު ކަންބޮޑުވާހާ މިންވަރަށް އިތުރުވެފައިވާކަން އޭނާ ފާހަގަކުރެއްވިއެވެ.\nސަފީރު އިތުރަށް ވިދާޅުވީ މިހާރުވެސް ރީހެބް ފަރުވާދޭ އިތުރުު ހަތަރު ސެންޓަރެއް ރާއްޖޭގައި ހުރި ކަމުގައިވިޔަސް އެފަދަ އިތުރު ތަންތަނުގެ ޑިމާންޑް މިހާރު ބޮޑުވެފައިވާ ކަމަށެވެ. އެހެންކަމުން އެކަމުގައި ރާއްޖެއަށް އެހީތެރިވެ ދިނުމަކީ އިންޑިއާއަށް ލިބޭ ޝަރަފެއްކަމަށް ސަފީރު ވިދާޅުވިއެވެ.


ކޮންފަރެންސެއްގައި ބައިވެރިވުމަށް ސަލަފްގެ ރައީސް މައްކާއަށް ފުރާވަޑައިގެންފި – ޖަމްޢިއްޔަތުއް ސަލަފް\nކޮންފަރެންސެއްގައި ބައިވެރިވުމަށް ސަލަފްގެ ރައީސް މައްކާއަށް ފުރާވަޑައިގެންފި\nތާރީޚް: 22:33 26 މެއި 2019\nމުސްލިމް ވޯލްޑް ލީގްގެ ފަރާތުން އިންތިޒާމް ކޮށްގެން ބާއްވާ ބައިނަލް އަޤްވާމީ ކޮންފަރަންސެއްގައި ބައިވެރިވުމަށް ޖަމްޢިއްޔަތުއްސަލަފުގެ ރައީސް އައްޝައިޚް ޢަބްދު ﷲ ބިން މުޙައްމަދު އިބްރާހީމް މިއަދު މައްކާއަށް ފުރާވަޑައިގެންފިއެވެ.\nދުނިޔޭގެ އެކި ގައުމުތަކުގެ ވަފުދުތަކުގެ އިތުރުން އިސްލާމީ ޤައުމުތަކުގެ ވެރީންވެސް ބައިވެރިވެވަޑައިގަންނަވާ މި ބައްދަލުވުން އޮންނާނީ މި ރަމަޟާންމަހުގެ 22 އިން 24 އަށެވެ. މި ކޮންފަރަންސްގެ ޝިޢާރަކީ ”ޤުރްއާނާއި ސުންނަތުން ސާބިތުވާ މެދުމިންކަމުގެ އަގުތައް“ މިއެވެ.\nސަޢުދީ ޢަރަބިޔާގެ ރަސްގެފާނު، މަލިކު ސަލްމާން ބިން ޢަބްދުލް ޢަޒީޒުވެސް ބައިވެރިވެވަޑިގަތުމަށް ހަމަޖެހިފައިވާ މި ކޮންފަރަންސްގައި، ސަޢުދީގެ އިސް މުފްތީ، އައްޝައިޚް ޢަބްދުލް ޢަޒީޒު ބިން ޢަބްދު ﷲ އާލުއްޝައިޚުވެސް ތަޤުރީރު ކުރެއްވުމަށްވަނީ ހަމަޖެހިފައެވެ. އަދި މީގެ އިތުރުން އިސްލާމީ އުއްމަތުގެ ގިނަ ދާޢީންވެސް ބައިވެރިވާނޭކަމުގައި ކޮންފަރަންސް އިންތިޒާމުކުރާ ފަރާތުންވަނީ ހާމަކޮށްފައެވެ.


vnews - 'Anwar aa verikan havaalu kurumah fahu alhugan'du dhurah dhaanan'\n"އަންވަރުއާ ވެރިކަން ހަވާލުކުރުމަށްފަހު އަޅުގަނޑު ދުރަށް ދާނަން. އެއީ ވަޢުދެއް"\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު (ވ) އަދި ޖަލުގައި ހުންނެވި ކުރީގެ ބޮޑުވަޒީރުގެ ނާއިބް އަންވަރު އިބްރާހިމް:\nއުމުރުފުޅުން މިހާރު 92 އަހަރުގެ ތުން މަހާތީރު ބިން މުހަންމަދު އުފަންވެ އަދި ބޮޑުފުޅުވެފައިވަނީ މެލޭޝިޔާގެ ކެޑާހްގެ ރަށްފުށުގެ ހިސާބެއް ކަމަށްވާ އަލޯރް ސެޓާރްގައެވެ. އޭރު މެލޭޝިޔާއޭ ކިޔާ ސަރަހައްދަކީ އިނގިރޭސީންގެ އިސްތިއުމާރުގެ ދަށުގައި އޮތް ތަނެކެވެ. މަހާތީރު މުހަންމަދަކީ 1930 ގެ އަހަރުތަކުގައި މެލޭޝިޔާ ތަޖުރިބާކުރި ބޮޑުތަދުވެސް ތަޖުރިބާ ކުރައްވާފައިވާ ބޭފުޅެކެވެ.\nމަހާތީރު ބިން މުހަންމަދުއަކީ ކުރިން މެޑިކަލް ޑޮކްޓަރެކެވެ. މެލޭޝިޔާގެ ހަތަރުވަނަ ބޮޑުވަޒީރުގެ ގޮތުން އޭނާ މަގާމަށް ވަޑައިގެންފައިވަނީ 1981 ވަނަ އަހަރުއެވެ. އޭގެކުރިން 1964 ވަނަ އަހަރުން ފެށިގެން އޭނާއަކީ މެލޭޝިޔާގެ ޕާލަމެންޓް މެމްބަރެކެވެ. 1981 ވަނަ އަހަރު ބޮޑުވަޒީރުކަމުގެ މާގަމަށް ވަޑައި ގަތުމާ ހަމައަށް 1976 ވަނަ އަހަރުން ފެށިގެން މަހާތީރަކީ މެލޭޝިޔާގެ ބޮޑުވަޒީގެ ނާއިބެވެ.\n22 އަހަރުވަންދެން މެލޭޝިޔާގައި އޭނާ ކުރެއްވި ވެރިކަމަކީ ގޮށްމުށުގެ ވެރިކަމެއް ކަމަށް ގަބޫލު ކުރެވުނު ނަމަވެސް، މެލޭޝިޔާ މިއަދު ދެކޭ ޒަމާނީ މެލޭޝިޔާއަކަށް ހެއްދެވުމުގެ ހުރިހާ ޝަރަފެއް ލިބިވަޑައިގެންފައިވަނީ އޭނާއަށެވެ.\n1957 ވަނަ އަހަރު އިނގިރޭސީންގެ ކިބައިން މިނިވަންވެ މިނިވަން ދައުލަތަށްވި ނަމަވެސް، އޭރުއްސުރެ ނިދީގައި ނުވަތަ މަޑުގިނީގައި އޮތް މެލޭޝިޔާ ތަރައްގީއާއި ތަމައްދުންގައި ކުރިއަރައި ދިޔައީ ޑރ. މަހާތީރުގެ ހިކުމަތުއަމަލީގެ ސަބަބުންނެވެ. މިއަދުގެ ދުނިޔޭގެ ސިނާއީ ވަރުގަދަ ގައުމަކަށް މެލޭޝިޔާ ހެއްދެވީ އޭނާއެވެ. ވަރުގަދަ އިގްތިސާދަކަށް މެލޭޝިޔާ ހެއްދެވީ އޭނާއެވެ.\nމެލޭޝިޔާގައި ޒަމާނީ ބްރިޖްތައް އަޅުއްވައި، ހައިވޭތަކާއި، މަގުތައް ހައްދަވައި، މެލޭޝިޔާގެ ވެރިރަށުގެ ގޮތުގައި މިއަދު ފެންނަ ކުއާލަ ލަމްޕޫރު އަލުން ބިނާކުރެއްވީ މަހާތީރުގެ ވެރިކަމުގައެވެ. އެއް އިރެއްގައި ދުނިޔޭގެ އެންމެ އުސް އިމާރާތުގެ ގޮތުގައި ވެފައިވާ 88 ފަންގިފިލާގެ ޕެޓްރޯނަސް ނިބޫ ޓަވަރު ކުއާލަ ލަމްޕޫރުގައި ބިނާކުރެވުނީވެސް މަހާތީރުގެ ވެރިކަމުގައެވެ.\nޑރ. މަހާތީރުގެ ވެރިކަމުގައި މެލޭޝިޔާއަށް ގެންނެވި ބޮޑެތި ތަރައްގީގެ ސަބަބުން އޭނާއަށް މެލޭޝިޔާގެ ރައްޔިތުންދިން ލަގަބަކީ "ޒަމާނީ މެލޭޝިޔާގެ ބައްޕަ" ގެ ލަގަބެވެ.\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު - ފޮޓޯ: އޭ.އެފް.ޕީ\nމިހުރިހާ ޝަރަފެއް އެރުވިފައިވާ އަދި ރައްޔިތުންގެ ލޯތްބާއި އިހްތިރާމް ލިބިވަޑައިގެން ހުންނެވުމާއެކުވެސް، ރައްޔިތުންނާއި، ސިޔާސީ އިދިކޮޅު ފަރާތްތަކުގެ ނުރުހުމާއި ނަފްރަތުވެސް މަހާތީރު މުހަންމަދަށް އަމާޒުވަމުންދިޔައެވެ. އެއީ، ވެރިކަމުގައި ހުންނަވައި ސިޔާސީ އިދިކޮޅު ފަރާތްތަކާމެދު އަމަލު ކުރައްވަމުން ގެންދެވި ގޮތުގެ ސަބަބުންނެވެ. ސަލާމަތީ ކަންކަމާގުޅޭ ގާނޫނުގެ ނަމުގައި ގާނޫނެއް ހައްދަވައި، އެ ގާނޫނު ނިވާފަށްގަނޑަކަށް ހައްދަވައިގެން މަހާތީރުގެ ވެރިކަމުގައި ސިޔާސީ އިދިކޮޅު ފަރާތްތައް ޖަލަށް ލެވުނެވެ. ވެރިކަމުގެ ފުރަތަމަ ފަސް އަހަރުގެ ތެރޭގައި އެކަނިވެސް ސަތޭކައަށްވުރެ ގިނަ ސިޔާސީ ފަރާތްތައް ޝަރީއަތަކާ ނުލައި ޖަލަށް ލައްވައިގެން ގެންގުޅުއްވިއެވެ.\nމަހާތީރު ކުރިން ބޮޑުވަޒީރަކަށް ހުންނެވިއިރު، ބޮޑުވަޒީރުގެ ނާއިބަކަށް ހުންނެވި އަންވަރު އިބްރާހިމް މަގާމުން ދުރުކޮށް ޖަލަށް ލެވުނު މައްސަލައަކީ އެންމެ ހޫނުވި މައްސަލައެވެ. މަހާތީރާއި އަންވަރާ ދެމެދު މައްސަލަޖެހި ހިނގި ކަންތަކަކީ މެލޭޝިޔާގެ މުޅި ސިޔާސީ ހަޔާތް އެފުށް މިފުށަށް ޖެހިގެންދިޔަ ކަމެކެވެ.\nނުވިތާކަށް، ޚިޔާލު ފާޅުކުރުމުގެ މިނިވަންކަމަށް މަހާތީރު ހުރަސްއަޅުއްވައި ހަނިކުރެއްވި ކަމަށް އިދިކޮޅު ފަރާތްތަކުން ބުނެއެވެ. ހަމަ އެއާއެކު އިންސާނީ ހައްގުތަކުގެ ރެކޯޑްވެސް ވަރަށް ހަޑިކަމަށް ކަމާބެހޭ ފަރާތްތަކުން ބުނަމުންގެންދިޔައެވެ.\nއަނެއްކޮޅުން، ހުޅަނގުގެ މަސްލަހަތުތަކާއި، އިގްތިސާދީ ސިޔާސަތުތައްވެސް މަހާތީރަށް ކަމަކުނުދިޔައެވެ. އެފަދަ ސިޔާސަތުތަކާ މަހާތީރު ފާޅުގައިދެކޮޅު ހައްދަވަން ފެށްޓެވުމުގެ ނަތީޖާއަކަށް ވެގެންދިޔައީ، އެމެރިކާ، އިނގިރޭސިވިލާތް، އޮސްޓްރޭލިއާ އަދި އެހެންވެސް ގައުމުތަކާއި މަހާތީރާއި މައްސަލަ ޖެހޭން ފެށުމެވެ.\nއެތެރެއާއި ބޭރުގެ ފިއްތުންތައް ބޮޑުވެ ޑރ. މަހާތީރު މުހަންމަދު 22 އަހަރު މެލޭޝިޔާގެ ބޮޑުވަޒީރުކަން ކުރެއްވުމަށްފަހު އިސްތިއުފާ ދެއްވާފައިވަނީ 2003 ވަނަ އަހަރުއެވެ. އަދި ވެރިކަންކުރާ ޕާޓީގެ ލީޑަރުކަންވެސް ދޫކޮށްލެއްވިއެވެ.\nއެއާއެކުވެސް މަހާތީރުގެ ނުފޫޒު ޕާޓީ ތެރޭގައި ކުޑަވެގެންނުދެއެވެ. 2006 ވަނަ އަހަރު ބޮޑުވަޒީރު ކަމަށް އަބްދުﷲ އަހްމަދު ބަދާވީގެ ނަންފުޅު މަހާތީރު ހުށަހެޅުއްވިއެވެ. 2009 ވަނަ އަހަރު ނަޖީބު ރައްޒާގު ބޮޑުވަޒީރު ކަމަށް ވަޑައިގަތުމަށް މަހާތީރު ތާއީދު ކުރެއްވިއެވެ. ނަޖީބުއަށް ވެރިކަން ލިބިވަޑައިގަތީވެސް މަހާތީރުގެ ސަބަބުންނެވެ.\nއެކަމަކު، ނަޖީބު ރައްޒާގު ވެރިކަމަށް ވަޑައިގަތުމާއެކު، ސަރުކާރުގެ ކޮރަޕްޝަންގެ މައްސަލަތައް ފެންމަތިވާން ފެށުމުން މަހާތީރު މުހަންމަދު އެކަމާ ހިތްޕުޅާއެއް ނުވިއެވެ. މަގާމުން އިސްތިއުފާ ދެއްވުމަށް މަހާތީރު ނަޖީބުއަށް ގޮވާލެއްވިއެވެ. އިސްތިއުފާ ނުދެއްވުމުން ނަޖީބު ހުއްޓުވަންވެސް މަހާތީރު ގިނަގުނަ މަސައްކަތްތަކެއް ކުރެއްވިއެވެ.\nޑރ. މަހާތީރު މުހަންމަދު ތާއީދު ދެއްވުމުގެ ސަބަބުން މެލޭޝިޔާގެ ބޮޑުވަޒީރު ކަމަށް ވަޑައިގެންނެވި ނަޖީބު ރައްޒާގު - ފޮޓޯ: އޭ.އެފް.ޕީ\nބޮޑުވަޒީރު ނަޖީބުގެ މައްޗަށް އުފުލުނު "1މެލޭޝިޔާ ޑިވެލޮޕްމަންޓް ބަރްހާދު" ނުވަތަ ނަޖީބު ވެރިކަމަށް ވަޑައިގެން އުފެއްދެވި ތަރައްގީގެ ފަންޑުން އެތައް ބިލިއަން ޑޮލަރެއް ލޫޓުވާލި މައްސަލަތައް ފެންމަތިވެފައި ވަނިކޮށްވެސް ވެރިކަންކުރާ އުމްނޯ ޕާޓީން ނަޖީބުއަށް ތާއީދުކުރާ މައްސަލާގައި މަހާތީރު މުހަންމަދު އޭނާ 1946 ވަނަ އަހަރު ގުޅިވަޑައިގެންނެވި ސިޔާސީ ޕާޓީން ވަކިވެވަޑައި ގެންފައިވަނީ 2016 ވަނަ އަހަރުގެ ފެބްރުއަރީމަހުގެ 29 ވަނަ ދުވަހުއެވެ. އަދި ސަރުކާރުގެ މުޝީރެއްގެ ގޮތުގައި އޭނާ ހުންނެވި ހުރިހާ މަގާމުތަކުންވެސް ވަކިވެވަޑައި ގެންނެވިއެވެ.\nކުރިން ގާތް އެކުވެރި ރަހްމަތްތެރިއެއްގެ ގޮތުގައި ދެކެވަޑައިގެންނެވި ނަޖީބު ރައްޒާގު ވެރިކަމުން ދުރުކުރެއްވުމަށް ޑރ. މަހާތީރު މުހަންމަދު މަސައްކަތް ފެށްޓެވީ އެހިސާބުންނެވެ. އެގޮތުން "މެލޭޝިއަން ޔުނައިޓެޑް އިންޑިޖިނަސް ޕާޓީ" ގެ ނަމުގައި 2016 ވަނަ އަހަރުގެ ސެޕްޓެމްބަރު މަހުގެ9ވަނަ ދުވަހު ޕާޓީއެއް ރަޖިސްޓަރީ ކުރައްވައި، އެޕާޓީގެ ޗެއަރމަންގެ ގޮތުގައި މަސައްކަތް ފެށްޓެވިއެވެ.\nއޭގެފަހުން، މެލޭޝިޔާގެ ސިޔާސީ އިދިކޮޅު ބައެއް ޕާޓީތަކާއި، މަހާތީރުގެ ޕާޓީ ގުޅިގެން ކޯލިޝަނެއް ހަދައި، އާންމު އިންތިޚާބަށް ތައްޔާރުވާން ފެށިއެވެ. އެގޮތުން "ޕަކަތަން ހަރަޕަން" ނުވަތަ ޕެކްޓް އޮފް ހޯޕްގެ ނަމުގައި އިދިކޮޅު ކޯލިޝަން އިންތިޚާބަށް ނުކުރީ ބޮޑުވަޒީރުކަން ދޭނޭ ބޭފުޅަކަށް ޑރ. މަހާތީރުގެ ނަންފުޅު ކަނޑައަޅައިގެންނެވެ. އެކަން އިޢްލާން ކުރެވުނީ 8 ޖެނުއަރީ 2018 ގައެވެ.\nމެއިމަހުގެ9ވަނަ ދުވަހު މެލޭޝިޔާގައި ބޭއްވި އާންމު އިންތިޚާބު ކާމިޔާބު ކުރައްވައި ޑރ. މަހާތީރު މިވަނީ މެއިމަހުގެ 10 ވަނަ ދުވަހު މެލޭޝިޔާގެ ބޮޑުވަޒީރުކަމުގެ ހުވާވެސް ކުރައްވާފައެވެ. އުމުރުފުޅުން 92 އަހަރުގެ މަހާތީރަކީ މިވަގުތު ދުނިޔޭގެ ގައުމެއްގައި ވެރިކަންކުރައްވާ އެންމެ ދޮށީ ބޭފުޅާއެވެ. މަހާތީރު ވެވަޑައި ގެންފައިވަނީ، މެލޭޝިޔާއަށް މިނިވަންކަން ލިބުނީއްސުރެ އެގައުމުގައި ވެރިކަންކުރަމުން އައި "ބަރިސާން ނޭޝަނަލް" އަށް ނިސްބަތްވެވަޑައި ނުގަންނަވާ ފުރަތަމަ ބޮޑުވަޒީރަށެވެ. އޭނާ ވެވަޑައިގެންފައިވަނީ ކުރިން ބޮޑުވަޒީރުކަން ކުރެއްވުމަށްފަހު އަލުން ބޮޑުވަޒީރު ކަމަށް ވަޑައިގެންނެވި ފުރަތަމަ ބޭފުޅާއަށްވެސް މެއެވެ.\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު (ކ) އަދި ބޮޑުވަޒީރުގެ ނާއިބަކަށް އިންތިޚާބު ކުރެވިފައިވާ ވާން އަޒީޒާ ވާން އިސްމާއިލް: އަޒީޒާއަކީ އަންވަރު އިބްރާހިމްގެ އަނބިކަނބަލުން - ފޮޓޯ: އޭ.އެފް.ޕީ\nޑރ. މަހާތީރު ބިން މުހަންމަދުގެ އެހެން ރެކޯޑެއްވެސް އެބައޮތެވެ. އެއީ، މެލޭޝިޔާގެ ސިޔާސީ މައިދާނަށް ނުކުމެވަޑައި ގަތީއްސުރެ އޭނާ ދުވަހަކުވެސް އިންތިޚާބެއްގައި ވާދަކުރައްވައި ބަލިވެވަޑައިގެންފައި ނުވުމުގެ ރެކޯޑެވެ. އުމުރުފުޅުގެ ދޮށިކަމާއެކުވެސް އިހަށްދުވަހުވެސް އެވަނީ އިންތިޚާބު ކާމިޔާބު ކުރައްވާފައެވެ. އިންތިޚާބުގައި އޭނާ ވާދަކުރެއްވި ދާއިރާ ކަމަށްވާ ލަންގްކާވީގެ ގޮނޑިވެސް ކާމިޔާބު ކުރެއްވިއެވެ.\n"އާދެ، އާދެ، އަޅުގަނޑު އަދި މަރެއްނުވޭ" އާންމު އިންތިޚާބުގެ ކާމިޔާބީ އިޢްލާން ކުރެއްވުމަށް މެންދަމު3ޖެހިއިރު ނޫސްވެރިންނާ ބައްދަލު ކުރައްވައި މަހާތީރު ފުރަތަމަވެސް ވިދާޅުވިއެވެ.\nމަހާތީރު މުހަންމަދު މެލޭޝިޔާގެ ބޮޑުވަޒީރު ކަމުގެ ހުވާ ކުރައްވައި މަގާމާ ހަވާލުވެވަޑައި ގެންފައިވާއިރު، ބޮޑުވަޒީރުގެ ނާއިބަކަށް އިންތިޚާބު ކުރެވިފައިވަނީ މަހާތީރުގެ ވެރިކަމުގައި ބޮޑުވަޒީރުގެ ނާއިބަކަށް ހުންނަވަނިކޮށް މަގާމުން ވަކިކުރައްވައި ޖަލަށް ލެއްވި އަންވަރު އިބްރާހިމްގެ އަނބިކަނބަލުން ވާން އަޒީޒާ ވާން އިސްމާއިލްއެވެ.\nމަހާތީރު މުހަންމަދުވަނީ، އަންވަރު އިބްރާހިމްއަށް ޝާހީ މައާފެއް ހޯއްދަވައި ޖަލުން މިނިވަން ކުރެއްވުމަށް މަސައްކަތް ކުރައްވާނޭ ކަމަށް ވައުދުވެވަޑައި ގެންފައެވެ. އަދި ޕާލަމެންޓްގެ ގޮނޑިއަކަށް އަންވަރު އިބްރާހިމް އިންތިޚާބު ކުރެއްވުމަށް މަސައްކަތް ކުރައްވާނޭ ކަމަށާއި، އޭގެފަހުން އަންވަރުއާ ބޮޑުވަޒީރުކަން ހަވާލު ކުރެއްވުމަށްފަހު އެއްފަރާތްވެވަޑައި ގަންނަވާނޭ ކަމަށްވެސް މަހާތީރު ވައުދުވެވަޑައި ގެންފައި ވެއެވެ.\n"ބޮޑުވަޒީރުކަމަށް ނަޖީބު އިންތިޚާބު ކުރުމަށް އަޅުގަނޑަށް ތާއީދު ކުރެވުނުކަމީ ހެދުނު ވަރަށްބޮޑު ގޯހެއް. އަޅުގަނޑު ބޭނުންވީ ނަޖީބު މަގާމުން ދުރުކޮށް އެގޯސް ރަނގަޅުކުރަން" މަހާތީރު ވިދާޅުވެފައި ވެއެވެ.\nއެންމެ ފަހުގެ ރިޕޯޓްތައް ބުނާގޮތުގައި މަހާތީރުގެ އެދިވަޑައިގަތުމަށް މެލޭޝިޔާގެ ރަސްގެފާނު މިހާރުވަނީ، އަންވަރު އިބްރާހިމްއަށް މައާފް ދެއްވުމަށްވެސް އެއްބަސްވެވަޑައި ގެންފައެވެ.


Mahshooru Vaan Kuri Masaiykaiy Fenah, Fahun Jehunee Salaan Jahan - Vaguthu\nމަޝްހޫރު ވާން ކުރި މަސައްކަތް ފެނަށް، ފަހުން ޖެހުނީ ސަލާންޖަހަން!\nލިސެޓް ކަލްވެއިރޯ ނަމަކަށްކިޔާ އުމުރުން 26 އަހަރުގެ މި އަންހެން މީހާ ވަނީ އޭނާ މަޝްހޫރު ސޯޝަލް މީޑިޔާ އެޕް އިންސްޓަގްރާމްގައި ތަރިއަކަށްވުމަށްޓަކައި ކުރި މަސައްކަތް ފެނަށް ގޮސް އޭނާ މުޅިން ބަނގުރޫޓުވެ ސަލާންޖަހާ ހާލަތައް ދިޔަގޮތް ކިޔައިދީފައެވެ. ލިސެޓް އެމެރިކާގެ ނިއު ޔޯކްއަށް ބަދަލުވީ 2013 ވަނަ އަހަރުއެވެ. އޭނާ އިންސްޓަގްރާމްގައި ދަމަހައްޓަން މަސައްކަތްކުރި ފެންވަރާއި އޭނާއަށް ލިބެމުންދިޔަ މުސާރައާއި ނުގުޅުމުގެ ސަބަބުން އޭނާއަށް އެތައް ބޮޑެތި ދަތިތަކެއް އަބަދުވެސް ކުރިމަތިވަމުންދިޔަކަމަށް ލިސެޓް ވަނީ ބުނެފައެވެ.\nއިންސްޓަގްރާމްގައި އޭނާގެ ފޮލޯ ކުރާ މީހުންނަށް ދެއްކުމަށްޓަކައި އޭނާ ދިޔައީ އަގުބޮޑު ހެދުންތައް ގަނެ، އަގުބޮޑު ރެސްޓޯރެންޓްތަކުން ކެއުން ފަދަ ކަންކަން ކޮށްފައެވެ. ލިސެޓް ބުނާގޮތުގައި އޭނާ ދުވަހަކުވެސް އެއް ހެދުމެއް ލައިގެން ދެވަނަ ފޮޓޯއެއް އިންސްޓަގްރާމްއަކަށް ނުލައެވެ. މީގެ އިތުރުންވެސް އޭނާ ވަނީ އަގުބޮޑެތި އެތައް ދަތުރުތަކެއްވެސް އިންސްޓަގްރާމްއަށް ފޮޓޯ ޕޯސްޓުކުރުމަށްޓަކައި ކޮށްފައެވެ. މިގޮތުން އޭނާ ވަނީ މޮރޮކޯ ފަދަ އެކި އެކި ގައުމުތަކަށްވެސް ދަތުރުކޮށްފައެވެ. އޭނާ ބައެއް ފަހަރު ދެކޮޅު ޖެއްސުމަށްޓަކައި އެހެން މީހުން އަތުން ފައިސާ ނެގިކަމަށްވެސް ލިސެޓް ވަނީ ކިޔައިދީފައެވެ. މިގޮތަށް ދިރިއުޅެމުން ގޮސް ފައިސާގެ ދަތިކަން އިންތިހާއަށް ދިޔުމުން ދެން އޭނާ އެންމެ ފަހުން ބަދަލުވާންޖެހުނީ އޭނާގެ މައިންބަފައިންގެ ގާތަށް މިއާމީއަށެވެ. އޭރު ލިސެޓްގެ ދަރަނީގެ އަދަދު ވަނީ 10،000 ޑޮލަރަށް އަރައިފައެވެ.\nލިސެޓްއަށް އެންމެ ފަހުން ވިސްނިގެން ދިޔައީ އޭނާއަށް ރަނގަޅު ވަޒީފާއެއް ލިބުމާއިއެކުގައެވެ. ފެޝަނިސްޓާއިން ބުނާގޮތުގައި އިންސްޓަގްރާމްގައި މަޝްހޫރުވުމަށްޓަކައި ބޭނުންވާ ރީތިކަމަކީ މަދުވެގެން އެކަމަށްޓަކައި 31400 ޑޮލަރު އަހަރެއްގެ މައްޗަށް ހޭދަވާ ކަމެކެވެ. ލިސެޓް ބުނާގޮތުގައި އޭނާއަށް އޭރު ދިރިއުޅެވެމުންދެވުނީ ބޮޑު ދޮގެއްގެ ތެރޭގައެވެ. އަދި މިހާރު ލިސެޓް ދަނީ އޭނާގެ ފައިސާގެ މައްސަލަތައް ހައްލުކޮށް މަޑުމައިތިރި ދިރިއުޅުމެއް އުޅެމުންނެވެ.\nމާޗް 4, 2018 17:43\nބޮޑެތި މޮޔައިން### އަދި ތާހިރު މީހެއްނަމަވެސް ރަނގަޅެއްނު###\nމާޗް 4, 2018 21:38\nއެކަމެއް ނޭނގެ މިހާރުވެސް އޭނަ ޗާންސެއް ދީފިނަމަ ކަލޭ ހުންނާނީ ފެށުމުގެ ކުރިން ދެބުރަށް ނިމިފަ\nމާޗް 4, 2018 19:29\nމިގައުމުގައި ލިސެޓުން ވަރަށް ގިނައެވެ.


Covid-19: America Gai Vaccine Dhinumuge Fahuge Thahyaareethah Fashaifi - Vaguthu\nޑިސެމްބަރ މަހުގެ 11 ވަނަ ދުވަހު އެމެރިކާގައި ކޮވިޑް-19 ވެކްސިން އާއްމުކޮށް ދޭން ފެށުމަށް ވާން ޖެހޭ އެންމެ ފަހުގެ ތައްޔާރީތައް ފަށައިފިއެވެ. މިގޮތުން އެމެރިކާގެ ފައިޒާ އާއި ޖަރުމަންވިލާތުގެ ބައޯއެންޓެކް ގުޅިގެން އުފައްދާފައިވާ ވެކްސިންގެ ފުރަތަމަ ބެޗް ބްރަސެލްސް އިން އެމެރިކާ އަށް މިހަފްތާގައި ވަނީ ގެންގޮސްފައެވެ.\nއެމެރިކާއަށް ފައިޒާގެ ވެކްސިން ގެންދިޔައީ ފައިޒާގެ ވެކްސިނަކީ -70 ޑިގްރީ ސެލްސިއަސްގެ ފިނިހޫނުމިނުގައި ބަހައްޓަން ޖެހޭ ވެކްސިނަކަށް ވާތީ އެކަމަށް ތައްޔާރު ކުރެވިފައިވާ ކާގޯ ފްލައިޓްތަކެއްގައެވެ. މިކާގޯ ފްލައިޓްތަކަކީ ވެކްސިން އުފުލުމުގެ އިންތިޒާމްތައް ހުރީ ރަނގަޅަށްތޯ ބަލައި އެފްޑީއޭ އިން ވެކްސިން އުފުލުމުގެ ހުއްދަ ދީފައިވާ ފްލައިޓްތަކެކެވެ.\nފައިޒާ އިން މިހާރު ވަނީ ވެކްސިން އެމެރިކާގެ އެކި ސަރަހައްދުތަކަށް ގެންދިއުމަށް ވަރަށް ގިނަ ފްލައިޓްތަކާއި ޓްރަކްތައް ޗާޓަރު ކޮށްފައެވެ.\nފައިޒާގެ ވެކްސިން އާއްމުކޮށް ބޭނުން ކުރުމުގެ ހުއްދަ އަށް އެދި އެމެރިކާގެ އެފްޑީއޭ އަށް ހުށަހެޅީ މިމަހުގެ 20 ވަނަ ދުވަހު އެވެ. އެމެރިކާގެ އެފްޑީއޭ އިން ބަލަން ޖެހޭ ކަންކަން ބެލުމަށްފަހު ވެކްސިން އާއްމުކޮށް ބޭނުން ކުރުމުގެ ހުއްދަ ދޭނެ ކަމަށް ބެލެވެނީ ޑިސެމްބަރ މަހުގެ 10 ވަނަ ދުވަހު އެވެ. ވެކްސިން ބޭނުން ކުރަން ހުއްދަދޭތާ 24 ގަޑިއިރުގެ ތެރޭގައި ވެކްސިން އާއްމުކޮށް ދޭން ފަށަން އެމެރިކާ އިން އަންނަނީ ތައްޔާރުވަމުންނެވެ.\nއެމެރިކާގެ އޮފިޝަލުން ވިދާޅުވާ ގޮތުގައި ވެކްސިން އާއްމުކޮށް ޖަހަން ފަށާއިރު ވެސް ވެކްސިންގެ 4.1 މިލިއަން ޑޯޒް އެމެރިކާގައި ހުންނާނެއެވެ. އެމެރިކާގައި ވެސް އެންމެ ފުރަތަމަ ވެކްސިން ޖަހާނެ އެއްބަޔަކީ ސިއްހީ ދާއިރާގައި މަސައްކަތް ކުރާ މީހުންނެވެ. އެމެރިކާގެ ސިއްހީ ދާއިރާގައި އެކަނިވެސް ވެކްސިން ޖަހަން ޖެހޭ 20 މިލިއަން މުވައްޒަފުން އެބަތިއްބެވެ.


ދިވެހިންގެ "ބޭސް އަވި": ކެންސަރު ފަދަ ބަލިތަކަށް ހުރި ފަރުވާއެއް\nJanuary 13, 2019 04:25:22\nއިހުގެ ދިވެހިންގެ ފަރާތުން ވަރަށް އާންމުކޮށް ފެނުނު މަންޒަރެކެވެ. މިހާރުވެސް ރަށްފުށުގައި ރަށުގެ އިސް ރަށްވެހިންގެ ފަރާތުން ފެންނަ މަންޒަރެކެވެ. އަރައިގެން އަންނަ އިރުގެ ދޯދިތަކަށް މަރުޚަބާ ކިޔުމަށް ހާމަ ތަންތަނުގައި ތިބުމަކީ ސިއްޙީ ގޮތުން ފައިދާ ތަކެއް ލިއްބައިދޭ ކަމެއްކަމަށް އެވެރިން ބުނެއެވެ. އެ ވަގުތަކީ ބޭސް އަވި ދޭ ވަގުތޭވެސް ބުނެއެވެ. އުފަންވާ ތުއްތު ކުދިން ހެނދުނުގެ އެވަގުތު އަތްވަށް ނެރެ ހަދައެވެ.\nއަސްލުވެސް އެ ވަގުތު ދޭ އަތްވަކީ ސިއްޙީ ގޮތުން ގިނަ ފައިދާތަކެއްވާ އެއްޗެއްކަން ސައިންސްވެރިން މިވަނީ ހާމަ ކޮށްފައެވެ. ކެންސަރު ބަލި ފަދަ އެތަށް ބައްޔަކަށް ހުރި ފަރުވާއެއްކަމުގައި މިވަނީ ހާމަ ކޮށްފައެވެ.\nކެންސަރު ބައްޔަށް ފަރުވާއެއް\nހުރަހެއްނެތި ގިނަ ވަގުތު އަވީގައި އުޅުމަކީ ހަމުގެ ކެންސަރަށް ހުށަހެޅޭ ކަމަކަށް ވީނަމަވެސް، ފަހުގެ ހޯދުންތަކުން ދައްކާ ގޮތުގައި ދުވާލަކު ކުޑަ ވަގުތުކޮޅެއްގައި އަވީގައި އުޅުމަކީ ކެންސަރު ޖެހުމުން ދުރުކޮށްދޭ ކަމެކެވެ. އެގޮތުން އެކަން ކުރަން އެންމެ ރަނގަޅު ވަގުތަކީ އަރައިގެން އަންނަ ދޯދިތައް ލިއްބައިދޭ ވަގުތު ކަމުގައި އެ ފަރާތްތަކުން ހާމަކުރެއެވެ. އެ ދޯދިތަކުގައި ވިޓަމިން ޑީ ތްރީ ގެ މާއްދާ އެކުލެވުމުގެ ސަބަބުންނެވެ.\nހަށިގަނޑަށް ބޭނުންވާ ވިޓަމިން ޑީ ލިއްބައިދޭ\nކޮންމެ ދުވަހެއްގެ ކެއުމުގައިވެސް ވިޓަމިން ޑީ ލިއްބައިދޭ ކާނާ ކެއުމަކީ މުހިއްމު ކަމެކެވެ. އެގޮތުން ވިޓަމިން ޑީ އެންމެ ގިނައިން ލިބޭ އެއްޗެހީގެ ތެރޭގައި އެއްގަމު މަސް، މަޝްރޫމް، ކިރު، ގޮވާމުގެ ބާވަތްތައް ހިމެނެއެވެ. ނަމަވެސް މި ތަކެތި ކެއުމުން ލިބޭ ވަރަށް ވުރެ ގިނައިން ހެނދުނުގެ ވަގުތު އެ ލިބޭ ބޭސް އަވީގެ ސަބަބުން ހަށިގަނޑަށް ވިޓަމިން ޑީ ލިބޭ ކަމަށް ކަމުގެ މާހިރުންވަނީ ބުނެފައެވެ. ވިޓަމިން ޑީ ހަށިގަނޑަށް ލިބުމުގެ ސަބަބުން ހަށިގަނޑުގައި ކެލްސިއަމް ދައުރުވުމަށް އެހީވެދިނުމާއި، ކަށި ވަރުގަދަ ކޮށްދިނުމާއި، ނޭވާލުމުގެ ނިޒާމަށް އެތަކެއް ފައިދާތަކެއް ވެއެވެ.\nއެހެނިހެން އެތަށް ބައްޔެއްގެ ފަރުވާއެއް\nވިޓަމިން ޑީ ހަށިގަނޑަށް ލިބުމުގެ ސަބަބުން ނޭވާ ހިއްލުމާއި، ހަކުރުބަލިތަކާއި، ލޭ މައްޗަށް ދިޔުމާއި، ހިތުގެ ބަލިތަކާއި، އިންފެކްޓްވުމާއި، ރާއްޖެބަލި ފަދަ ބަލިތަކަށްވެސް ހުރި ފަރުވާއެއް ކަމަށް މިކަމާ ބެހޭގޮތުން 2008 ވަނަ އަހަރު ހެދި ދިރާސާއަކުން ދައްކައެވެ.\nކޮންމެ ދުވަހެއްގެ އެއް ވަގުތެއްގައި ހޭލައި، އަވީގައި ވަގުތުކޮޅެއް ހޭދަ ކޮށްލުމުގެ ސަބަބުން ތާޒާކަމާއެކީ ދުވަސް ފެށުމަށް އެހީ ވެދެއެވެ. އޭގެ ސަބަބުން ބޭކާރު ވިސްނުންތަކުން މީހާ ދުރުކޮށްދެއެވެ. އަދި އެ ދުވަހެއްގެ ކަންކަން ވަކި ތަރުތީބަކުން ގެންދިޔުމަށް އެހީތެރިވެދެއެވެ. އަދި މަސައްކަތުގެ މާހައުލުގައާއި ގޭތެރޭގައި 'ސްޓްރެސް' ވުން ކުޑަ ކޮށްދެއެވެ.\nމި ދެންނެވި ފައިދާތައް ލިބޭ ވަގުތަކަށް އެ ވަގުތު ވީނަމަވެސް އެކަމުން ދިމާ ވެދާނެ މައްސަލަ ތަކެއް ވެސް އެބަ ހުއްޓެވެ. ގިނަ ވަގުތު އަވީގައި އުޅުމުގެ ސަބަބުން ހަމުގެ ކެންސަރަށް މަގު ފަހިކޮށްދެއެވެ. އެހެންކަމުން ހެނދުނު އަވީގައި އުޅެން އެންމެ ރަނގަޅީ 10 ނުވަތަ 15 މިނެޓް ކަމަށް ކަމުގެ މާހިރުން ލަފާދެއެވެ. އަދި އެއަށްވުރެ ގިނަ ވަގުތު އަވީގައި އުޅޭ ނަމަ، ސަން ސްކްރީން ލޯޝަން ބޭނުންކުރަން ޖެހެއެވެ. އެހެނީ ލިބެން ވާވަރަށް ވުރެ ގިނައިން ވިޓަމިން ޑީ ހަށިގަނޑަށް ލިބުމަކީވެސް ނުރައްކަލެކެވެ. އެހެންކަމުން މިކަމުގައިވެސް ސަމާލުވާން އެބަ ޖެހެއެވެ.\nއެހެންކަމުން، އިހުގެ ދިވެހިންގެ ސިއްޙީ ހާލަތު ނުވަތަ ދުޅަހެޔޮކަން މިހާރުގެ މީހުންނާއި އަޅާ ބަލާއިރު ރަނގަޅީ މި ކަހަލަ ކަންކަމުގެ ސަބަބުންނޭ ބުނެވިދާނެއެވެ. އަދި މިހާރުވެސް މިކަހަލަ ކަންކަން ދިރުވާ އާލާ ކުރެވިއްޖެނަމަ، އެކަމުގެ ސަބަބުން ފައިދާތަކެއް ވާނެކަމީ ތެދު ހަގީގަތެކެވެ. އިހުގެ ކަމެކޭ ބޯދާ ކަމެކޭ ބުނެ އެއްލައި މިލެވެނީ ހަމަ ރަނގަޅުކަމެކެވެ.\nފުލުހުން ކުޑަކުއްޖަކަށް އަނިޔާކޮށް، ޕެޕަރ ސްޕްރޭ ޖަހައިފި\nގައުމީ ސަލާމް ކިޔާ ވަގުތު ހަޅުތާލުނުކުރުމަށް ޓްރަމްޕް އެދިއްޖެ\nބްރޮޑްކޮމްއިން ސޮފްވާން ވަކިކުރަން ކޮމެޓީން ނިންމައިފި\nލުތުފީ އޭސީސީއިން ވަކިކުރަން ކޮމެޓީއިން ނިންމައިފި\nބްރެޒިލްގެ ދަނޑުތަކަށް މެސީ ފާޑުކިޔައިފި


Hotaa thakun enme ginain vagah naganee thuvaali | Mihaaru\nޓޫރިސްޓް ހޮޓަލެއްގައި ކޮޓަރިއެއްގައި މީހަކު.\nހޮޓާތަކުން އެންމެ ގިނައިން ވަގަށް ނަގަނީ ތުވާލި\n11 ޑިސެމްބަރ 2019 - 07:33\nޗުއްޓީ ހޭދަކުރަން މީހުން ދާ ހޮޓާ ފަދަ ތަންތަނުން އެންމެ ގިނައިން ވަގަށް ނަގާ އެއްޗަކީ ތުވާލި ކަމަށް މިކަމާ ބެހޭ ގޮތުން ކުރި ސާވޭއަކުން ހާމަވެއްޖެ އެވެ.\nހޮޓާތަކާއި ސްޕާތައް ރިވިއުކުރާ ކުރާ ކުންފުނި ވެލްނެސް ހެވަންގެ ސާވޭއަކަށް ފަހު ބުނީ މިދިޔަ އަހަރުން ފެށިގެން ހޮޓާތަކުން ގިނަ އަދަދެއްގެ ތަކެތި، އެ ތަންތަނަށް ދާ މީހުން ވަގަށް ނަގާފައިވާ ކަމަށެވެ. އޭގެ ތެރޭގައި އެނދުގައި އަޅާފައި އޮންނަ ގޮދަޑި އާއި ފާރުތައް ޒީނަތްތެރިކުރަން ހަރުކޮށްފައި ހުންނަ ކްރާފްޓްތަކާއި ޓީވީ އާއި ކޮފީ މެޝިން ފަދަ ތަކެތި ހިމެނެ އެވެ.\nމި ދިރާސާ ހަދާފައި ވަނީ ޔޫރަޕާއި އޭޝިއާގެ 1،157 ޓޫރިސްޓް ހޮޓަލްގެ ރިވިއުކޮށްގެންނެވެ. އެގޮތުން ފަސްތަރީގެ 523 އަދި ހަތަރުތަރީގެ 634 ހޮޓާ ރިވިއުކޮށްފައިވެ އެވެ.\nވެލްނެސް ހެވަންގެ ދިރާސާގައި ވަނީ އެންމެ ގިނައިން ޓޫރިސްޓް ހޮޓާތަކުން ވަގަށް ނަގާ 20 އައިޓަމެއް ވެސް ފާހަގަކޮށް އޭގެ ޗާޓެއް އެކުލަވާލައިފަ އެވެ.\nއެގޮތުން ދިރާސާގައި ފާހަގަކޮށްފައިވާ ގޮތުގައި މިދިޔަ އަހަރުގެ ޖެނުއަރީން ފެށިގެން 49 ހޮޓަލަކުން ގޮދަޑި ގެއްލިގެން ރިޕޯޓްކޮށްފައިވެ އެވެ.\nވެލްނެސް ހެވެންގެ ސިއީއޯ ޓެސިލޯ ކެއިލްމަން ވިދާޅުވި ގޮތުގައި ހޮޓާތަކުން ވައްކަންކުރާ މައްސަލަ ދަނީ ދުވަހެއް ދުވަހަކަށް ބޮޑުވަމުންނެވެ. އެގޮތުން ކުރިއާ ހިލާފަށް ހޮޓާތަކުގައި ފާހާނާތަކުގައި ހުންނަ ޝޭމްޕޫ ފުޅިތަކާއި ސައިބޯންޏާއި ތުވާއްޔާއި ބާތުރޯބާއި ކޮޓަރީގައި ހުންނަ އިލެކްޓޯނިކް ބައެއް ތަކެތީގެ އިތުރުން ފަހަކަށް އައިސް ގޮނދަޑި އާއި ކޮފީ މެޝިނާއި ޓީވީ ފަދަ އެއްޗެހި ނަގާ މައްސަލަ ދަނީ އިތުރުވަމުންނެވެ.\n"ގޮދަޑި އާއި ޓީވީ ކަހަލަ އެއްޗެހި ހޮޓަލުން ވަގަށް ބޭރުކުރަނީ ރޭގަނޑު އެންމެން ނިދާ ފަހުން. މިސާލަކަށް ރިސެޕްޝަނުގައި އެއްވެސް މީހަކު ނުހުންނާނެ ވަގުތުތައް ބަލާފައި. މިކަން ކުރަނީ،" ޓެސިލޯ ވިދާޅުވި އެވެ.\nދިރާސާގައި ފާހަގަކޮށްފައިވާ ގޮތުގައި ވައްކަންކުރާ މައްސަލަ ބޮޑުވަމުންދާތީ ހަތަރު ތަރީގެ ގިނަ ހޮޓާތަކުގައި މިހާރު ރައްކާތެރިކަމުގެ ފިޔަވަޅެއްގެ ގޮތުން ހުންނަނީ އެއްޗެއް ވަގަށް ނަގައިފި ނަމަ އެކަން އަންގައިދޭނެ ކަހަލަ އެލާމް ޓެގްތަކެއް އަޅުވައިފަ އެވެ.\nއެކަމަކު ފަސް ތަރީގެ ހޮޓާތަކުން މިފަދަ ފިޔަވަޅުތައް އެޅުން މަދުކަމަށާއި މައްސަލަތައް ފުލުހުންނަށް ރިޕޯޓްކުރާ މިންވަރު ވެސް ދަށް ކަމަށް ވެލްނެސް ހެވެންގައި ބުންޏެވެ.\nއިތުރު ލިޔުންތައް ކުށްކުރުން ދިރާސާ ޓޫރިސްޓުން ވައްކަމާއި ފޭރުން ޓޫރިޒަމް ފަސް ތަރީގެ ހޮޓެލް\nމިހިރި ބޮޑު އިމާރާތަށް މިވަނީ ކިހިނެއް؟


ޔާސިރު ޔަހްޔާ މަރުވެއްޖެ ޔާސިރު ޔަހްޔާ މަރުވެއްޖެ\nޔާސިރު ޔަހްޔާ މަރުވެއްޖެ\nހުޅުމާލޭ ޑިޓެންޝަން ސެންޓަރުގައި ބަންދުކޮށްފައިވާ ޔަމަނުގެ ރައްޔިތެއްކަމަށްބުނާ ޔާސިރު ޔަހުޔާ\nއައިޖީއެމްއެޗުގައި ސީރިއަސް ޙާލުގައި ފަރުވާދެމުންދިޔަ ޔަމަނުގެ ރައްޔިތެއްކަމަށްބުނާ ޔާސިރު ޔަހުޔާ މަރުވެއްޖެއެވެ.\nޔާސިރު މަރުވެފައިކާން ކަރެކްޝަނުން ވަނީ ޕީއެސްއެމް ނިއުސް އަށް ޔަގީންކޮށް ދެއްވާފައެވެ. އޭނާ މަރުވެފައިވަނީ ފަރުވާދެމުންދަނިކޮށް މިއަދު ހަވީރު 4:25 ކަން ހާއިރު އައިޖީއެމްއެޗްގައެވެ. ހުޅުމާލޭ ޖަލުގައި ބަންދުކޮށްފައިހުރި ޔާސިރު ޔަހުޔާގެ ހާލު ސީރިއަސްވެ ހޮސްޕިޓަލުގައި ފަރުވާދޭން ފަށާފައިވަނީ މިދިޔަ މަހުގެ 21 ވަނަ ދުވަހުގައެވެ. އޭނާގެ ހާލު ސީރިއަސްވެ ފަރުވާދޭން ޖެހުނީ ކެއުމަށް އިންކާރުކުރުމުގެ ސަބަބުން ހާލު ސީރިއަސް ވަމުންދާކަމަށް ފެންނާތީ ކަމަށް ކަރެކްޝަނަލް ސަރވިސްއިން ވަނީ ވިދާޅުވެފައެވެ.\nމިދިޔަ އަހަރު ފަހުކޮޅުގައިވެސް އޭނާވަނީ ކެއުން ހުއްޓާލައި ބަނޑުހައި ހޫނުކަމުގެ ހަޅުތާލެއްކޮށްފައެވެ. ނަމަވެސް އޭރުވެސް ހޮސްޕިޓަލަށް ގެންގޮސްފަރުވާދިންފަހުން އޭނާވަނީ އަލުން ކާންފަށާފައެވެ. 2016ވަނަ އަހަރު ޔަމަނުގެ ޢަރަބި ޓީޗަރެއްގެ ގޮތުގައި ރާއްޖެ ގެނައި ޔާސިރު ޔަހުޔާއަކީ ޓެރަރިސްޓެއްގެ ގޮތުގައި ބޭރުގެ މީޑިއާތަކުން ފާހަގަކުރުމާއި، ޓެރަރިޒަމާއި ގުޅުންހުރި ބެކްގްރައުންޑެއްވެސް އޭނާގެ އޮންނަކަން އެނގުމުން ކޯޓް ޢަމުރެއްގެ ދަށުން އޭނާ ހައްޔަރުކޮށްފައިވަނީ 2017ވަނަ އަހަރުގެ މާރިޗް މަހުގެ 3ވަނަ ދުވަހުއެވެ.\nހާލުހުރި ގޮތުން ގޭބަންދަށް ބަދަލުކޮށް ދިނުމަށް ޔާސިރުގެ ފަރާތުން ވަނީ ސިވިލް ކޯޓަށް މައްސަލައއްވެސް ހުށަހަޅާފައެވެ. މި މައްސަލައަކީ އޭނާގެ ވިސާ ކެންސަލްކޮށް އޭނާ ޑީޕޯޓްކުރަން ދިވެހި ސަރުކާރުން ނިންމެވި ނިންމެވުން ހުއްޓުވައިދިނުމަށް އޭނާގެ ފަރާތުން ސިވިލް ކޯޓަށް ހުށަހަޅާފައިވާ މައްސަލަ ނިިމެންދެން އޭނާ ގޭބަންދަށް ބަދަލު ކުރުމުގެ އަމުރެއް ނެރެދިނުމަށެވެ. ނަމަވެސް ސިވިލްކޯޓުންވަނީ ޔާސިރު ޔަހުޔާ ގޭ ބަންދަށް ބަދަލު ކުރުމުގެ ވަގުުތީ އަމުރެއް ނެރެދެވެން ނެތްކަމަށް ނިންމާފައިވެއެވެ.\nޔާސިރު ޔަހުޔާއަކީ ޓެރަރިޒަމާ ގުޅުންހުރި މީހެއްކަމަށް ހޯމް މިނިސްޓަރ ޢިމްރާން ޢަބްދުﷲވަނީ ވިދާޅުވެފައެވެ. އަދި ރާއްޖެ ދޫކޮށް ދިއުމަށް އޭނާއަށް އެތައް ފަހަރެއްގެ މަތިން އަންގާފައިވާކަމަށާ، ނަމަވެސް އޭނާ އެކަމަށް އިންކާރުކޮށް ޕާސްޕޯޓް ގެއްލިފައިވާކަމަށް ބުނަމުން އަންނަކަމަށް މިނިސްޓަރ އިމްރާން ވިދާޅުވެފައިވެއެވެ. އަދި ބައެއް ފަހަރު ޕާސްޕޯޓް ޔަމަނަށް ފޮނުވާލާފައިވާކަމަށްވެސް އޭނާ ބުނަމުން އަންނަކަމަށް މިނިސްޓަރ އިމްރާން މީގެކުރިން ވިދާޅުވިއެވެ. އޭނާ ފުރަން އެއްބަސްވެއްޖެނަމަ އިމިގްރޭޝަން ކޮންޓްރޯލާއަށް ލިބިދީފައިވާ ބާރުގެ ދަށުން އޭނާ ފުރުވާލެވޭނެކަމަށް މިދިޔަ އަހަރު ހޯމް މިނިސްޓަރ ވަނީ ވިދާޅުވެފައެވެ.


Al-ha Eid ah 10 hadhiya eh! - The Press\nFriday, December 06, 2019 31 °C broken cloudsLast Updated2minutes ago\nއީދު ހަދިޔާ ޕެކޭޖެއް/ފޮޓޯ: މައި ލައިފްސް ކެންވަސް\nއަޟްޙާ ޢީދަށް 10 ހަދިޔާއެއް!\nއައިޝާ ރީމާ 12 August 2019, 09:20\nމާތް ﷲ ރަހުމަތްފުޅާއެކު 1440 ވަނަ އަހަރުގެ އަޟްޙާ ޢީދު އަޅުގަނޑުމެންނާ ބައްދަލުކުރާކަށް މާގިނަ ވަގުތެއް ދެން ނެތެވެ. ފަރުޟު ޙައްޖުގެ މަތިވެރި އަޅުކަމާ ވިދިގެން މުސްލިމު އުއްމަތާ ބައްދަލުކުރާ އަޟުޙާ ޢީދުގެ މުނާސަބާއާއި ގުޅުވައިގެން ދުނިޔޭގެ އެކި ކަންކޮޅުތަކުގައި، ސަގާފީ އެކި ކުލަވަރުތަކާއެކު އުފާފާޅުކުރަމުންދާއިރު، ހުރިހާ ހިސާބަކަށްވާ ޢާންމު އެއް ކަމެއް އެބައޮވެއެވެ. އެއީ ޢީދު ހަދިޔާ ދިނުމެވެ.\nހަދިޔާ ދިނުމުގައިވެސް ބަލަންވީ އިސްލާމީ އުސޫލުތަކާ އެއްގޮތަށް، މެދު މިނުގެ ހަދިޔާއެއް ދިނުމަށެވެ. އެހެންކަމުން މި ބަލާލަނީ، އަޟުޙާ ޢީދާ ދިމާކޮށް ގާތް ތިމާގެ މީހުންނާ ރަހުމަތްތެރިންނަށް ދެވިދާނެ ބައެއް ހަދިޔާއަށެވެ.\nޢީދުގެ މުނާސަބާއާއި ގުޅުވައިގެން ދުނިޔޭގެ ބައެއް ހިސާބުތަކުގައި ބަހާ ފައިސާއަށް ކިޔާ އުޅެނީ ޢީދީއެވެ. ޢީދީ ބެހުމަކީ ދުނިޔޭގެ އެކި ހިސާބުތަކުގައި އެތައް ޒަމާނެއް ވަންދެން ކުރަމުން އައި ކަމެކެވެ. ޢާންމުކޮށް ޢީދީ ލިބެނީ ކުޑަކުދިންނަށެވެ. ޢީދީގެ ގޮތުގައި ބަހާ، ހަދިޔާ ކުރަނީ މާ ބޮޑު ޢަދަދެއް ނޫނެވެ. 10 ރުފިޔާ، 20 ރުފިޔާ މިހެން ގޮސް، ކެރި ފޯރުންތެރިކަން ހުރިއްޔާ 50 ރުފިޔާވެސް ބަހަންވީއެވެ. ޢީދީ ބެހުމުގައި ސަމާލުވާންވީ ތިބާގެ އެންމެ ގާތުން، އާއިލާގެ ތެރެއިން ފެށުމަށެވެ. އެއަށްފަހު، އާންމު ޖަމާއަތްތަކަށް ނިކުމެގެންވެސް ޢީދީ ބެހިދާނެއެވެ. މުހިންމީ ބޮޑު އަދަދެއް ދެވެން ނެތިއްޔޭ ބުނެ އެއްޗެއް ނުދީ ހުރުމެއް ނޫނެވެ.6ހައެއްކަ މީހުންގެ ފަރާތުން 10 ރުފިޔާގެ މަގުން ޢީދީ ލިބޭ ކުއްޖަކަށްވެސް 60 ރުފިޔާ ލިބޭނެތާއެވެ.\nދިވެހިފައިސާގެ ގޮތުގައި ބޭނުންކުރާ ވަކިލާރި/ފޮޓޯ: ފްލިކާ\nއާންމު ދިރިއުޅުމުގައި އުޅޭ އިރު ހާލުގައި ޖެހި އަނެކުންގެ އެހީއަށް އިންތިހާއަށް ބޭނުންވެފައިވާ އާއިލާއެއް ތިބާއަށް ފާހަގަކުރެވިފައި އޮވެދާނެއެވެ. އެގެއެއްގެ ހުރިހާ ކުދިންނަށްވާ ވަރަށް އަންނައުނު ހޯދާ ނުދެވުނު ކަމުގައި ވީ ނަމަވެސް، ކޮންމެވެސް އެއް ކުއްޖަކަށް ނަމަވެސް ޢީދު ހެދުމެއް ހަދިޔާކޮށްދެވޭތޯ ބަލާށެވެ. ޢީދު ދުވަހަށް ޒީނަތްތެރިވުމަކީ ހަމަ ކޮންމެ ކުއްޖަކުވެސް ކުރަން ބޭނުންވާނެކަމެކެވެ.\nގޭތެރޭގައިވެސް މިކަން ކުރެވިދާނެއެވެ. މިޒަމާނަކީ ޕާޓީއަކަށް ދާން ނޫން ގޮތަކަށް އެންމެން އެއްކުލައަކުން ހެދުން އަޅަން ލަދުގަންނަ ޖީލެއް އޮތް ޒަމާނަކަށްވީ ނަމަވެސް، އާއިލާގެ މެމްބަރުންނަށް އެއްކަހަލަ ޝޯލް ނޫނީ ފިރިހެނުންނަށް އޮފީހަށް ދާނެ އިސްޓާކީނު ޖޯޑެއްވެސް ހަދިޔާ ކުރެވިދާނެއެވެ. އެންމެން އެއްދުވަހަކާ އެ ބޭނުންކުރާކަށް ނުޖެހޭނެތާއެވެ. އެކަމަކު އާއިލީ ވަންތަކަމުގެ ރަމްޒެއްގެ ގޮތުގައި ހުރިހާ މެމްބަރުންގެ އަތުގައި އެކައްޗެއް އޮންނާނެތާއެވެ.\nޢީދު ހަދިޔާގެ ގޮތުގައި ބަހާ ގަހަނާއަކީ މާ އަގުބޮޑު ގަހަނާތަކަކަށް ވާކަށް ނުޖެހެއެވެ. އެއީ ފަހާއެއްޗިހި ވިއްކާ ފިހާރައަކުން ލިބެން ހުންނަ ފަރި ރިބަންކޮޅަކާ، ނަލަ މިނާފުށްތަކެއް ބޭނުންކޮށްގެން އަމިއްލައަށް ގޭގައި ތައްޔާރުކޮށްލާ އުޅާގަނޑަކަށްވެސް ހެދިދާނެއެވެ. ފިހާރައަކުން އަގުބޮޑު ގަޑިއެއް ގަނެފައި ދިނުމުގެ ބަދަލުގައި، އަމިއްލަ އަތުން ތައްޔާރުކޮށްލާ މިފަދަ ކުޑަކުޑަ ހަދިޔާއެއްގެ މާނައާއި އަސަރު ހަމަ ޔަގީނުންވެސް މާ ފުންވާނެއެވެ.\nހަދިޔާކުރުމަށް ތައްޔާރުކޮށްފައިވާ ޝޯލްތަކެއް/ފޮޓޯ: ޝޮޕިފައި\nޢީދޭ ބުނުމާއެކު ކާބޯތަކެތީގެ ވާހަކަ ނުދައްކާ އެއްވެސް ކަމެއް ނިންމާލެވޭކަށް ނޯވެއެވެ. ބައެއް މީހުންނަކީ ޢީދު ފެންނަނީވެސް ގެރިމަހާ ކުކުޅުމަހުގެ ސިފާގައެވެ. ޢީދު ހަދިޔާގެ ގޮތުގައި ކާބޯތަކެތިވެސް ހަދިޔާ ކުރެވިދާނެއެވެ. ފަހަރެއްގައިވެސް މިދަންނަވަނީ ކުއްޖަކަށް ނަންކިޔަން ކައްކާލާ ވަރަށް ކޭންގަނޑު ހަދައިގެން ބަހާ ވާހަކައެއް ނޫނެވެ.\nޢީދު ހަދިޔާގެ ގޮތުގައި ބެހުމަށް ގޭގައި އަމިއްލައަށް ބްރައުނީއެއް ތައްޔާރުކޮށް، ފޮތިފޮއްޗަށް އެ ކޮށާ، ތިމާ ހިތް އެދޭ ކޮންމެ މީހަކަށް ރީތި ފޮއްޓަކަށް ލާފައި އެ ބްރައުނީ ފޮތި ހަދިޔާ ކުރެވިދާނެއެވެ. ނުވަތަ ކަދުރާ، އެކި ކަހަލަ ހަނާކުރި ބަދަނުގެ ބާވަތްތައް ފުޅިއަކަށް އަޅާ، ރީތި ގޮތަކަށް ފަރުމާކޮށްފައިވެސް ހަދިޔާ ކުރެވިދާނެއެވެ.\nޤުރުއާން މުސްހަފާ ހަދީސް ފޮތް\nޓެކްނޮލޮޖީއާއިއެކު އައި އެންމެ ބޮޑު ބަދަލަކީ ގޭގެއިން ޤުރުއާން މުސްޙަފް ލިބެން ހުންނަ މިންވަރު މަދުވުމެވެ. އެކަމަކު ކޮންމެވެސް މީހަކު މުސްޙަފެއްގެ ބޭނުން ޖެހިފައި ހުރެދާނެއެވެ. ދުރާލާ އެކަން ބަލާ، އެމީހަކަށް މުސްޙަފެއް ހަދިޔާ ކުރެވިދާނެއެވެ.\nކީރިތި ޤުރުއާންގެ މުސްޙަފުގެ އިތުރުން ކީރިތި ރަސޫލާގެ ޙަދީޘް ބަސްފުޅުތައް ހިމަނައިގެން ތައްޔާރުކޮށްފައިވާ ސައްހަ ފޮތްވެސް ހަދިޔާ ކުރެވިދާނެއެވެ. މިފަދަ ފޮތްތައް ކިޔާ އުޅުމަކަށް ވަކި އުމުރެއް ނެތެވެ. ނަމަވެސް ފޮތް ހަދިޔާކުރުމުގައި، އެ މީހެއްގެ އުމުރާ ގުޅޭނެ ފޮތެއް ހަދިޔާ ކުރުން ބުއްދިވެރިއެވެ.\nއަދުގެ ތުއްތު ސިކުނޑިތައް ބޮޑުވެ ތަރައްގީ ވަމުން އަންނަނީ ފުދޭ ވަރަކަށް ބޮޑަށް ހުޅަނގުގެ ފިކުރުތަކެއްގެ ތެރޭގައެވެ. ނުސީދާ ގޮތުންވެސް ސެންޓަކްލޯސްއާއި އެލްފްތަކުގެ ވާހަކަވެސް އޮންނަނީ އެނގިފައެވެ. ނަމަވެސް އިސްލާމް ދީނާ ގުޅޭ ވާހަކައެއް އެނގެނީ މަދު ކުއްޖަކަށެވެ. އެހެންކަމުން، ކުޑަކުދިންގެ އުމުރާ ގުޅޭ ގޮތަށް ތައްޔާރުކޮށްފައި ހުންނަ ދީނީ ފޮތްފޮތް، ކުޑަކުދިންނަށް ހަދިޔާ ކުރެވިދާނެއެވެ.\nފޮތް ހަދިޔާ ކުރުމަށްފަހު، މި ފޮތް ކިޔާލުމުގައިވެސް އެކުދިންނާއެކު ވަގުތު ހޭދަކޮށްލެވިދާނެއެވެ.\nއެހީދޭ ޖަމާއަތަކަށް އެހީވުން\nތިމާގެ މީހުންނާ އަވަށްޓެރިންނަށް، އަދި ގާތް ރަހުމަތްތެރިންނަށް ހަދިޔާ ދިނުމަށް ފަހުގައިވެސް ތިބާގެ އަތުގައި ތަނަވަސްކަން ހުރެއްޖެނަމަ، އެހީދޭ ޖަމިއްޔާ، ޖަމާއަތްތަކަށް އެހީތެރިކަން ފޯރުކޮށްދޭށެވެ. އެއީ މާލީ އެހީއެއް ކަމުގައި ނުވި ކަމުގައި ވީނަމަވެސް، އެމީހުންނާއެކު ވަގުތު ހޭދަކޮށްލައިގެންވިއަސް އެހީތެރިކަމެއް ފޯރުކޮށްދޭށެވެ.\nއާއިލާއެއްގެ މެމްބަރުންނަށް ތައްޔާރުކޮށްފައިވާ ޢީދު ހަދިޔާތަކެއް/ފޮޓޯ: ޑެއިލީ ޓައިމްސް\nއެހީދޭ ޖަމިއްޔާތަކަށް އެހީތެރިކަން ފޯރުކޮށްދިނުމުގެ ރީތި އާދަ ކުދިންނަށް ދަސްކޮށްދިނުމުގެ ގޮތުން އާއިލާގައި ތިބި، ތަންދޮރު އެނގޭ ވަރުގެ ކުދިން ގޮވައިގެން އެފަދަ ތަންތަނަށް ގޮސް އުޅެވިދާނެއެވެ.\nކުޑަކުއްޖަކަށް ހަދިޔާއެއް ދޭން ވިސްނާލާއިރު އެންމެ ފުރަތަމަވެސް ނަޒަރު ހުއްޓޭނީ ކޮންމެވެސް ކަހަލަ ކުޅޭ އެއްޗަކާ ދިމާލަށެވެ. ޢީދީގެ ސަބަބުން ލިބޭ ފައިދާ ބޮޑުވި ނަމަވެސް، ބައެއް ކުދިންނަކީ ލިބޭ ފައިސާގެ ނޫޓަކަށްވުރެ ހަދިޔާއަކަށް މާ ބޮޑަށް ބޭނުންވާ ކުދިންނެވެ. ހަދިޔާގައި މާ ބޮޑު ބުރަދަނެއް ނެތަސް، ސައިޒުން ބޮޑުވަނިކޮށް ގަޔާވާ ކުދިންވެސް މަދެއް ނޫނެވެ. ނަމަވެސް ހަދިޔާއެއް ގަންނައިރުވެސް، އެ ހަދިޔާއަކީ އެކުއްޖާއަށް ޖިސްމާނީ ގޮތުންނާ ނަފްސާނީ ގޮތުން އަދި ދީނީ ރޫހަށް އުނިކަން ނާންނަފަދަ ކުޅޭއެއްޗަކަށް ވުން މުހިންމެވެ.\nޒުވާން އުމުރުގެ ކުއްޖަކަށް ޢީދު ހަދިޔާއެއް ދޭން ވިސްނާ ވިސްނާވެސް ދޭނެ އެއްޗެއް ނޭނގޭ ފަހަރު އާދެއެވެ. މިފަދަ ކުއްޖަކަށް ހަމަ އެންމެ ރަނގަޅުވާނީ ކޮންމެވެސް ކަހަލަ ގެޖެޓެއް ގަނެދިނުމެވެ. އެކަމަކު އެއީ ތިބާގެ ތަނަވަސްކަން ހުރި މިންވަރަކުންނެވެ. އާއިލާގެ ދެތިން މެމްބަރުންވެގެން އެއް ހަދިޔާވެސް ގަނެދެވިދާނެއެވެ.\nކަރަންޓް ސާމާނުގެ ވާހަކަ ދައްކާއިރު، އެކި ކަހަލަ އަވަންތަކާ، ޓޯސްޓަރުތައްވެސް ހެޔޮ އަގުގައި މިހާރު ލިބެން ހުރެއެވެ. މިފަދަ އެއްޗަކަށް ބޭނުންޖެހިފައިވާ މީހަކު ހޯދާ، މިއިން ހަދިޔާއެއްވެސް ދެވިދާނެއެވެ.\nއެކުގައި ވަގުތު ހޭދަކޮށްލުން\nމިއީ ޢީދުގައި ދެވޭނެ އެންމެ އަގުބޮޑު ހަދިޔާއެވެ. ވަގުތަކީ އޭގެ އަގު ނުކުރެވޭނެ ހަދިޔާއެކެވެ. ހަމަ ޔަގީނުންވެސް ތިބާ އެމީހަކު ދެކެ ހަގީގީ ލޯބިވާ ކޮންމެ މީހަކަށްވެސް ވަގުތު ހުސްކޮށްދޭނެއެވެ. ކޮންމެ ގޮތަކުންވެސް ވަގުތު ހޯދާނެއެވެ. މުޅި ދުވަހު އެކުގައި ނުއުޅެވުނު ކަމުގައި ވީ ނަމަވެސްމެއެވެ. ޢީދު ދުވަހުގެ ކޮންމެވެސް ވަގުތު ކޮޅެއް، އެހެން ދުވަސްތަކާ ހިލާފަށް ދިގު ދެމިގެންދާ ގޮތެއްގައި އެ މީހަކާއެކު ހޭދަކޮށްލާށެވެ. އެންމެ ރަނގަޅީ އާއިލާ މެމްބަރުންނާ ގާތްތިމާގެ މީހުންނާ ރަހުމަތްތެރިން އެކުގައި ވަގުތު ހޭދަކޮށްލުމެވެ.\nޢީދުގެ މުނާސަބާއާއި ގުޅުވައިގެން ހަދިޔާ ދީ އުޅުމަކީ ދީން ހުއްދަ ކުރާ ކަމެކެވެ. އެއީ ބިދުޢައެއް ކަމަށް ބައެއް މީހުންގެ ހިތްތަކުގައި ސުވާލު އުފެދުނު ކަމުގައި ވީނަމަވެސް، އިސްލާމީ ޝަރީޢާއިން މުސްލިމުންނަށް ހުއްދަ ކުރާ2ޢީދު2ދުވަހާ، ހަފުތާ ޢީދު ކަމުގައިވާ ހުކުރު ދުވަހު، ދީނީ އިމުގެ ތެރޭގައި އުފާވެރި މާޙައުލެއްގައި ވަގުތު ހޭދަކޮށް، ހަދިޔާ ބަދަލު ކުރުމުގައި މައްސަލައެއް ނެތެވެ.\nއިތުރު ލިޔުންތައް ރިޕޯޓް އީދު ލައިފްސްޓައިލް


Addu Ge Tharaggeeah Huras Elhenee Siyaasee Fithunaige Sababun: Latheef - Vaguthu\nވޮލީ ބޯޅަ އެސޯސިއޭޝަންގެ ކުރީގެ ރައީސް މުހައްމަދު ލަތީފް.\nއައްޑޫގެ ތަރައްގީއަށް ހުރަސް އެޅެނީ ސިޔާސީ ފިތުނަ ފަސާދައިގެ ސަބަބުން ކަމަށް، ކުރިއަށް އޮތް ލޯކަލް ކައުންސިލް އިންތިހާބުގައި ޕީޕީއެމް ޓިކެޓްގައި އައްޑޫ ސިޓީގެ މޭޔަރު ކަމަށް ވާދަކުރައްވާ މުހައްމަދު ލަތީފް މިއަދު ވިދާޅުވެއްޖެއެވެ.\nލަތީފް "ވަގުތު"އަށް ވިދާޅުވީ ކެންޑިޑެސީ ފޯމް ބަލައިގަތްކަން އިލެކްޝަންސް ކޮމިޝަނުން އެންގުމާ އެކު އޭނާގެ ސިޔާސަތުތައް އާންމުންނަށް ބުނެދީ، އާންމުންގެ ހުރި ކަންބޮޑުވުންތަކާއި އެދޭ ކަންކަން ސާފުކުރައްވަމުންދާ ކަމަށެވެ.\nއެގޮތުން ކުރި މަސައްކަތުން އެންމެ ބޮޑަށް ފާހަގަވީ ސިޔާސީ ބައިބައިވުމާއި ހިޔާލް ތަފާތުވުމުގެ ސަބަބުން އައްޑޫގެ ތަރައްގީ އަށް ވަރަށް ބޮޑަށް ހުރަސް އެޅިފައިވުން ކަމަށާއި، އައްޑޫގެ އެއްބައިވަންތަކަން އާލާކުރަން މަސައްކަތްތަކެއް ކުރަން ޖެހިފައިވާ ކަމަށް ލަތީފް ވިދާޅުވިއެވެ.\n"އަޅުގަނޑު މޭޔަރުގެ މަގާމަށް އައިސްފި ނަމަ ބާރުތައް ނުހިފަހައްޓާނަން. ހުރިހާ ތަނެއްގައި ވެސް ކަންކަން ކުރާ އިރު ހިޔާލާއި ހުށަހެޅުންތައް ހޯދާނަން. މިކަމުގައި ސިޔާސީ ފިކުރެއް، ކުލައަކަށް ނުބަލާނަން." ވޮލީ ބޯޅަ އެސޯސިއޭޝަންގެ ކުރީގެ ރައީސް ލަތީފް ވިދާޅުވިއެވެ.\nލަތީފް ވިދާޅުވީ މިހާރު ސަރުކާރާއި މަޖިލީހުގެ ފުރިހަމަ ބާރު އެމްޑީޕީ އަށް އޮތުމާ އެކު ސަރުކާރު ޒިންމާދާރު ކުރުމަށް އެމްޑީޕީ ނޫން ޕާޓީއެއްގެ މީހަކަށް ފުރުސަތުދޭން ޖެހޭ ކަމަށެވެ. އަދު ޗެކް އެންޑް ބެލެންސްގެ ނިޒާމެއް ގާއިމުކުރެވޭނީ އޭރުން ކަމަށް ލަތީފް ވިދާޅުވިއެވެ.\nއައްޑޫގެ މޭޔަރުކަން ލިބިވަޑައިގަންނަވައިފި ނަމަ، މޭޔަރު ކަމާ ހަވާލުވާތާ 100 ދުވަސް ތެރޭގައި، ފޭދޫގައި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ވެރިކަމުގައި ހިއްކާފައިވާ ބިމުން، ފޭދޫގެ ރައްޔިތުންނަށް ގޯތި ދެއްވާނެ ކަމަށް ލަތީފް މީގެކުރިން ވައުދުވެވަޑައިގެންނެވިއެވެ.\nއައްޑޫސިޓީގެ މޭޔަރުކަމަށް ކުރިމަތިލެއްވުމަށް ނިންމެވީ އިގްތިސާދަށް ލޯހުޅުވިފައިވާ، ސިޔާސީ ފިކުރަށް ގޮސް ހުސްވެފައި ނެތް މީހަކަށް ނޫނީ އައްޑޫ ތަރައްގީ ނުކުރެވޭނެ ކަމަށް ގާބޫލު ކުރެވޭތީ، ލިބިފައި ހުރި ތަޖުރިބާގެ އަލީގައި ރައްޔިތުންނަށް ހިދުމަތް ކުރުމަށް ކަމަށް ލަތީފް ވިދާޅުވިއެވެ.\nއައްޑޫސިޓީގެ ހިތަދޫ އަށް އުފަން މުހައްމަދު ލަތީފަކީ ވިޔަފާރީގެ ދާއިރާއިން މާސްޓާސް އައި ފައިނޭންސް އެންޑް އެކައުންޓިންގެ ދާއިރާއިން ތައުލީމް ހާސިލްކުރައްވާފައިވާ ބޭފުޅެކެވެ. ވިޔަފާރީގެ ދާއިރާ އިން 23 އަހަރުގެ ތަޖުރިބާ ހާސިލްކުރައްވާފައިވާ ލަތީފަކީ، ސިވިލް އޭވިއޭޝަން ދާއިރާގައި ވެސް ގިނަ ހިދުމަތްތަކެއް ކުރެއްވި ބޭފުޅެކެވެ.\nލަތީފް ވަނީ ގިނަ ދުވަސްތަކެއް ވަންދެން ސިވިލް އޭވިއޭޝަން ދާއިރާ އާއި ވިޔަފާރީގެ ދާއިރާގައި އިސް މަގާމްތައް ފުރުއްވައިފައެވެ. އަދި ފެށުނީއްސުރެ ޕީޕީއެމްގައި ހިދުމަތް ކުރައްވަމުން އައި ލަތީފް އަކީ ޕީޕީއެމް އުފެދުމުގެ ކުރިން ޑީއާރުޕީގެ މެމްބަރެކެވެ.\nއޭއީއެޗް ޑޮކްޓަރެއްގެ އިހުމާލުން މާބަނޑު މީހަކަށް ބޮޑެތި އަނިޔާތަކެއްވެއްޖެ\nފެބުރުއަރީ 24, 2020 10:29\nވަރަށް ބޮޑު ތެދުފުޅެއް! ބައެއްމީހުންނަށް ހޯދަން އުޅުނީ ސިޔާސީމަންފާ! ލަންޑަނުގައި ތިބެގެން ވަރަށް ބޮޑު ރޭވުންގަންޑެއް ރޭވިވާހަކަ އެއީވެސް މީޑީޔާގެ ދެއްކުނު ވާހަކަތަކެއް! ރަށް ހުޅުޖަހާލީ ކޮން ސަބަބަކާ ހުރެތޯ! ތިމާމެއް ސަޕޯޓް ނުކުރާބަޔަކު ވެރިކަމުގައި ތިބުމަކީ އަތޮޅާއި ރަށުގެ ކޮންމައްސަލައެއްތޯ! ހަމާ ސިޔާސީ ހައްދު ފަހަނާޅައިފައިވާ މީހުންގެ ހަސަދަވެރިކަން! މިކަމުންވެސް ގެއްލުން ލިބެނީ އެއްވެސް ޕާޓީއަކަށް ނިސްބައްނުވާ އަދި ޕާޓީއަކަށް ނިސްބައްވިޔަސް ނިކަމެތި ރައްޔިތުން!\nފެބުރުއަރީ 24, 2020 10:52\nލަތީބެ ކިތަންމެ ވަރަކަށް ފޫގަލާފައި އުޅުނަސް ތިވާތީ ތިޔަށް، ރާއްޖެތެރެ މީހުންގެ ކުޅަނދު މަދުކަމަށް ބުނެއުޅޭ ބަހުގެ ހަގީގަތް މިފެންނަނީ. މި ސަރުކާރުން ކޮންމެ އެއްޗެއް ބުނިނަމަވެސް އެއީ ހަގީގަތް ކަމަށް ހެދިގެން ތިބޭ ބައެއް ރާއްޖެ ތެރެއަށް ނިސްބަތްވަނީ. ދެންވެސް ވާނީ އެހެން.\nފެބުރުއަރީ 24, 2020 10:54\nމިސަރުކާރަށް މަޖިލިސް މިސަރުކާރަށް ދިފާއީބާރުތަށް މިސަރުކާރަށް ކޯޓުތަށް މިސަރުކާރަށް މުޅި ދައުލަތް އަދިވެސް ހިންގޭވަރުނުވަނީ އުތަ!!!!! ކައުންސިލް މިސަރުކާރާ ހަވާލުކޮށްފިނަމަ އެންމެ އާދައިގެ މީހާވެސް ނޯށުން ކަރުނަ އަޅަންޖެހޭނެ. ރައްޔިތުން މިކަމާ ފުންކޮށް ވިސްނާ.\nފެބުރުއަރީ 24, 2020 12:57\nޔާމީން އުޅުނީ އައްޑޫ ރައްޔިތުންނަށް އައްޑޫ ތަރައްގީކޮށްދޭން. ނަމަވެސް އެއްމެ6ކައުންސިލަރުންނާއި ހެދި އެތަރައްގީ 30ހާސް މީހުންނަށް ނުލިބުނު.


BREAKING NEWS: Evves Rashakah Dhevvadhoo In Meehaku Gosfaivaanama Ekan Angan Edhijje - Vaguthu\nއެއްވެސް ރަށަކަށް ދެއްވަދޫން މީހަކު ގޮސްފައިވާނަމަ އެކަން އަންގަން އެދިއްޖެ\nއަތޮޅުތެރޭގެ އެއްވެސް ރަށަކަށް 30 ނޮވެމްބަރ 2020 އަށް ފަހު ގއ.ދެއްވަދޫއިން ގޮސްފައިވާ ފަރާތެއްވާނަމަ، ވީ އެންމެ އަވަހަކަށް އެރަށެއްގެ ހޮސްޕިޓަލަށް ނުވަތަ ހެލްތް ސެންޓަރަށް އެކަން އެންގެވުމަށް އެޗްޕީއޭ އިން އިލްތިމާސް ކުރައްވައިފިއެވެ.\nއެޗްޕީއޭ އިން ދެންމެ ވިދާޅުވީ ދެއްވަދޫއިން މިމުއްދަތުގައި ގޮސްފައިވާ ފަރާތެއްވާނަމަ، އެމީހެއްގެ ސުންކު (ސާމްޕަލް) ނައްސި (ނެގެޓިވް) ނަތީޖާ ލިބެންދެން، ކަރަންޓީނުގައި ތިއްބެވުމަށް އެދިވަޑައިގަންނަވާ ކަމަށެވެ.\n"އަދި ޑިސެމްބަރ 25 ގެ ފަހުން ގއ. ދެއްވަދޫއިން ދަތުރުކޮށްފައި އައި ފަރާތެއްނަމަ (ދެއްވަދޫއިން އައިތާ 14 ދުވަސް ހަމަނުވާނަމަ)، މިހާރު ޓެސްޓް ކުރުމުގެ އިތުރުން ދެއްވަދޫއިން ދަތުރު ކުރިތާ 14 ދުވަސް ފުރިހަމަ ވަންދެން ކަރަންޓީނުވާން ޖެހޭނެއެވެ." އެޗްޕީއޭގެ ޓްވީޓްގައި ވިދާޅުވިއެވެ.\nމާލޭގެ ސުންކު ނަގާ ތަންތަން މިރޭ 12 ޖަހަންދެން ހުޅުވާފައި ހުންނާނެ ކަމަށް ވެސް އެޗްޕީއޭ އިން މައުލޫމާތު ދެއްވައެވެ.\n30 ނޮވެމްބަރުގެ ފަހުން ގއ.ދެއްވަދޫއިން އެހެން ރަށްރަށަށް ދަތުރުކުރައްވާފައިވާ ފަރާތްތަކުން ކޮވިޑް-19 ނަތީޖާ ނުލިބެނީސް ސްކޫލަށް، މަސައްކަތަށް އަދި އެހެނިހެން ކަންކަމުގައި ބޭރަށް ނުނުކުންނެވުމަށް ޚާއްސަ ސަމާލުކަން ދެއްވުމަށް އެޗްޕީއޭ އިން އިލްތިމާސް ކުރައްވައެވެ.\nއެއްވެސް ރަށަކަށް ދެއްވަދޫން މީހަކު ގޮސްފައިވާނަމަ އެކަން އަންގަން އެޗްޕީއޭ އިން މިއެދުނީ ދެއްވަދޫން ލ.އަތޮޅު ފޮނަދު އަށް ދަތުރުކުރި ހަތަރު މީހަކު މިރޭ ކޮވިޑް-19 އަށް ފައްސިވުމުންނެވެ. ފޮނަދޫން ކޮވިޑް-19 އަށް ފައްސިވީ ދެއްވަދޫ ހަތަރު މީހުން ހިމެނޭ އާއިލާ އެކެވެ.\nފޮނަދޫގައި ތިބި ބަޔަކު ކޮވިޑް-19 އަށް ފައްސިވުމުން ފޮނަދުއާއި ގަމަށް އަރައި ފޭބުން މަނާކޮށް އެދެރަށް ވަނީ މޮނިޓަރިންގެ ހާލަތައް ގެނެސްފައެވެ.\nޖެނުއަރީ 9, 2021 21:28\nމަ އަދި ދުވަހަކުވެސް ތިޔަ ރަށަކަށް ނުދަން.\nޖެނުއަރީ 9, 2021 22:08\nދެންކީއްކުރަން ވާނެ6އެތިވީމަ ދެއްވަދޫދީ އިން 27 ޑިސެމްބަރުގަ ލ ފޮނަދުއަށް ދިޔަ4މީހުން ފޮނަދޫގަ ކާއްޅެއްހެން ނުދާފިހާރައެއް ނުދާހޮޓަލެއް ރެސްޓޯރެންޓެއްނެތް ވަގުތުފާއިތު ވީމަ ދެން ކޮންވާނެއް ތިއަރުވަނީ އެޗް ޕީ އޭ އިން މީކަލޭމެންގެ ފަރުވާކުދަކަން\nޖެނުއަރީ 9, 2021 22:23\nސްކޫލުތައްހުޅުވުން ބުއްދިވެރިތޯ# ނުވަތަ ނޫންތޯ ،\nގުއިފިއްތާ ތަލަހުންޒާ(ޕެންޝަން ބަޑި)\nޖެނުއަރީ 10, 2021 10:46\nސުކޫލު ހުޅުވަން ބޭނުންވަނީ ދަރިން ބޮލުންކަޓުވާލަން އުޅޭ ބެލެނިވެރިން، ނޫންނަމަ ދެން ކޮންކަމެއްތޯ؟ މިވަރުގެ ރިސްކެއް ނަގަން. މުޅިދުނިޔެ ލޮކްޑައުންކުރަމުން އަންނަނީ، އެކަމު މިގައުމުގަ ހީވަނީ ހުރިހާކަމެއް ކޮނަޓްރޯލް ކުރެވިފައޮތްހެން. ހަރާންފަދަ. މާދަމާކަންނޭންގެ ބުނާނީ ސްކޫލްތަށް ބަންދޭ! އޭރުންނޮންނާނީ ވާނެހައެއްޗެއްވެފަ. ވެދާނެދޯ އެއީކަމަށް މިއުޅޭޕޭރަންޓުން އަސްލު ބޭނުންވާ ގޮތަކީ. ބޮޑުވަރުމީދެން. ގަމާރަސް، ބޮޑުވަރު\nޖެނުއަރީ 10, 2021 09:19\nސުކޫލް ހުޅުވުން ބުންދިވެރި


Enme bodu gonjehumakahvee offical in hoadhun, ekanves vehje: Shareef - One Online\n02 މާޗް 2021، މާލެ، ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީއިން އިލެކްޝަންއާއި ބައްދަލުކުރުމަށް ބޭއްވި ބައްދަލުވުމެ ތެރެއިން އިލެކްޝަންސް ކޮމީޝަން (އީސީ)ގެ ރައީސް އަހުމަދު ޝަރީފު -- ވަން ފޮޓޯ: މުހައްމަދު އައުޒަމް\nއެންމެ ބޮޑު ގޮންޖެހުމަކަށްވީ އޮފިޝަލުން ހޯދުން، އެކަންވެސް ހައްލު ވެއްޖެ: ޝަރީފު\nއަންނަ ހޮނިހިރު ދުވަހު މުޅި ރާއްޖޭގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކުގެ އިންތިހާބަށް ދިމާވި އެންމެ ބޮޑު ގޮންޖެހުމަކީ އޮފިޝަލުން ހޯދުން ކަމަށާއި ނަމަވެސް އެކަން ވެސް ހައްލު ކުރެވިއްޖެ ކަމަށް އިލެކްޝަން ކޮމިޝަން (އީސީ)ގެ ރައީސް އަހުމަދު ޝަރީފު ވިދާޅުވެއްޖެއެވެ.\nއިންތިހާބުގެ އެންމެ ފަހުގެ ތައްޔާރީތަކާ ގުޅިގެން ޝަރީފު "ވަން" އަށް ދެއްވި ހާއްސަ އިންޓަވިއުއެއްގައި ވިދާޅުވީ، މި އިންތިހާބުގައި ބަހައްޓާ 700 އަށް ވުރެން ގިނަ ވޯޓު ފޮއްޓަށް 7000 އަށް ވުރެ ގިނަ އޮފިޝަލުން ހަރަކާތްތެރިވާނެ ކަމަށެވެ. އެގޮތުން މިފަހަރުގެ އިންތިހާބަށް މާލެއިން އެކަނި 4000 އަށްވުރެ ގިނަ އޮފިޝަލުން ތަމްރީނު ކޮށްފައިވާ އިރު، މާލެއަށް ބޭނުންވާ 2500 އޮފިޝަލުން ހަމަވީ ފަހު ވަގުތު ކަމަށް އޭނާ ވިދާޅުވިއެވެ.\n"އޮފިޝަލުން ހޯދުން އެއީ މިފަހަރު އަޅުގަނޑުމެނަށް ދިމާވި އެންމެ ބޮޑު ޗެލެންޖު،" ޝަރީފް ވިދާޅުވި އެވެ.\nމި އިންތިހާބަކީ ރެކޯޑު އަދަދަކަށް އޮފިޝަލުން ހަރަކާތްތެރިވާނެ އިންތިހާބެއްކަން ފާހަގަކުރައްވައި ޝަރީފު ވިދާޅުވީ، އޮފިޝަލުން އިތުރު ކުރަން މަޖުބޫރުވީ، އެޗްޕީއޭގެ ގައިޑްލައިނަށް ތަބާވުމުގެ ގޮތުން ކަމަށެވެ. އެއީ 500 އަށްވުރެ ގިނަ މީހުން އެއް ފޮއްޓަކަށް ވޯޓު ނުލުމަށް ބުނެފައިވާތީ ކަމަށާއި އެހެންކަމުން އިތުރު ވޯޓު ފޮށިތަކެއް ބަހައްޓަން ޖެހުމުން އެ ފޮށިތަކަށް އޮފިޝަލުން ހޯދަން ޖެހުނު ކަމަށް ޝަރީފު ވިދާޅުވިއެވެ.\nއޭނާ ވިދާޅުވީ، އެހެން އަހަރުތަކާ ހިލާފަށް މި އަހަރު ރިސޯޓުތަކުގައި ވެސް ރިކޯޑު އަދަދަކަށް ވޯޓު ފޮށި ބަހައްޓާނެ ކަމަށެވެ. އެގޮތުން 137 ރިސޯޓުގައި ވޯޓު ފޮށި ބަހައްޓާ އިރު 274 އޮފިޝަލުން އެތަންތަނަށް ހަމަޖައްސާފައިވާނެ ކަމަށާއި ފޮށީގެ ވެރިޔާ އާއި ފޮށީގެ އެހީތެރިޔާ މާލެއިން ފޮނުވާ އިރު ބާކީ އޮފިޝަލުން ނަގަނީ އެ ރިސޯޓުތަކުން ކަމަށް ޝަރީފު ވިދާޅުވިއެވެ.\n"މިހާރު އޮފިޝަލުން ހަމަވެފައި ވަނީ. ހަމަވެފައިވާ އިރު މިހާރު ވެސް ވަރަށް ބޮޑެތި އުނދަގޫތަކެއް އެބައާދޭ،" ޝަރީފު ވިދާޅުވިއެވެ.\nއޭނާ ވިދާޅުވީ، ބައެއް ފޮށިތަކަށް ހަމަޖައްސާފައި ތިބި ވެރިން ނުކުތުމަށް ދެކޮޅުހަދަމުން އަންނަ ކަމަށެވެ. އަދި ރިސޯޓުތަކަށް ފޮނުވާ އޮފިޝަލުން އެތަންތަނަށް ދިއުމުގެ ކުރިން ހަދާ ކޮވިޑު ޓެސްޓުން ޕޮޒިޓިވް ވުމުން ބަދަލުގައި އެހެން މީހަކު ހޯދަންޖެހޭ ކަމަށް ވެސް ވިދާޅުވިއެވެ.\nއަތޮޅުތެރޭގެ ބައެއް ރަށްތަކުގައި ކޮވިޑް ފެތުރެމުންދާ އިރު އޭގެ ތެރެއިން ބައެއް ރަށްތަކުގައި އޮފިޝަލުން ކަރަންޓީނު ވާން ޖެހުމަކީ ވަރަށް ބޮޑު ގޮންޖެހުމެއް ކަމަށްވެސް ޝަރީފު ވިދާޅުވިއެވެ. އަދި އިންތިހާބު އޮންނަ ދުވަހު ދިމާވާ ކަމެއްގެ ސަބަބުން އިލެކްޝަން ކޮމިޝަނުގެ ޓާސްކު ފޯހުގެ މެންބަރެއް އޭގެ ރަށަކަށް ދާން ޖެހިދާނެ ކަމަށް ބަލައި އެކަމަށް ވެސް ތައްޔާރަށް ހުރި ކަމަށް ޝަރީފު ވިދާޅުވިއެވެ.\nމި އިންތިހާބުގައި ރެކޯޑު އަދަދަކަށް އޮފިޝަލުން ހަރަކާތްތެރިވާ އިރު އެންމެ ބޮޑު ހޭދައެއް ވެސް ކުރަން ޖެހިފައިއޮތީ އޮފިޝަލުންނަށެވެ. އެކަމަށް 30 މިލިއަން ރުފިޔާ ހަރަދުވާނެ ކަމަށް ޝަރީފު ވިދާޅުވިއެވެ.\nގުޅޭ ޓެގު އިލެކްޝަންސް ކޮމިޝަން އަހުމަދު ޝަރީފް (އީސީ) ލޯކަލް ކައުންސިލް އިންތިޚާބު


ރަސޫލުﷲ ޞައްލަﷲ ޢަލައިހި ވަސައްލަމްގެ ކައިވެނިފުޅުތަކާމެދު ދެކެވޭ ދޮގުވާހަކަ ތަކުގެ ޙަޤީޤަތަކީ ކޮބާ…؟ – DhiSalafiyyah\n18/09/2011 محمد ﷺ ގެ ސިޔަރަތު, ސިޔަރަތާއި ތާރީޚްއަލް އަޚް ބިލާލް ޢަބްދުއްސައްތާރު\nއިސްލާމްދީން ފެށުނީއްސުރެ އަބަދުވެސް ދީނުގެ ޢަދުއްވުން އުޅެމުންދެއެވެ. އެކިދުވަސްވަރު އެކި ހިސާބު ތަކުގައެވެ. އިސްލާމްދީނުގެ ޤަދަރު ކުޑަކޮށް، ދީނާ މެދު މުސްލިމުންގެ ހިތުގައި ނުރުހުންތެރިކަން އުފެއްދުމަށް 18 ވަނަ ޤަރުނުގެ ކުރީކޮޅުގައި ކްރިސްޓިއަންދީނުގެ ލިޔުންތެރިން އާގޮތް ގޮތަށް މަސައްކަތް ކުރަން ފެއްޓިއެވެ. މިގޮތުން ރަސޫލުﷲ ޞައްލަﷲ ޢަލައިހި ވަޞައްލަމަ ގެ އަގުވައްޓާލައި، މުސްލިމުންގެ ހިތުގައި ﷲ ގެ ދީނަށް ދެވިފައިވާ ލޯތްބާއި ޢިޙްތިރާމު، ނަފްރަތަށް ބަދަލު ކޮށްލުމަށްޓަކައި ތަފާތު ދޮގުވާހަކަތަށް އެކިމީޑިޔާތަކުގައި ޝާއިޢު ކުރަންފެށިއެވެ.\nހުވަފަތް އަންހެން ކަނބަލުންނާއި، އެކަނބަލުންގެ ޔަތީމުދަރިންނަށް އެހީތެރިވެދެއްވުމާއި އަޅާލެއްވުން.\nދީން ފެތުރުމުގައި އެކަލޭގެފާނު ޙިކުމަތް ބޭނުން ކުރެއްވިއެވެ. އެގޮތުން ޤުރައިޝުންގެ ތަފާތު ޤަބީލާތަކާ ގުޅުން ބަދަހި ކުރުން ވެސް އޭގެ ތެރޭގައި ހިމެނިގެން ދިޔައެވެ. އަދި މިނޫނަސް ތަފާތު ދީނީ ސަބަބުތަކަށްޓަކައި އެކަލޭގެފާނު ކައިވެނިފުޅު ބައްލަވައިގެންފައިވަނީ ﷲ ތަޢާލާގެ އަމުރުފުޅަށެވެ.


Adam Fathuhy: ކްލައުޑް ކޮމްޕިއުޓިންގް ގެ އެހީގައި ފަސޭހަކަމާއެކު ލިޔެކިޔުންތައް ރައްކާކޮށް ބެލެހެއްޓުން.\nކްލައުޑް ކޮމްޕިއުޓިންގް ގެ އެހީގައި ފަސޭހަކަމާއެކު ލިޔެކިޔުންތައް ރައްކާކޮށް ބެލެހެއްޓުން.\nޒަމާންތައް ބަދަލުވެ، ބޮކްސްފައިލްތަކާއި ފޮތްތައް ދޫކޮށް، އިންސާނުންވަނީ ޓެކްނޮލޮޖީ އަށް ބަރޯސާވެ، ލިޔެކިޔުމާއި، ވީޑިއޯއާއި، މިއުޒިކާއި، ފޮޓޯ ފަދަ މުހިއްމު ލިޔެކިޔުންތައް ކޮމްޕިއުޓަރގައި ރައްކާކުރެވޭނެ ގޮތްހޯދާ، އަހަރެމެންމިވަނީ ކޮމްޕިއުޓަރަށް އަހުލުވެރިވެފައެވެ. މޮބައިލް ފޯންތަކާއި، ކެމެރާތަކާއި، ފުރިޖާއި ، މައިކްރޯވޭވް އަވަންތައްވެސް ކޮމްޕިއުޓަރގެ ނެޓްވޯރކް ތަކާއި ގުޅިފައެވެ. ކޮލެޖް އެސައިންޓްމަންޓްތައް ގޭގައި ހަދާއިރު، އޮފީހުގައި އެކުވެރިންނާއި އެކުނަގާފައިވާ ފޮޓޯތައް ހުންނަނީ އޮފީހުގައި ކަމުން، މިހުރިހާ މުހިއްމު ފައިލްތައް ގިނަފަހަރު ހުންނަނީ އެކި ސިސްޓަމްތަކުގައި ވިއްސިވިހާލިވެ ބެލެހެއްޓޭނެ ގޮތެއް ނެތިފައެވެ. ޕެންޑްރައިވެއްގަ، ނުވަތަ ސީޑީއެއްގަ، އެންމެފަހުން ޕެންއަށް ވައިރަސްވަދެ، ސީޑީގައި ކޫރުން އެޅި އަގުހުރި ޑޭޓާތައް ގެއްލިގެން ދެއެވެ.\nފައިލްތައް ރައްކާތެރިކަމާއި އަދި ފަސޭހަކަމާއި އެކު މެނޭޖްކުރުމަށް ކްލައުޑް ކޮމްޕިއުޓިންގެ ހިދުމަތް ބޭނުންކުރެވިދާނެއެވެ. މިގޮތުން ހިލޭ ލިބެން ހުރި ބައެއް ހިދުމަތްތަކުގެ ތެރޭގައި ގޫގުލް ޑްރައިވް، މައިކްރޯސޮފްޓް ސްކައިޑްރައިވް އަދި ޑްރޮޕް ބޮކްސްގެ ޙިދުމަތް ހިމެނެއެވެ.\nމިހުރިހާ ޓޫލްސްތަކުންވެސް ކުރެވެނީ އެއްބޭނުމެއް ކަމުގައި ވިޔަސް، ކޮންމެ ޓޫލްއެއްގައިވެސް ހާއްސަ ސިފަތަކެއްވެއެވެ. މިގޮތުން މިގެނެސްދެނީ އަޅުގަނޑު އެންމެ މަގުބޫލް ޓޫލްކަމުގައިގާ ޑްރޮޕްބޮކްސް މަސައްކަތްކުރާގޮތާއި، ބޭނުންކުރާނެ ގޮތުގެ މައުލޫމާތުކޮޅެކެވެ.\nޑްރޮޕް ބޮކްސް އިންކްލޫޑް އަކީ މަޝްހޫރު މިޓްގެ ގްރެޖުއޭޓުން ކަމުގައިވާ، ޑްރުވް ހަޑްސަން އަދި އަރާޝް ފެޑޮވްސި 2007 ވަނައަހަރު އުފައްދާފައިވާ އޮންލައިން ސްޓޯރޭޖް ބެކަޕް ހިދުމަތްދޭ ކުންފުންޏެކެވެ. އެކުންފުނިން 2008 ވަނަ އަހަރު ނެރުނު އޮންލައިން ބެކަޕް ސޮފްޓްވެއަށް4އަހަރު ފުރުނު އިރު އެއީ އޮންލައިންކޮށް ލިޔެކިޔުންތައް ރައްކާތެރިކޮށް ދިނުމުގައި އެހީތެރިވެދޭ އެއްމެ މަގްބޫލް ސޮފްޓް ވެއަރއަށް ވަނީ ވެފައެވެ. މިހަތާނަށް މިސޮފްޓްވެއަރ ވަނީ ވިންޑޯސް، އައިއޯސް، ސިމްބަޔަން، އޮންޑްރްއިޑްއަދި މެކް އޯއެސް، ލިނަކްސް އަދި ބްލެކްބެރީ އޯއެސް ފަދަ މަގްބޫލް އޮޕެރޭޓިންސިސްޓަމްގެ އާއިލާތަށް ހިމޭނެގޮތަށް ޖުމްލަ9ވައްތަރުގެ އޮޕެރޭޓިންސިސްޓަމަށް ހާނާ ފައްކާކޮއްފައެވެ.\nޑްރޮޕްބޮކްސް މަސައްކަތް ކުރަނީ ކިހިނެތް؟\nސަރވިސް ސޮފްޓްވެއަރ އިންސްޓޯލް ކޮއްލުމުން، ސޮފްޓްވެއަރ އަށް ދައްކާފައިވާ ފޯލްޑަރ ގައިވާ ހުރިހާ ފައިލްތަކާއި ފޯލްޑަރ ތައް، ދުނިޔޭގެ އެކި ކަންކޮޅުތަކުގައިވާ ޑޭޓާ ސެންޓަރުތަކަށް ކުޑަވަގުތު ކޮޅެއްގެ ތެރޭގައި އަޕްލޯޑް ވެއެވެ. ސިސްޓަމުން ފައިލެއް ފުހެލައިފިނަމަ،އެޑިޓްކޮށްފިނަމަ، ނުވަތަ ފައިލެއްގެ ނަންބަދަލު ކޮއްފިނަމަ އެބަދަލެއް އޮންލައިން ސިސްޓަމްގައިގާ ފައިލްތަކަށް އަންނާނެއެވެ. މިގޮތުން އެތައް ކޮމްޕިއުޓަރ ސިސްޓަމެއް ޑްރޮޕް ބޮކްސްގެ އޮންލައިން އެކައުންޓާއި ގުޅުވާލެވިދާނެއެވެ. މިސާލަކަށް އޮފީހުގައި އިނދެ ފޮޓޯތަކެއް ޑްރޮޕްބޮކްސްއަށް ލައިފިނަމަ ގެޔަށް އަންނަ އިރު ގޭގެ ސިސްޓަމަށް އޮޓަމެޓިކުން އެފައިލްތައް ޑައުންލޯޑްވާނެވެ.\nއަދި ބޭނުން ކޮންމެ އިރަކު ދުނިޔޭގެ ކޮންމެ ގައުމަކުންވެސް ޑްރޮޕް ބޮކްސްގެ ވެބްސައިޓަށް ވަދެ އެމީހެއްގެ ފައިލްތައް ބަލާ ހެދުމުގެ އިތުރުން ބޭނުންވާ ފަރާތްތަކާއި ޝެއަރ ކުރެވޭނެ ފީޗާސްތައްވެސް މިސިސްޓަމުން ލިބެން ހުރެއެވެ. ކޮމްޕިއުޓަރ ހަލާކުވިޔަސް، ބޭނުން އިރަކު ފައިލްތައް އެހެން ސިސްޓަމަކަށް ޑްރޮޕް ބޮކްސް އިންސްޓާލްކޮށް ކްލައުޑުން ޑައުންލޯޑްކޮއް ލެވޭނެއެވެ.\nޑްރޮޕް ބޮކްސް ބޭނުންކުރާނީ ކިހިނެތް؟\n1. ޑްރޮޕްބޮކްސްގެ ވެބްސައިޓް އަށް ވަނުމަށް ފަހު ޑްރޮޕްބޮކްސް ސޮފްޓްވެއަރ ޑައުންލޯޑްކޮށްލާ\n2. ޑައުންލޯޑްކުރި ސޮފްޓްވެއަރ ސިސްޓަމަށް އިންސްޓޯލް ކޮއްލާ.\n3. ސޮފްޓްވެގައިވާ އިރުޝާދާއެއްގޮތައް ޑްރޮޕް ބޮކްސް އެކައުންޓެއް ހުޅުވާ\n4. ސިސްޓަމް ޓްރޭގައި ޑްރޮބޮކްސް އައިކަން ފެންނަން އިންނާނެ، ޑަބަލް ކްލިކް ކޮއްލުމުން ޑްރޮޕް ބޮކްސް ފޯލްޑަރ ހުޅުވޭނެ\n5. ޑްރޮޕްބޮކްސް ފޯލްޑައަށް ރައްކާކުރަން ބޭނުންވާ ޑޮކިއުމަންޓްތައް ، އެފޯލްޑަރ އަށް ކޮޕީ ނުވަތަ މޫވްކޮއްލާ\n6. އާޗާ! ތިނިމުނީ. ތިގޮތަށް ކިތަންމެ ސިސްޓަމެއްވެސް ތިހުޅުވި އެކައުންޓާ އެޑް ކުރެވިދާނެ. ތިގެންގުޅޭ ކޮމްޕިއުޓަރ ހަލާކުވިޔަސް ބޭނުން އިރަކު އިންޓަރނެޓުން އެފައިލްތައް ޑައުންލޯޑްކޮއްލެވޭނެ.\nLabels: Cloud computing, Dhivehi, Information Technology\nކްލައުޑް ކޮމްޕިއުޓިންގް ގެ އެހީގައި ފަސޭހަކަމާއެކު...


Addu Gai Fuluhun Meehakah Hamalaa Dhey Video Eh Anmu Vejje - Vaguthu\nއައްޑޫގައި ފުލުހުން މީހަކަށް ހަމަލާ ދޭ ވީޑިއޯއެއް އާންމު ވެއްޖެ\nއައްޑޫ ސިޓީގައި ފުލުހުންތަކެއް ހަރަކާތްތެރިވަނީ\nއައްޑޫސިޓީގައި ފުލުހުންތަކެއް މީހަކަށް ހަމަލާ ދޭ ވީޑިއޯއެއް މީސްމީޑިއާގައި އާއްމުވެއްޖެއެވެ.\nމީސްމީޑިއާގައި އާއްމުވެފައިވާ މިވީޑިއޯއިން ފެނިގެން ދަނީ ހިތަދޫ އީދިގަލި ކުޅި ބެލުމަށްޓަކައި އަޅާފައިވާ ޕްލެޓް ފޯމް މަތީގައި އާންމުންގެ މީހަކު ހުއްޓާ ފުލުހުންގެ ދެ އޮފިސަރަކު އޭނާ އާއި ވާހަކަ ދައްކަމުން ގޮސް ހަމަލާ ދޭ މަންޒަރެވެ.\nއެނގިފައިވާ ގޮތުގައި އޭނާއަށް ހަމަލާދީފައިވަނީ އެސަރަހައްދު ދޫކޮށް އޭނާ ހިނގައިގަންނަން އުޅުމުގެ ތެރޭގައެވެ.\nމިއީ އައްޑޫގައި އަލަށް ހިނގާދިޔަ ހާދިސާއެއް ނޫނެވެ. މީގެ ކުރިން ވެސް މިފަދަ ހާދިސާތައް ވަނީ ހިނގާފައެވެ. އެހެން ނަމަވެސް މިހާރު ދައުރުވަމުން އަންނަ ވީޑިއޯއިން ފެނިގެން ދަނީ އަންހެން ފުލުހަކު ވެސް އެކަމުގައި ޝާމިލުވާ މަންޒަރެވެ. އެގޮތުން އަންހެން ފުލުސް މީހާ އެ ފިރިހެން މީހާ ބިންމައްޗަށް ވައްޓާލާ މަންޒަރު އެ ވީޑިއޯއިން ވެސް ފެނެއެވެ.\n— Hussain shareef (@Jerrikow) October 14, 2021\nފުލުހުން ހަމަލާ ދިނުމުގެ ސަބަބުން އޭނާއަށް ވަނީ ބޮޑެތި އަނިޔާތަކެއް ލިބިފައެވެ. އެގޮތުގައި ހަށިގަނޑުގެ އެކި ތަންތަނުގައި ބޫޓުން ޖަހާފައިވެއެެވެ.\nހިތަދޫ އީދިގަލި ކުޅި ސަރަހައްދުގައި ހުރި މީހަކަށް ފުލުހުން ހަމަލާދީފައިވާއިރު، މީގެ ދެ ދުވަސް ކުރިން އައްޑޫއަށް ދިޔަ އެހެން ރަށެއްގެ މީހަކަށް ފުލުހުން އަނިޔާ ކުރި މައްސަލައެއް ވެސް ވަނީ ފެންމަތިވެފައެވެ.\nފުލުހުން ހިންގާ މިފަދަ އަމަލުތަކުގެ ސަބަބުން ގިނަ ބައެއްގެ ފާޑުކިޔުން އެ މުއައްސަސާއަށް ދަނީ އަމާޒުވަމުންނެވެ.\nފުލުހުން ހަކުރު ބައްޔަށް ޓެސްޓު ކުރަނީ\nމަރުވާ މީހުންގެ ޕޯސްޓްމޯޓަމް ހެދުމުގެ އިޖުރާއަތުތައް ބަޔާންކޮށް، އަމަލު ކުރަން ފަށައިފި\nއޮކްޓޯބަރ 14, 2021 20:09\nއިންޑިއާގެ ކަޝްމީރުގަ މުސްލިމުންނައް އިންޑިއާގެ ހައްދުފަހަނާޅާފަތިބި ހިންދޫ ޕޮލިހުން އަނިޔާ ކުުރާގޮތައް ދިވެހި ފުލުހުންގެ ތެރެއިން މަދުބަޔަކު މިގޮތައް އަމަލުކުރުމަކީ ފަހުން ދުވަހެއްގަ މިހެން އަމަލުކުރާ މީހުންނައް ދެރަގޮތެއް ވުމަކީ ވަރައް ނުވެނުދާނެ ކަމެއް ....\nއޮކްޓޯބަރ 14, 2021 20:24\nފުލުހުންނަކީ ވަރައް އަނިޔާވެރި ބައެއް.\nއޮކްޓޯބަރ 14, 2021 20:58\nފިތުނަ ފަތުރަން ހަބަރު ލިޔެގެން ވާނެ މޮޅެއް ނެތް. ތިތަނުން ތި ވާގޮތެއް ނޭނގޭ ތި ވީޑިޔޯއަކުން.\nއޮކްޓޯބަރ 14, 2021 21:09\nކީއްވެގެންތަ މި ފުލުހުން މިތެޅެނީ؟ މިހާރު ދެން ރައްޔިތުން ނުކުންނަންވެއްޖެއެއްނު.\nފުލުހުންނައް އެމީހާ ހަމަލަދޭން އުޅުނުހެން ބޮޑަށް ހީވަނީ\nއޮކްޓޯބަރ 15, 2021 10:02\nއެހެންވިއަސް2ފުލުހުންނަށް އެމީހައަށް ހަމަލައެއް ނުދެވޭނެ. ފުލުހުން އަނިޔާ ކުރާ ހިސާބަކީ އަބަދުވެ މިނިވަން ކަމަށް އާއްމުން ނުކުންނަ ހިސާބު. މަޝްހޫތު ފްރެންޗް ރިވޮލިއުޝަންއަކީ މީގެ މިސާލެއް.\nއޮކްޓޯބަރ 14, 2021 21:43\nގޭންތަކަށްވުރެ ފުލުހުން ގަދަވާންޖެހޭ. ގޭންގް ތަކުން އާންމުންގެ މުދަލައްގެއްލުންދީ މީހުންގެ ޅަދަރިން ކޮށަމުން ދާއިރު ފުލުހުންނަށް ކުރެވޭ މާބޮޑު ކަމެއް ނޯވޭ. ކޯޓްތަކުން އެމީހުން ދޫކޮށްލާ. ފުލުހުން މިހާރު އެމަސައްކަށް ކުރައްވަނީ އެކަން ކުރަންވާ ގޮތަށް.\nއޮކްޓޯބަރ 14, 2021 22:24\nތިޔަ ވީޑިއޯގަ އަސްލު އެތިބެނީ ވާހަކަ ދައްކަން. އަނިޔާ ކުރާ ނަމަ ފުރަތަމަވެސް ޖަހަންވީނު. އެމީހާ ކޮންމެސް ހަޑިއެއް ހާވައިގެން ކަންނެ ތިޔަ ޕީސް ޓޯކް ފަނިވެފަ ތިއޮތީ. ދެން ހަބަރު ލިޔެވިދާނެ އާން.. އެހެން ނޫނަސް ފިރުމައިގެން ގޭންގުތައް މައިތިރިއެއް ނުވާނެ.\nމޮޅުކަމަކަށް މިފަދަ ހަބަރު ލިޔެގެން ވާނެ މޮޅެއް ނެތް! ފުރަތަމަ ކަން ހިނގި ގޮތް ބަލަން އެބަޖެހޭ. މިހެން ހަބަރާ ޤާނޫނާ އެއްޗެހި ލިޔެގެން މިގައުމު ހަލާކުވެ ނިމިއްޖެ. މިސާލަކަށް ބަލާ، ނުރައްކާތެރި ކުއްވެރިންނޭ ކިޔާ ބަޔަކު މީހުން ޓީވީނާއި އެއްޗެހި ދައްކައިގެން ކިތައް ކުޑަކުދިންތޯ އެކަހަލަ ހީރޯއިންނަށް ވާހިތުން ހަލާކުވެގެން ދިޔައީ. ކުރާކަމެއް ކުރާނީ ވަރައް ވިސްނާފަ. ފަހުން އެކަމުގެ ޒިންމާ ނަގަންޖެހޭނެ ދުވަހެއް ވާކަން ހަނދާންކުރާތި\nއޮކްޓޯބަރ 14, 2021 23:19\nބޮލުގައި ޖަހާ މަންޒަރު އެބަފެނޭ.\nތިއީ ފުލުހުން އުޅެން ޖެހޭ ގޮތެއްނޫން.\nއޮކްޓޯބަރ 15, 2021 05:09\nތިވީޑިއޯއިން ފެންނަނީ އާއްމު މީހަކު2ފުލުހުންނަށް ހަމަލާދޭ މަންޒަރު\nއޮކްޓޯބަރ 15, 2021 08:09\nފިތުނަ ފަސާދަ ފަތުރާ މީހުންނަށް އޮތީ ނަރަކަ. ސަފާ\nއޮކްޓޯބަރ 15, 2021 08:59\nމިއީ ނޫސް ވެރިކަމެއް، ނޫން ކޮންދުވަސް ވަރެއްގެ ފޮޓޯޖަހާފަ ތިލިޔަނީ ބޭނުން އެއްޗެއް އޭނާ އެއީ ކާކުތޯ ކީއްވެގެން ކަންވެސް ލިޔުނުނަމަ އެއީ ހިމާޔައް ކޮށްފަ އޮތް ތަނެއް އެތަނުން މަސްނަގާތީ އޭނަ ހުއްޓުވީ،އޭނަ ގޭ3މީހުން ޕޮޒިޓިވް ގެ ހުރީ ކަރަންޓީނުގަ އޭނަ އުޅެނީ އަބަދު ބޭރުގަ ސާމްޕަލްވެސް ނުދޭ ބޭނުން އެއްޗެއް ހަމަލިޔަން ވީ\nއޮކްޓޯބަރ 15, 2021 09:10\nފުލުހުންނަކީ ވެސް ޖަޒުބާތުތަކެެއް ލިބިފައިވާ ހަމަ އަހަރެމެންކަހަލަ އިންސާނުން… އެމީހުންނާ ދިމާލަށް ހިތު ހުރިހާ އެއްޗެއް ގޮވީމަ އެމީހުންވެސް ނުތިބޭނެ މަޑަކުން\nއޮކްޓޯބަރ 15, 2021 11:35\nނޫސްވެރިޔާ ސަފާ އަށް މިވީޑިއޯއިން ފެންނައެއްޗަކާ އަޅުގަޑައްފެންނަގޮތް ވަރައްތަފާތު އަނެއްކާ ސަފާއަކީ މިގޭންގައްނިސްބަތްވާ މީހެއްނޫންބާ\nއޮކްޓޯބަރ 15, 2021 11:40\nއަހަންނަށް ތި ވީޑިއޯއިން ފެންނަނީ ފުލުހެތްގާ ޖަހާތަން 😂\nއޮކްޓޯބަރ 15, 2021 11:48\nކޮއްކޮމެން ސިފައިން ކީއްކުރަން ތަ ރަށުތޭރޭގައި ތިއުޅޭ ޕާޓޭކުދިންނާ ތި ފޮށެނީ ނިކަން ޑިއުޓީ ނިމެންދެން ފުލުސް އޮފީހުތެރޭ އޮވެބަލަ ވިއްކާމީހުން ވިއްކަފާނެންނު ވައްކަން ކުރަން އުޅޭމީހު ވައްކަން ކޮއްފާނެންނު ކަމެތް ކުރީމަ އެތަނަކަށްދޭބަލަ ކަމެތް ކުރަން އުޅުމުގެ ކުރިން އެކަމެތް ހުއްޓުވަން ނޫޅެބަލަ މީ އެޒަމާނެތްނޫނޭ މީ 2021\nއޮކްޓޯބަރ 15, 2021 11:54\nބަލަ މި ފުލުހުން މިއުޅެނީ ކިހިނެތް ވެގެންތަ ވައްކަންކުރާ ކުދިން ވައްކަން ކޮއްގެންނޭ ލާރިހޯދަނީ މަސްތުވާތަކެތި ވިއްކާކުދިން އެތަކެތި ވިއްކައިގެން ނޭ އާމްދަނީ ހޯދަނީ ދެން އޭގެ މަސްސަލަޔަކީ ކޮބާ\nއޮކްޓޯބަރ 15, 2021 12:12\nހަކުރު ވިއްކާ މީހުންގެ ފަރާތުން އާއިލާތަކަށާއި ޅަދަރިންނަށް ވަރަށް ފައިދާ ކުރޭ\nއޮކްޓޯބަރ 15, 2021 14:13\nބާރާއެކީގައި ނުކުމެ ކޮންމެ ގޮތެއް ހަދައިގެން ނަމަވެސް ހިފިނުހުރެގެން އުޅޭ މީހުން މައިތިރިކުރަންޖެހޭ. ފުލުހުންނަށް އެކަން ކުރެވެންވާނެ. އެއީ އަނިޔާވެރިވުމެއް ނޫން.


MIRA ge aamdhanee ge emme bodubai hissaakuranee business profit Tax\nވިޔަފާރި - މީރާގެ އާމްދަނީ\nޖެނުއަރީގެ އާމްދަނީގެ ބޮޑުބައި ހިއްސާކުރަނީ ބިޒްނަސް ޕްރޮފިޓް ޓެކްސް\nބިޒްނަސް ޕްރޮފިޓް ޓެކްސް 43.2 ޕަސެންޓް ހިއްސާކުރޭ\nކ. މާލެ 25 ފެބުރުއަރީ 2017 | ހޮނިހިރު 03:55 1,989\nމީރާ އޮފީސް - އަޒުމޫން އަހުމަދު\nމިދިޔަ ޖެނުއަރީ މަހު މީރާއަށް 2.2 ބިލިއަން ރުފިޔާގެ އާމްދަނީއެއް ލިބިފައިވާ އިރު އާމްދަނީގެ އެންމެ ބޮޑު ބައި ހިއްސާކުރަނީ ވިޔަފާރިތަކުން ލިބޭ ފައިދާ އިން ނަގާ ޓެކްސް އިން ކަމަށް މީރާއިން ހާމަކޮށްފި އެވެ.\nދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ މީރާ އިން ބުނެފައިވަނީ، މީރާ އަށް ރެކޯޑް މިންވަރަކަށް ޖެނުއަރީ މަހު އާމްދަނީއެއް ލިބިފައިވާ އިރު 43.2 ޕަސެންޓް ހިއްސާކުރަނީ، ބިޒްނަސް ޕްރޮފިޓް ޓެކްސް ކަމަށެވެ.\nމީރާއަށް ލިބުނު އާމްދަނީގެ 34 ޕަސެންޓް ހިއްސާކުރަނީ މުދަލާ ތަކެތީގެ އަގުން ނަގާ ޓެކްސްއެވެ. އަދި ލޭންޑް އެކުއިސިޝަން ފީގެ ގޮތުގައި ލިބުނު އާމްދަނީގެ 8.8 ޕަސެންޓް ހިއްސާކުރާ ކަމަށް މީރާ އިން ބުނެ އެވެ.\nޖެނުއަރީ މަހު އެއްއަރޕޯޓް ސަރވިސް ޗާޖުގެ ގޮތުގައި ވެސް ވަނީ 66 މިލިއަން ރުފިޔާ މީރާއަށް ލިބިފަ އެވެ. މިއީ 2016 ވަނަ އަހަރާ އަޅާ ބަލާ އިރު ގާތްގަނޑަކަށް 19 މިލިއަން ރުފިޔާ ބޮޑު އަދަދެކެވެ.\nމީރާ އިން ރެކޯޑް މިންވަރަކަށް ޖެނުއަރީ މަހު އާމްދަނީ ހޯދާފައިވާ އިރު މިއީ މަހަކު ތެރޭގައި އެންމެ ބޮޑު އާމްދަނީއެއް ލިބުނު ފަހަރު ކަމަށް މީރާ އިން ވަނީ ބުނެފަ އެވެ. އަދި އެކަން މީރާ އިން ފާހަގަކޮށްފައި ވެސް ވެ އެވެ.\nމީރާއަށް ޑޮލަރުގެ ގޮތުގައި ވެސް ވަނީ 66.5 މިލއަންގެ އާމްދަނީއެއް ޖެނުއަރީމަހު ލިބިފަ އެވެ.


Rajje in beyrah faruvaa ah gendhiumugai lass vany gaumuthakun hudha nulibigen – Iru\nރާއްޖެއިން ބޭރަށް ފަރުވާއަށް ގެންދިއުމުގައި ލަސް ވަނީ ގައުމުތަކުން ހުއްދަ ނުލިބިގެން\nރާއްޖެއިން ފަރުވާ ދެވެން ނެތް ބަޔަކު ބޭރަށް ގެންދިއުމުގެ މަސައްކަތް ކުރަމުން އަންނަކަމަށް އާސަންދައިން ބުނެފައިވާއިރު އެމީހުން ބޭރަށް ނުގެންދެވި ލަސްވަނީ ގައުމުތަކުން ހުއްދަ ނުލިބިގެން ކަމަށް ނޭޝަނަލް އިމަޖަންސީ އޮޕަރޭޝަން ސެންޓަރު (އެންއީއޯސީ) އިން ބުނެފި އެވެ.\nކުރިން އާސަންދައިގެ މެނޭޖިން ޑިރެކްޓަރު މަރިޔަމް ޝަފީގް ވިދާޅުވި ގޮތުގައި ރާއްޖެއިން ދެވެން ނެތް ފަރުވާ ރާއްޖެއިން ބޭރަށް ގެންދިއުމުގެ މަސައްކަތްތައް ދަނީ ކުރަމުންނެވެ.\nއޭގެ ފަހުން މިހާރު 18 ވަރަކަށް ދުވަސްވެފައިވާއިރު އަދިވެސް އެމީހުން ބޭރަށް ފޮނުވިފައެއް ނުވެ އެވެ. އެކަމާއި ގުޅިގެން ތަރުޖަމާނު މަބްރޫކް އަޒީޒް ވިދާޅުވީ، އެމީހުން ބޭރަށް ނުފޮނުވި ލަސްތައް ވަނީ ބޭރު ގައުމުތަކުން ހޯދަން ޖެހޭ ހުއްދަތައް ނުލިބޭތީ ކަމަށާއި އަދި ހުއްދަ ލިބުނުހާ އަވަހަކަށް އެމީހުން ފޮނުވުމުގެ މަސައްކަތް ކުރާނެ ކަމަށެވެ.\nއާސަންދައިގެ މެނޭޖިން ޑިރެކްޓަރު ކުރިން ވިދާޅުވި ގޮތުގައި، ރާއްޖެއިން ބޭރަށް ސިއްހީ ފަރުވާ ހޯދުމުގެ ގޮތުން ފޮނުވުމަށް ހަމަޖެހިފައި ވަނީ ރާއްޖެއިން ލިބެން ނެތް ބައެއް ބަލިތަކަށް ފަރުވާ ހޯދަމުން އަންނަ މީހުންނެވެ. އެގޮތުން، ރޭޑިއޭޝަން އަދި ބޮޑެތި ސާޖަރީތައް ހަދަން ދާން ޖެހެނީ ރާއްޖެއިން ބޭރަށް ކަމުން އެފަދަ ބަލި މީހުން އެ 33 މީހުންގެ ތެރޭގައި ހިމެނޭ ކަމަށް މަރިޔަމް ވިދާޅުވެ އެވެ.


Jonas Brothers Anehkaves Lavaeh Neren Ulheykamuge Ishaaratheh - Vaguthu\n1 އަހަރު ކުރިން ( މާޗް 31, 2019 )\nގިނަ ދުވަސް ތަކަކަށްފަހު، އެމެރިކާގެ މަޝްހޫރު ބޭންޑްއެއް ކަމަށްވާ "ޖޯނަސް ބުރަދާޒް" އިން މިދިޔަ މަހުގެ ފަހުކޮޅު ވަނީ އައު ލަވައެއް ގެނެސްދީފައެވެ. އަދި މި ލަވަ އަށްވަނީ ގިނަ ބައެއްގެ ތަރުހީބުވެސް ލިބިފައެވެ.\nމަޝްހޫރު ލަވަކިޔުންތެރިޔާ އަދި ބަތަލާ ޕްރިޔަންކާ ޗޯޕްރާގެ ފިރިމީހާ ނިކް ޖޯނަސް އިންސްޓަގްރާމްގައި ޕޯސްޓްކުރި ފޮޓޯގެ ކެޕްޝަންގައި "ޝޫޓިން ސަމްތިން" ޖަހާފައިވާނީ އެމީހުންގެ އެހެން ލަވައެއް ނެރެން އުޅޭކަމުގެއިޝާރާތެއް ދިނުމުގެ ގޮތުންކަމަށް ބައެއް މީޑިއާ ރިޕޯޓްތަކުން ބުނެއެވެ. އެ ފޮޓޯގައި ނިކް ފެނިގެންދަނީ ރެޓްރޯ ލުކެއްގައެވެ.\nފެބްރުއަރީ މަހުގެ 28 ވަނަ ދުވަހު ނެރުނު "ސަކާ" އަކީ ވެސް ވަރަށް ހާއްސަ ގޮތަކަށް ގެނެސް ދިން ލަވައެކެވެ. އެގޮތުން ތިން މެމްބަރުންގެ ހަޔާތުގެ ބައިވެރިން ވެސް އެ ލަވައިން ދައްކައިލި އެވެ. އެއީ ޕްރިޔަންކާ އާއި ޖޯއީ ޖޯނަސްގެ ލޯބިވެރިޔާ އަދި ބަތަލާ ސޯފީ ޓާނާ އާއި ކެވިން ޖޯނަސްގެ އަންހެނުން ޑެނިއޭލް ޖޯނަސްއެވެ.\nމި ލަވައިން އިވިގެންދަނީ ޖީނަސް ބްރަދާސް އެމީހުންގެ ހަޔާތުގެ ބައިވެރިންއާއި މެދު ދެކޭގޮތުގެ ވާހަކައެވެ. މި ލަވަ ޝޫޓްކޮށްފައިވަނީ ވަރަށް ކުލަގަދަ ކުލަގަދަ ގޮތަކަށް ތައްޔާރުކޮށްފައިވާ ލަންޑަންގެ ޝާހީ ގަނޑުވަރެއްގެ ތެރެއިންއެވެ.\nޖޭޑާ، ސްމިތުއަށް ބޭވަފާތެރިވިކަމަށް އެއްބަސްވެއްޖެ\nމާޗް 31, 2019 17:49


100 dhuvahuge emme bodu badhalu: "Kotharu Koshee" ge sifa kanduvaalun! | Mihaaru\nހުޅުމާލޭގެ ދެވަނަ ފިޔަވަހީގެ ދަށުން 25 ބުރީގެ 16 ޓަވަރުގެ މަސައްކަތް ކުރިއަށް ގެންދާ ސަރަހައްދު.---ފޮޓޯ: އެޗްޑީސީ\n100 ދުވަހުގެ އެންމެ ބޮޑު ބަދަލު: "ކޮތަރު ކޮށީ"ގެ ސިފަ ކަނޑުވާލުން!\n11 އެޕްރީލް 2019 - 07:35 123 comments\nހުޅުމާލޭ ދެވަނަ ފިޔަވަހީގައި މިހާރު މައްޗަށް ނަގާފައިވާ 25 ބުރީގެ ފްލެޓް ޓަވަރުތަކުގެ ހަގީގަތް އެނގޭ މީހެއްގެ ހިތަށް އެ ސުވާލުތައް އެރުން އެކަށީގެންވެ އެވެ. ރާއްޖޭގެ ތާރީޚުގައި ވެސް ސަރުކާރަކުން ބޯހިޔާވަހިމަކަށް ފެށި އެންމެ ބޮޑު މަޝްރޫއު، "ހިޔާ މަޝްރޫއު" ގައި ހިމެނޭ 7،000 ފްލެޓްތަކުގެ ހާލަތު އޮތީ "ކޮތަރު ކޮށީ"ގެ ބައްޓަމަށެވެ. (މާލޭގައި ކުރިން އެކި ގޭގޭގައި ކޮތަރު ގެންގުޅުނު އިރު، އެ އެއްޗެހި ނިދަން ވަރަށް ކުދިކުދި ކޮޓަރިތަކެއް ހިމެނޭ ގޮތަށް ލަކުޑިން ކުދިކުދި ގެ ހަދާފައި ހުރެ އެވެ.)\nބޭރުން ބަލާއިރު އިމާރާތް ރީތިވެދާނެ އެވެ. އެކަމަކު އެތެރޭގައި ހުރި ފްލެޓްތައް އެހާ ކުއްޖެވެ. އެއީ ރާއްޖޭގައި މިހާތަނަށް ހަދާ އެންމެ އުސް އިމާރާތްތައް ކަމަށް ވިޔަސް، އެއިން ޓަވަރެއްގައި އެންމެ ތިނެއް، ނުވަތަ ދެ ލިފްޓް ހުރުމުން، ތަނުގެ ވަޒަންވެރިންނަށް އެ ދެވެނީ އަނިޔާއެކެވެ. ދެ ކޮޓަރި އާއި ދެ ފާހާނަ އާއި ބަދިގެ އާއި ސިޓީން ރޫމެއް، އެންމެ 550 އަކަފޫޓަށް ފައްތާލުމުން، ރައްޔިތުންގެ ދިރިއުޅުން ވެސް އެހާމެ ބޮޑަށް ފިއްތާލެވެނީ އެވެ.\nއެކަމަކު ގެދޮރަށް ޖެހިފައިވާ 7،000 މީހުންނަށް އެ ވެސް ރަންގަނޑަކަށް ވެދާނެ އެވެ. މައްސަލައަކީ އެއް ތަނަކަށް އެތައް ހާސް އާއިލާއެއް ޖަމާކުރާ އިރު އެ މީހުން އުޅެން ޖެހޭނެ ހާލަތަށް އޭރުގެ ސަރުކާރުން ވިސްނާފައި ނުވުމެވެ. ހާލުގައި ތިބި ބަޔަކަށް އިތުރު ގޮތެއް ނެތުމުން، ކޮންމެ އެއްޗެއް ވެސް ގަބޫލުކުރާނެތީ އޭގެ ނުބައި ފައިދާ ކުރީގެ ސަރުކާރުން އެ އޮތީ ނަގަން ނިންމައިފަ އެވެ.\nއާ ސަރުކާރުން ގަބޫލުކުރާ "ހައްގު މިންވަރު" މާ މަތި\nއާ ރައީސް އިބްރާހިމް މުހައްމަދު ސޯލިހަށާއި އެމަނިކުފާނުގެ ޓީމަށް އެކަން ގަބޫލެއްނުކުރެއްވުނެވެ. އަދި އެއީ ގެދޮރަށް ޖެހިފައިވާ ދިވެހި ރައްޔިތުންނަށް ހައްގު މިންވަރު ނޫން ކަމަށް އާ ސަރުކާރުން ހަމައެކަނި ގަބޫލުކުރީކީ ވެސް ނޫނެވެ. މަޝްރޫއުއަށް ބޮޑެތި ބަދަލުތަކެއް ގެނެސް، ތިން ކޮޓަރީގެ ފްލެޓްތައް ހަދަން ވެސް ނިންމީ އެވެ.\nމިއީ އާ ސަރުކާރުގެ މަސައްކަތުގެ ފުރަތަމަ 100 ދުވަހު ފެނުނު އެންމެ ބޮޑު ބަދަލެވެ. އޭގެ ސަބަބުން އެތައް ހާސް ދިވެހިންނެއްގެ ދިރިއުޅުމަށް އުފާވެރިކަމެއް ގެނެސްދޭނެ ވަރުގަދަ ނިންމުމެކެވެ.\n"ބަލަންވާ ވަރަށް ނުބެލި، [ހަމައެކަނި] ނަންބަރުތައް އިތުރުކުރަން [އިމާރާތް] ކުރެވިފައި ހުރި ތަން [ފެންނަނީ]."\nހައުސިން ޑިވެލޮޕްމަންޓް ކޯރަޕޭޝަން (އެޗުޑީސީ)ގެ މެނޭޖިން ޑިރެކްޓަރު ސުހައިލް އަހުމަދު "މިހާރު"ގެ ނޫސްވެރިންނަށް ދެއްވި އިންޓަވިއުގެ މައިގަނޑު މައުލޫއު ބިނާކުރެއްވީ ޗައިނާ ސްޓޭޓް ކޮންސްޓްރަކްޝަން އިންޖިނިއަރިން ކޯޕަރޭޝަނަށް އޭރުގެ ސަރުކާރުން ދިން 369 މިލިއަން ޑޮލަރު (5 ބިލިއަން ރުފިޔާ)ގެ ސޮވެރިން ގެރެންޓީއާ އެކު ނެގި ލޯނުގެ ދަށުން ހިންގާ މަޝްރޫއަށެވެ. ސުހައިލް އަކީ އެޗުޑީސީން ކުރިން ހިންގި ހައުސިންގެ އެތައް މަޝްރޫއުއެއްގެ ތަޖުރިބާކާރެކެވެ. އެކަމަކު އަލުން އޭނާ އެޗުޑީސީއާ ހަވާލުވެވަޑައިގެންނެވި އިރު ފެނިވަޑައިގަތީ، ކުރިން އިސް މަގާމުތަކެއް އަދާކުރެއްވި ކުންފުނި އޭރު އޮތް ހާލަތެއް ނޫނެވެ.\nހިޔާ މަޝްރޫއުގެ ފްލެޓްތަކަށް ފޯމު ލާން ގޮސް ތިބި ބަޔަކު ކިޔޫ ނަންބަރު ބަލަނީ: 7000 ފްލެޓް ލިބޭ މީހުން ކުރީގެ ސަރުކާރުން ކަނޑަ އެޅި\nހާއްސަކޮށް 7،000 ފްލެޓް މަޝްރޫއުން އޭނާއަށް ލިބިވަޑައިގަންނަވާ އުދާސްތައް ގިނަ އެވެ. ދިގު މުއްދަތެއްގައި އުޅެން ރައްޔިތުންނަށް ހަދައިދޭ ގެދޮރު، އެހާ އުސް އިމާރާތްތަކެއްގައި އަދި އެހާ ބޮޑު ތޮއްޖެހުމެއް އަންނާނެ ގޮތަށް އިމާރާތްކުރަން އޭރުގެ ސަރުކާރުން ނިންމުމުން ވެސް އޭނާ ހައިރާންވެވަޑައިގަނެ އެވެ.\n"ހުޅުމާލެ ދެ ވަނަ ފިޔަވަހި [ޑިޒައިންކުރީ] 160،000 މީހުންނަށް. ސޯޝަލް ހައުސިން 25 ބުރިއަށް ނުދިޔަސް އެކަން ކުރެވޭނެ،" އެހާ އުސް އިމާރާތްތަކެއް ހަދާއިރު ފަހުން ދިމާވެދާނެ ކާރިސާތަކުން ރައްކާތެރިވާނެ ފިޔަވަޅުތައް ވެސް އެޅެން ނެތްކަން ފާހަގަކުރައްވަމުން ސުހައިލް ވިދާޅުވި އެވެ.\nއޭނާ ވިދާޅުވި ގޮތުގައި 550 އަކަފޫޓުގެ ފްލެޓަކަށް ޖެހޭ އަގުގެ ނިސްބަތުން ވެސް ބޮޑެތި ސުވާލުތަކެއް އެބަ ހުއްޓެވެ. ފުރަތަމަ ކަމަކީ މަޝްރޫއު ނިމޭއިރު އެއްވެސް ފްލެޓެއްގައި ތަށި މުށި ޖެހުމާއި ކުލަ ލުން ހިމަނާފައި ނުވުމެވެ. އެއީ އެތައް ހާސް ބަޔަކު އުޅެން ވަންނަ ތަނަކަށް ބަލާއިރު ދޫކޮށްލައިގެން ނުވާނެ ކަންކަން ކަމަށް އޭނާ ގަބޫލުކުރައްވަ އެވެ.\nތަށިމުށި ޖެހުމާއި ކުލަ ލުން ފަދަ ކަންކަން ކުރާ ނަމަ މަޝްރޫއުއަށް އިތުރު 42 މިލިއަން ޑޮލަރު (647 މިލިއަން ރުފިޔާ) ބޭނުންވެ އެވެ. އޭގެ މާނައަކީ މިހާރު ފްލެޓަކަށް ޖެހޭ އަގު ބޮޑުވެ، މަހަކު ދައްކަން ޖެހޭ އެއްޗެއް ވެސް މައްޗަށް ދިއުމެވެ.\nސުހައިލް ވިދާޅުވި ގޮތުގައި މަޝްރޫއުއަށް ހިނގާ ހަރަދަށް ބަލާ ނަމަ، ފްލެޓް ލިބޭ މީހުން މަހަކު ދައްކަން ޖެހޭ އަދަދު 11،000ރ އަށް އަރާނެ އެވެ. މިއީ ސޯޝަލް ހައުސިން ސްކީމްތަކުން މިހާރު ދޫކޮށްފައިވާ ފްލެޓްތަކުން މަހަކު ދައްކާ އަގަށް ވުރެ ގާތްގަނޑަކަށް ދެ ގުނައާ އެއްވަރުގެ ބޮޑު އަދަދެކެވެ.\nތިން ކޮޓަރީގެ ފްލެޓާ އެކު ހަމަޖެހުމެއް\nހިޔާ މަޝްރޫއުއާ ގުޅޭ ބޮޑެތި ސުވާލުތަކާއި ގޮންޖެހުންތަކެއް ހުއްޓަސް ރައީސް އިބްރާޙިމް މުހައްމަދު ސޯލިހުގެ ސަރުކާރުން ގެންނަން ނިންމި ބަދަލުތަކުން އާންމުންނަށް ހަމަޖެހުމުގެ ނާވާއެއް ލެވޭނެ އެވެ. ދެ ކޮޓަރީގެ ބަދަލުގައި އެ މަޝްރޫއުގައި 2،500 ފްލެޓް ދެން ހަދާނީ ތިން ކޮޓަރި ހިމެނޭ ގޮތަށެވެ. ދެ ކޮޓަރީގެ ފްލެޓްތަކުގެ އަދަދަކަށް ވާނީ، މިހާރުގެ ހައުސިން މިނިސްޓަރު އައިމިނަތު އާތިފާ، ރައްޔިތުންގެ މަޖިލިހުގައި ވިދާޅުވި ގޮތުން ނަމަ، 1،104 އެވެ. އެހެންކަމުން 7،000 ފްލެޓްގެ ބަދަލުގައި އެ މަޝްރޫއުގައި ދެން ހިމެނޭނީ ގާތްގަނޑަކަށް 3،600 ފްލެޓެވެ.\nމީގެ ކުރިން ހިންގާފައިވާ ސޯޝަލް ހައުސިންގެ މަޝްރޫއުތަކުގައި ވެސް އާންމުކޮށް ހިމެނެނީ ތިން ކޮޓަރީގެ ފްލެޓެވެ.\nސުހައިލް ވިދާޅުވި ގޮތުގައި ދިވެހި އާއިލާތައް އުޅެނީ މައިންބަފައިން ވެސް ގޮވައިގެންނެވެ. މިހާރުގެ އެވްރެޖް އާއިލާއެއްގައި ދެ ކުދިން ނުވަތަ ތިން ކުދިން ތިބޭ އިރު، މާމަ އާއި ކާފައާ އެކު ހައެއްކަ މީހުން ފްލެޓެއްގައި ދިރިއުޅެ އެވެ. އެހެންކަމުން ސުހައިލް ވިދާޅުވީ "ސޯޝަލް ހައުސިންއޭ ކިޔަސް [އެއީ] އާއިލާތައް ދިގު މުއްދަތެއްގައި އުޅޭ ތަންތަން" ކަމަށެވެ.\n"އެއީ ކްރައިސިސްއެއް އައިސްގެން ވަންނާނެ ތަނެއް ނެތިގެން ވަންނަ ތަންތަނެއް ނޫން،" ސުހައިލް ވިދާޅުވި އެވެ.\nއެހެންކަމުން "[އަދަދު] އިތުރުކޮށްލާކަން ނޫން [ބަލަން ޖެހޭނީ]. އެކަށީގެންވާ ތަންތަނަށް ވެސް ވާން ޖެހޭނެ."\nއާ ސަރުކާރުން ދީފައި އެ ވަނީ ފްލެޓް ލިބޭ ގިނަ ބަޔަކަށް އުފާވެރި ހަބަރެކެވެ. ބިޔަ ގިނަ ޓަވަރުތަކެއް ދެން ބަދަލުވެގެން ދާނީ "ކޮތަރު ކޮށީ"ގެ ސިފަތަކަށް ވުރެ، ބަޔަކަށް ހަމަ ނޭވާ ލެވިގެން އުޅެވޭނެ ތަންތަނަށެވެ. އެއީ އެފަދަ މަޝްރޫއުއެއްގައި އެންމެ ކުޑަވެގެން ވެސް ދިވެހި ރައްޔިތުންނަށް "ހައްގުވާ މިންވަރު" ކަމަށް، ރައީސް އިބްރާހިމް މުހައްމަދު ސޯލިހު ގަބޫލުފުޅުކުރައްވާ މިންވަރެވެ.\nއިތުރު ލިޔުންތައް ހިޔާ މަޝްރޫއު ރައީސް އަބްދުﷲ ޔާމީން އެޗްޑީސީ ރައީސް އިބްރާހިމް މުހައްމަދު ސޯލިހް ސުހައިލް އަހުމަދު އެމްޑީ، (އެޗްޑީސީ) ހުޅުމާލެ ހައުސިން ކުރީގެ މިނިސްޓަރު ޑރ. މުހައްމަދު މުއިއްޒު ސަރުކާރުގެ ފުރަތަމަ 100 ދުވަސް ހުޅުމާލެ ހުޅުމާލޭ ދެ ވަނަ ފިޔަވަހި ބޯހިޔާވަހިކަން


ދިގުކޮށް ދޫކޮށް ހެދުން އެޅުމުން ފިރިހެނުން މާ ބަލައިގަންނާނެ | Jazeera\tދިގުކޮށް ދޫކޮށް ހެދުން އެޅުމުން ފިރިހެނުން މާ ބަލައިގަންނާނެ - Jazeera\nދިގުކޮށް ދޫކޮށް ހެދުން އެޅުމުން ފިރިހެނުން މާ ބަލައިގަންނާނެ\nސަދާ ސައީދު April 17, 2019 124 views0\nދިވެހި އަންހެނުންނަކީ, ޒަމާނުއްސުރެ ވަރަށް ރީތިކޮށް ހެދުން އަޅައި ޒީނަތްތެރިވެގެން ތިބޭ ބައެއް ކަމުގައި ރާއްޖެއާ ބެހޭ ގޮތުން އެކި ދުވަސްވަރު ލިޔުއްވާފައިވާ ލިޔުންތެރީން ފާހަގަ ކުރައްވާފައިވެއެވެ. މި ގޮތުން ބަލާއިރު ޒަމާނީ ތަރައްޤީ އާއެކު އެވޭލާ ޒަމާނުގެ އަންހެންވެރީން ހެދުން އަޅައި އުޅުނު ގޮތާއި، ރީތިވެ ނަލަ ހެދުމަށްޓަކައި ކުރަމުން އައި ކަންތައްތަކާއި އެކަމަށް ބޭނުން ކުރަމުން އައި ބާވަތްތަކަށް މިއަދު މިވަނީ ބޮޑެތި ބަދަލުތަކެއް އައިސްފައެވެ.\nހެދުމަކީ ކޮންމެ ބައެއްވެސް އެ ބައެއްގެ ޘަޤާފަތާއި، ޒަމާނާއި، އާދަކާދައާއި، ވެއްޓާއި ގުޅޭގޮތަށް ލާ އެއްޗެކެވެ. އަދި އެކި ޢުމުރާއި އެކި މުނާސަބާތަކުގައި ވެސް މީހުން އެކި ވައްތަރު ހެދުން ލައެވެ. މަސައްކަތް ކުރަން ދާއިރު ލާ ހެދުމާއި ގޭގައި އުޅޭއިރު ލާ ހެދުމާއި، ހެނދުނާއި ހަވީރާއި ރޭނގަޑަށްވެސް ވަކި ހެދުމެއް ގެންގުޅުމަކީ އިންސާނީ ޠަބީޢަތެކެވެ.\nއެހެންވެސް އެންމެ ރީތީހަމަ ގަޔަށް ދޫކޮށް ދިގުކޮށް ލާ ހެދުމެވެ. ބައެއް އަންހެނުންނަށް ހީވަނީ ކުރުކޮށް ހެދުންލައި ގައިގެ ގުނަވަންތައް ފެންނަން ހުރުމުން ގިނަ ފިރިހެނުންގެ ހިތް ކިޔައި އެމީހުނާ ހެދި އުޅޭނެ ކަމަށެވެ. އެހެންނަމަވެސް އެއީ މުޅިން ކުށްހީއެކެވެ. ސަބަބަކީ އެންމެންނަށް ފެނި ބާ ވެފައިވާ އެއްޗެއް އެއްވެސް މީހަކު ބޭނުން ނުވާނެތީއެވެ. އޭގެ ބަދަލުގައި ދިގުކޮށް ހެދުން ލައިިން އުޅޭ ކުދިން ފެނުމުން އެ ފިރިހެނުންނަށްވެސް ރީީތިވާނެއެވެ.\nޢައުރަ ނިވާ ވާ ކޮންމެ ހެދުމަކީވެސް ފުދޭނެ ހެދުމެކެވެ. ކޮންމެ ކުލައެއްގެ ކޮންމެ، މަރުކާއެއްގެ، ކޮންމެ އަގެއްގެ ހެދުމެއްވެސް މުސްލިމް އަންހެނަކަށް ލެވިދާނެއެވެ. ނަމަވެސް ޝަރުޠަކީ އެއީ ޢައުރަ ނިވާ ވާ، އަދި މުސްލިމް އަންހެނުންގެ ހެދުމުގައި ހުންނަން ޖެހޭ ޝަރުޠު ހަމަވާ ހެދުމަކަށް ވުމެވެ.\nހަމަ އެހެންމެ، ތަފާތު ގޮތްގޮތަށް ފަހާފައި ހުންނަ ތަފާތު ވައްތަރު ވައްތަރުގެ ހެދުން ލުމަކީ ދީނުގައި ފަހަރެއްގައިވެސް މަނާ ކަމެއް ނޫނެވެ. އެ މީހަކު ބޭނުންވަރެއްގެ ރީތި ހެދުމެއް ލެވިދާނެއެވެ. ސަބަބަކީ އިސްލާމް ދީނަކީ އަބަދުވެސް ރީއްޗަށް ލޯބި ކުރާ ދީނަކަށް ވާތީއެވެ. އެހެންނަމަވެސް ކުރިން ބުނިހެން އެ ހެދުން ވާން ވާނީ ގަޔަށް ދޫ އައުރަ ނިވާވާ ހެދުމަކަށެވެ.\nވީމާ އަހަރެމެން ލާ ހެދުމަކީ ޢައުރަ ނިވާ ވާ ހެދުމަކަށް ވުމަކީ، ޝައްކެއްވެސް ނެތް ގޮތުގައި، މާތް ﷲ ގެ އަމުރުފުޅަށް ކިޔަމަންތެރިވުމުގެ އިތުރުން، އެކަލާނގެ ދެއްވި ނިޢްމަތްވެސް ފުރިހަމަ ގޮތުގައި ބޭނުން ހިފޭނެ ކަމެކެވެ.


ބައިޑަންގެ ސަރުކާރުން ޗައިނާއާ ގުޅިގެން މަސައްކަތްކުރާނެކަމަށް ބެލެވޭ\nއެމެރިކާގެ އިންތިހާބު ކާމިޔާބުކޮށްފައިވާ ޑިމަކްރެޓިކް ޕާޓީގެ ކެނޑިޑޭޓް ޖޯ ބައިޑަންއަށް ޗައިނާގެ ސަރުކާރުން މަރުހަބާ ކިޔައިފިއެވެ.\nޗައިނާގެ ފޮރިން މިނިސްޓްރީގެ ތަރުޖަމާނު ވޭންގ ވެންބިން މީޑިއާއަށް މައުލޫމާތުދީފައިވާ ގޮތުގައި، އެމެރިކާގެ ރައްޔިތުންގެ ނިންމުމަށް ޗައިނާއިން ފުރިހަމައަށް އިހުތިރާމްކޮށް، ޖޯ ބައިޑަންއަށް އެ ގައުމުން މަރުހަބާ ކިޔައެވެ. އިތުރަށް ވެންބިން ވިދާޅުވީ، އެމެރިކާގެ އިންތިހާބުގެ ނަތީޖާ ނިންމާނީ އެ ގައުމުގެ ގާނޫނުތަކާއި އެއްގޮތްވާ ގޮތުގެ މަތިންނެވެ. އަދި އެކަން ޗައިނާއިން ފުރިހަމައަށް ބަލައިގަނެއެވެ.\nއެމެރިކާގެ ރައީސްކަމަށް ޑޮނާލްޑް ޓްރަމްޕް އިންތިހާބުވުމާއެކު، ދުނިޔޭގެ އެންމެ ބޮޑު ދެ އިގްތިސާދު ކަމަށްވާ ޗައިނާއާއި އެމެރިކާއާ ދެމެދު އޮތް ގުޅުންވަނީ ވަރަށް ބޮޑަށް ހީނަރުވެފައެވެ. އެގޮތުން، ޓްރަމްޕްގެ ސިޔާސަތްތަކުގެ ސަބަބުން ދެ ގައުމުގެ އިގްތިސާދުވެސް ކުރިއަރަންޖެހޭ މިންވަރަށް ކުރިނާރާކަމަށް ގިނަ އިކޮނޮމިސްޓުން އަންނަނީ ފާހަގަކުރަމުންނެވެ. މީގެއިތުރުން، ކޮރޯނާ ވައިރަސްއަކީ "ޗައިނީޒް ވައިރަސް"އެއް ކަމަށް ބުނެ ޓަރަމްޕް ވާހަކަދައްކަވަމުންދާތީ އެކަމާ ކަންބޮޑުވާކަން ޗައިނާއިންވަނީ ތަކުރާރުކޮށް ފާހަގަކޮށްފައެވެ.\nޓްރަމްޕާއި ހިލާފަށް ބައިޑަންގެ ސަރުކާރުން ޗައިނާއާ ގުޅިގެން މަސައްކަތްކުރާނެކަމަށް ބެލެވެއެވެ. އެގޮތުން މޫސުމަށް އަންނަ ބަދަލުތައް ފަދަ މުޅި ދުނިޔެއަށް ކުރިމަތިވާ ކާރިސާތަކުން އަރައިގަތުމަށް ދެ ގައުމުން ގުޅިގެން މުސްތަގްބަލުގައި މަސައްކަތްކުރާނެކަމަށް ބެލެވެއެވެ.\nޗައިނާއިން ޖޯ ބައިޑެންއަށް މަރުހަބާކިޔާފައިވާއިރު، ދުނިޔޭގެ އެންމެ ބޮޑު އެއް ބާރުކަމަށްވާ ރަޝިޔާއިން އަންނަނީ ބައިޑަންއަށް މަރުހަބާކިޔުމަށް ދެކޮޅު ހަދަމުންނެވެ. ކެމްޕޭން ދުވަސްވަރު ބައިޑެން ފާހަގަކުރެއްވި ގޮތުގައި، ރަޝިޔާއަކީ އެމެރިކާގެ އެންމެ ބޮޑު ހަތުރެވެ.\nޗައިނާ އެމެރިކާ ޑޮނަލްޑް ޓްރަމްޕް ރަޝިޔާ ޖޯ ބައިޑެން\nAugust 19, 2020 15:45:58\nޑިމޮކްރަޓިކް ޕާޓީގެ ޓިކެޓް ބައިޑެންއަށް\nAugust 21, 2020 20:22:11\nރައީސެއްގެ ގޮތުގައި ޓްރަމްޕް ފެއިލްވެއްޖެ: ބައިޑެން


Yamen Teacher akee Terrorism aa gulhun huri meeheh: Imran\n2 އޮކްޓޯބަރ 2019 1 ކޮމެންޓް\nޔަމަނު ޓީޗަރަކީ ޓެރަރިޒަމާ ގުޅުން ހުރި މީހެއް: އިމްރާން\nރާއްޖޭގައި ޓީޗަރެއްގެ މަސައްކަތް ކުރަމުން ދަނިކޮށް އިމިގްރޭޝަނުގެ ބެލުމުގެ ދަށަށް ގެނައި ޔާސިރު ޔަހުޔާ އަކީ ޓެރަރިޒަމާ ގުޅުން ހުރި މީހެއް ކަމަށް މައުލޫމާތު ލިބިފައިވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިހާރު ފުލުހުން ބާއްވަމުން އަންނަ ނޫސްވެރިންގެ ބައްދަލުވުމުގައި އިމްރާން ވިދާޅުވީ ޔާސިރުއާ ޓެރަރިޒަމާ ގުޅުން ހުރިކަން ބައިނަލްއަގްވާމީ މީޑިއާތަކުން ވެސް އެނގެން އެބަ އޮތެވެ. އަދި އެކަމުގެ މައުލޫމާތު ފުލުހުންނަށް ލިބުމުން އިމިގްރޭޝަނަށް އެންގުމުން ކޮންޓްރޯލާއަށް ލިބިވަޑައިގެންފައިވާ ބާރުގެ ދަށުން، ރާއްޖެ ދޫކޮށް ދާން އެންގުމުން ޕާސްޕޯޓް ފޮރުވައި ރާއްޖެއިން ފުރަން އިންކާރު ކޮށްފައިވާ ކަމަށް ވެސް ވިދާޅުވި އެވެ.\nޔާސިރު، 2017 ވަނަ އަހަރުން ފެށިގެން އިމިގްރޭޝަނުގެ ބެލުމުގެ ދަށުގައި ހުރި ސަބަބަކީ އެއީ ކަމަށް ވެސް ވިދާޅުވިއެވެ. އިމްރާން ވަނީ އޭނާ ފުރައިގެން ދާން ބޭނުންނަމަ އެކަން ފަހިކޮށްދޭނެ ކަމަށް ވެސް ވިދާޅުވެފައެވެ.\nއެ ނޫސްވެރިންގެ ބައްދަލުވުމުގައި ބައިވެރިވެވަޑައިގެން ޕޮލިސް ކޮމިޝަނަރު މުހައްމަދު ހަމީދު ވިދާޅުވީ ޔާސިރަކީ އެކި ގައުމުތަކުގަ ހިނގާފައިވާ ޓެރަރިޒަމްގެ އަމަލުތަކާ ގުޅިގެން އެތައް ދުވަހަކު ޖަލުގައި ވެސް ހޭދަކުރި މީހެއް ކަމަށެވެ. އެގޮތުން ޓެރަރިޒަމާ ގުޅުން ހުރި މީހުންނާ އޭނާއާ ގުޅުން އޮންނަކަން ވެސް އެނގިވަޑައިގަންނަވާ ކަމަށް ވިދާޅުވި އެވެ.\nއޭގެ އިރުރުން ބައިނަލްއަގްވާމީ ތަހުގީގީ އިދާރާތަކުން ވެސް އޭނާއާ ގުޅޭ މައުލޫމާތު ދީފައިވާކަން ފާހަގަކުރެއްވި އެވެ.\nޝަރީއަތެއް ނެތި ދެ އަހަރު ވަންދެން ހުޅުމާލެ ޑިޓެންޝަނު ސެންޓަރުގައި ޔާސިރު ބަންދުކޮށްފައި ހުރިއިރު ޑިޓެންޝަން ސެންޓަރުގައި ބަނޑުހައި ހޫނުކަމުގެ ހަޅުތާލެއް މިދިޔަ ޖުލައި މަހުގެ ތެރޭގައި އޭނާ ފެށިއެވެ.\nއޭނާ އަކީ ދިވެހި އަންހެނަކާ ކައިވެނިކޮށްގެން ރާއްޖޭގައި ދިރިއުޅޭ މީހެކެވެ. އެދެމަފިރިންގެ އަންހެން ދަރިއެއްވެސް ހުރެއެވެ.\nޓެރަރިޒަމް ހޯމް މިނިސްޓްރީ ފުލުހުން\nއިސްލާމް ދީނުގައި އޮންނަގޮތަށް މާފަށް އެދުމުން މައާފް ދެއްވުން ރަގަޅުވާނެ.


SunOnline: Litus ge faraathun salhi kameh, huriha muvazzafunnah MIB ge hissaa ganedheefi\nލިޓަސްގެ ފަރާތުން ސަޅި ކަމެއް، ހުރިހާ މުވައްޒަފުންނަށް އެމްއައިބީގެ ހިއްސާ ގަނެދީފި\nޝަފްނާ ހުސައިން 05 Sep 2019, 15:23\nމޯލްޑިވްސް އިސްލާމިކް ބޭންކުގެ ހެޑްއޮފީސް--- ސަން ފޮޓޯ\nލިޓަސް އިން އެ ކުންފުނީގެ ހުރިހާ މުވައްޒަފުންނަށް މޯލްޑިވްސް އިސްލާމިކް ބޭންކް (އެމްއައިބީ)ގެ ހިއްސާ ގަނެދީފި އެވެ.\nލިޓަސްގެ މާކެޓިން މެނޭޖަރު އާސިފް ރަޝީދު ވިދާޅުވީ މިއީ ލިޓަސްގެ މުވައްޒަފުންގެ މުސްތަގުބަލު ބިނާކޮށްދިނުމަށް އެހީތެރިކަމެއް ދިނުމުގެ ބޭނުމުގައި އެކުންފުނިން ކޮށްދިން ކަމެއް ކަމަށެވެ.\nއަދި ލިޓަސްގެ ކޮންމެ މެމްބަރަކީ ވެސް ރާއްޖޭގެ ސްޓޮކް މާކެޓަށް އަހުލުވެރި ބަޔަކަށް ހެދުމާއި މުސްތަގުބަލަށް ވިސްނައި އެކަމަށް ހުންނަ ފުރުސަތުތަކުގެ ބޭނުން ހިފުމަށް ހިތްވަރު ދިނުން ކަމަށެވެ.\n"އަދި އެންމެ މެމްބަރުންނަކީ ފުދުންތެރި ދިރިއުޅުމެއް އުޅޭނެ ބަޔަކަށް ވުމަކީ ކުންފުނީގެ މިއަދުގެ އެއް އަމާޒު،" އާސިފް ވިދާޅުވި އެވެ.\nއާސިފް ވިދާޅުވީ މާލެ އާ އެއްގޮތަށް އަޅޮތުތެރޭގައި މަސައްކަތް ކުރާ ލިޓަސްގެ ހުރިހާ މުވައްޒަފުންނަށް ވެސް މި ފުރުސަރު ހޯދައިދީފައިވާނެ ކަމަށެވެ.\nއަދި ކުރިއަށް އޮތް ތަނުގައި އެ ކުންފުނީގައި މަސައްކަތް ކުރާ ބިދޭސީ މަސައްކަތު މީހުން ހިމެނޭ ގޮތަށް، އެކުންފުނީގެ 200 މުވައްޒަފުންނަކީ ހިއްސާގެ ބާޒާރުން ހިއްސާ ގަނެގެން ތިބޭނެ ބަޔަކަށް ހަދާނެ ކަމަށް އޭނާ ވިދާޅުވި އެވެ.\n"މިއަދު އަޅުގަނޑުމެންގެ އެންމެހާ މެމްބަރުންނަކީ އެމްއައިބީގެ ހިއްސާދާރުން. ހަގީގަތުގައި ވެސް އަޅުގަނޑުމެންގެ ކުންފުނިން ލިޓަސްގެ ހުރިހާ މެމްބަރުންނަށް މި ހުޅުވައިދިނީ ވަރަށް މުހިންމު ދޮރެއް. އަޅުގަނޑު ގަބޫލުކުރާ ހިތް އޮތީ މިކަމުގެ ސަބަބުން އަޅުގަނޑުމެންގެ މެމްބަރުން ސްޓޮކް މާކެޓުގައި ހުރި ފުރުސަތު ދެނެގަތުމަށް ލިބޭ އިތުރު ހިތްވަރަކަށްވެ، ކުރިމަގު ކުރެހުމުގައި އިތުރު ފަސޭހަތަކެއް ވާނެކަމަށް،" އާސިފް ވިދާޅުވި އެވެ.\nރާއްޖޭގެ އެންމެ ފުރަތަމަ އިސްލާމިކް ބޭންކް، ޕަބްލިކް ލިމިޓެޑް ކުންފުންޏަކަށް ބަދަލުކޮށް އާންމުންނަށް ހިއްސާ ވިއްކަން ފަށާފައި ވަނީ ހުސްވި ޖުލައި މަހުގެ 28 ވަނަ ދުވަހު އެވެ. އެމްއައިބީގެ ހިއްސާ ގަތުމުގެ ފުރުސަތު ސެޕްޓެމްބަރު މަހުގެ 18 ވަނަ ދުވަހުގެ ނިޔަލަށް އޮންނާނެ އެވެ.\nއިސްލާމިކް ބޭންކުން ބުނީ ގިނަ އަދަދެއްގެ ރަށު ކައުންސިލް އަދި އަތޮޅު ކައުންސިލްތަކުން ބޭންކުގެ ހިއްސާ ގަތުމަށް އެދި ހުށަހަޅަމުންދާ ކަމަށެވެ.\nއެގޮތުން އައްޑޫ ސިޓީ ކައުންސިލުން ވަނީ އެމްއައިބީ އިން 700،000 ރުފިޔާގެ ހިއްސާ ގަނެފަ އެވެ. ބ. އަތޮޅު ކައުންސިލުން 1.75 މިލިއަން ރުފިޔާގެ ހިއްސާ ގަނެފައިވާ އިރު ށ. އަތޮޅު ކައުންސިލުން ވަނީ ތިން މިލިއަން ރުފިޔާގެ ހިއްސާ ގަނެފަ އެވެ. މީގެ އިތުރުން ފުވައްމުލަކު ސިޓީ ކައުންސިލުން އެއް މިލިއަން ރުފިޔާގެ ހިއްސާ، ޅ. ނައިފަރު ކައުންސިލުން 700،000 ރުފިޔާގެ ހިއްސާ އަދި ބ. އޭދަފުށީ ކައުންސިލުން ވެސް 700،000 ރުފިޔާގެ ހިއްސާ ގަނެފައިވާ ކަމަށް އިސްލާމިކް ބޭންކުން ބުންޏެވެ.\nއެމްއައިބީ އިން ހިއްސާ ވިއްކަނީ ހިއްސާއެއް 35 ރުފިޔާގެ މަގުންނެވެ. އެންމެ މަދު މިންވަރަކަށް ގަނެވޭނީ 20 ހިއްސާ އެވެ. މި އަދަދު އިތުރުކުރަން ބޭނުން ނަމަ 10 ހިއްސާއިން އަދަދު އިތުރުކުރެވިދާނެ އެވެ.\nކާމިޔާބުކަމާއެކު ބިޒްނަސް އެކްސްޕޯ ނިންމާލައިފި\nއައިއޭއެސްގެ ދަރަނި އިތުރު، ލިބެންޖެހޭ ފައިސާވެސް ނުލިބޭ\nދަމާސްއިން ޕެންސޮނިކްގެ އުފެއްދުންތައް ވިއްކަން ފަށައިފި


8 mahah fahu Costa club akaai eku ebbasvumakah - vNews.mv\nކޯސްޓާ އެތްލެޓިކޯ އާއިއެކު ހަދާފައިވާ އެއްބަސްވުމުގެ މުއްދަތު ހަމަވީ 2020 ވަނަ އަހަރުގެ ޖޫން މަހުގެ ނިޔަލަށް- ފޮޓޯ:- ގެޓީ އިމޭޖަސް\n8 މަހަށްފަހު ކޯސްޓާ ކުލަބަކާއިއެކު އެއްބަސްވުމަކަށް\nއައްފާން މުހައްމަދު 15 August 2021, 15:28\nކުލަބެއް ނެތި ފްރީ އެޖެންޓެއްގެ ގޮތުގައި 8 މަސް ހޭދަކުރުމަށްފަހު ތަޖުރިބާކާރު ފޯވާާޑް ޑިއޭގޯ ކޯސްޓާ ކުލަބަކާއެކު އެއްބަސްވުމެއްގައި ސޮއިކޮށްފިއެވެ.\nހިލޭ ޓްރާންސްފަރ އެއްެގެ ދަށުން ކޯސްޓާ ސޮއިކުރީ ބްރެޒިލްގެ ކުލަބެއް ކަމުގައިވާ އެތްލެޓިކޯ މިނެއިރޯ އަށެވެ. 32 އަހަރުގެ ސްޕެއިން ފޯވާޑް މިނެއިރޯ އަށް ސޮއިކުރީ 2022 ވަނަ އަހަރުގެ ޑިސެމްބަރު މަހުގެ ނިޔަލަށެވެ.\nސްޕެއިންގެ ގައުމީ ފުޓުބޯޅަ ޓީމަށް ކުޅުނު ކަމުގައިވީ ނަމަވެސް އޭނާ އަކީ ބްރެޒިލް އަށް އުފަން ރައްޔިތެކެވެ. އަދި ރެކޯޑުތަކުން ދައްކާ ގޮތުގައި އޭނާ ވަނީ ބްރެޒިލްގެ ގައުމީ ޓީމަށް ދެމެޗު ކުޅެދީފައެވެ.\nޔޫރަޕު ފުޓުބޯޅައިގައި ކާމިޔާބު 16 އަހަރު ހޭދަކުރުމަށްފަހު ކޯސްޓާ ބްރެޒިލްގެ ކުލަބަކާއި ގުޅުނުއިރު އޭނާ ވަނީ ޔޫރަޕުގެ ބޮޑެތި ބައެއް ކުލަބުތަކަކަށް ކުޅެފައެވެ. އެގޮތުން އެންމެފަހުން އޭނާ ކުޅެފައިވަނީ ލަލީގާގެ ޗެމްޕިއަން އެތްލެޓިކޯ މެޑްރިޑަށެވެ. އެތްލެޓިކޯ އަށް ޖުމްލަ3ފަހަރެއްގެ މަތިން އޭނާ ކުޅެފައިވެއެވެ.\nއެގޮތުން އެންމެ ފުރަތަމަ އެތްލެޓިކޯގެ ކޮންޓްރެކްޓުގައި ކޯސްޓާ ސޮއިކުރީ 2007 ވަނަ އަހަރުއެވެ. އެހެންނަމަވެސް އެކުލަބުގެ ކޮންޓްރެކްޓުގައި އޭނާ ހޭދަކުރި2އަހަރުގެ ތެރޭގައި އެކުލަބުގެ ޖާޒީގައި މެޗެއް ކުޅެފައެއް ނުވެއެވެ. އޭނާއަށް މިދެއަހަރުގެ ތެރޭގައި އެތްލެޓިކޯގެ ޖާޒީގައި ކުޅުމުގެ ފުރުސަތު ނުލިބުނީ އޭނާ ކުލަބަށް ސޮއިކުރި އަހަރު އެކުލަބުން އޭނާ އެހެން ކުލަބުތަކަކަށް ލޯނު އެއްބަސްވުމެއްގެ ދަށުން ދޫކުރީމައެވެ.\nދެވަނަ ފަހަރަށް އެތްލެޓިކޯ އަށް ކޯސްޓާ ސޮއިކުރީ 2010 ވަނަ އަހަރުއެވެ. އެފަހަރު ޖުމްލަ4އަހަރު އެކުލަބުގައި ކޯސްޓާ މަޑުކުރިއިރު އެކުލަބަށް 94 މެޗު ކުޅެދީ 43 ލަނޑު ވަނީ ކާމިޔާބުކޮށްދީފައެވެ.\n2014 ވަނަ އަހަރު ޗެލްސީގެ އެއްބަސްވުމެއްގައި ކޯސްޓާ ސޮއިކުރިއިރު އޭނާ ވަނީ ތިން އަހަރުގެ ތެރޭގައި އެކުލަބަށް ކުޅެދިން 89 މެޗުން 52 ލަނޑު ކާމިޔާބު ކޮށްދީފައެވެ.\nއަދި އެއަށްފަހު 2018 ވަނަ އަހަރުން 2020 ވަނަ އަހަރުގެ ނިޔަލަށް 61 މެޗު އެތްލެޓިކޯ އަށް ކޯސްޓާ ކުޅެދީފައިވާއިރު 12 ލަނޑު ވަނީ ކާމިޔާބު ކޮށްދީފައެވެ.\nއުމުރުން 32 އަހަރުގެ ފޯވާޑް ވަނީ ކުލަބު ފެންވަރުގައި ގިނަ ކާމިޔާބީތަކެއް ހޯދާފައެވެ. އެގޮތުން އެތްލެޓިކޯ މެޑްރިޑާއެކު ލީގު ޓައިޓަލް ދެފަހަރު، ކޮޕާ ޑެލްރޭ އެއްފަހަރު، ޔޫއެފާ ޔޫރަޕާ ލީގު އެއްފަހަރު އަދި ޔޫއެފާ ސުޕާ ކަޕް3ފަހަރު ވަނީ ހޯދާފައެވެ. އަދި ޗެލްސީ އާއިއެކު ކޯސްޓާ ވަނީ ޕްރިމިއަރ ލިގު ދެފަހަރު އަދި ލީގު ކަޕް އެއްފަހަރު ކާމިޔާބު ކޮށްފައެވެ.\nއެތްލެޓިކޯ މެޑްރިޑް ޗެލްސީ ސްޕެއިން ކުޅިވަރު


Mammamen hedhy Hus Dhogu, Konme Mamma ehge ves Favourite Dhari eh Hurey!\nމަންމަމެން ހެދީ ހުސް ދޮގު، ކޮންމެ މަންމައެއްގެ ވެސް ފެވަރިޓް ދަރިއެއް ހުރޭ!\nއަހަރެން އެންމެ ހިތުގައި ޖެހުނު ދުވަހެއް ބުނަން ހެއްޔެވެ؟ ހިޔާލެއް ފިކުރެއްނެތި މަންމަގެ މޭމަތީގައި ނިދަ ނިދާފައި އޮތްވައި، އައި ނައިތަނެއް ނޭނގި ގެއަށް ކޮއްކޮއެއް ލޭންޑް ކޮށްލުމުންނެވެ. ހިތް ކުދިކުދިވެ ހަފުސްވި އެވެ. އަބަދު ބޯ އަރުވާލައިގެން އޮންނަން ބޭނުންވި މަންމަގެ އަތްދަނޑިމަތި މާ ކުޑަ ކުޑަ ކޮއްކޮއަކު އައިސް ހިބަކޮށް ނަގައިފިއެވެ. މިވަރަކުންނެއް ނުފުދުނެވެ. ކޮއްކޮ އަހަރެންގެ ތަންމަތި ވެސް ނެގީއެވެ.\nއެކަމަކު ބުނަން ހެއްޔެވެ؟ ކޮއްކޮއަކު ލިބުމުން މަންމަ އަހަރެން ދެކެ ލޯބި ނުވާނެއޭ ހިތަށް އެރިޔަސް އެކަން އެހެނެއް ނުވިއެވެ. މިއަދުވެސް މަންމަގެ ރަންގަނޑަކީ އަހަންނެވެ. އޭގެ ފަހުން އެހެން ކޮއްކޮއަކު ވެސް އަހަންނަށް ލިބިއްޖެ އެވެ. އެކަމަކުވެސް އަހަރެން ރިހި ގަނޑަކަށް ބަދަލެއް ނުވި އެވެ. މިކަމެއް އަހަންނަށްވުރެ ކުޑަ ދެމީހުންގެ ޝަކުވާއަކަށްވެސް ވެ ނިމިއްޖެ އެވެ. އެކަމަކު މިބުނީ ކޮންމެހެން މަންމަ ކޮއްކޮ ބާކީ ކޮށްލީ ވާހަކައެއްވެސް ނޫނެވެ. މަންމަގެ ފެވަރިޓަށް އަހަރެން ވީ ވާހަކައެވެ.\nދަރިފުޅު: މަންމާ! މަންމަ އެންމެ ލޯބިވަނީ ކޮން ކުއްޖަކު ދެކެ؟\nމަންމަ: މަންމަ މަންމަގެ ހުރިހާ ކުދިން ދެކެވެސް ލޯބިވަނީ ހަމަ އެއް ވަރަކަށް. މަންމަ ގާތު ނުވާނެ އެއްވެސް ކުއްޖަކު ތަފާތެއް!\nދެންމެ މިގެނައި ކުޑަ ޑައިލޮގް ކޮޅަކީ އަހަރެންގެ ގޭގައި ހަފުތާއަކު ދެ ފަހަރަށް އަޑުއަހާލަން ލިބޭ ޑައިލޮގެކެވެ. އެކަމަކު ހަމަ މި ޑައިލޮގެއް ތަކުރާރުކޮށް އަޑުއަހާލަން ނުލިބޭ ގެއެއް މި ރާއްޖެއަކުން ފެންނާނެ ހެނެއް ހިއެއް ނުވެއެވެ. އަޅެ ފަހެ މިހާ އާންމު ޖަވާބެއްގެ ހަގީގަތް ހޯދާލަން ފީނާލަމާ ހިނގާށެވެ.\nމަންމަމެންގެ އާންމު ބަހުރުވައިން ނަމަ ފެވަރިޓް ނުވަތަ އެންމެ ލޯބިވާ ދަރިއަކު އެއްވެސް މަންމައެއްގެ ނުހުރެއެވެ. އެކަމަކު ސައިންސްވެރިން މިވަނީ މަންމަމެންގެ މި "ބޮޑު ދޮގު" ފަޅާއަރުވާލާފަ އެވެ.\nއިނގިރޭސި ސޯޝިއޮލޮޖިސްޓެއް ކަމަށްވާ ކެތަރިން ކޮންގާ ދާދިފަހުން ކުރި ދިރާސާއަކުން ދައްކާ ގޮތުގައި ކޮންމެ މަންމައެއްގެ ވެސް ފެވަރިޓް ކުއްޖެއް އެބަ ހުރެއެވެ. މަދުވެގެން ހަތަރު އަހަރުގެ ތަފާތު ހުރި ކުދިން ހިމެނޭ 380 އަށްވުރެ ގިނަ އާއިލާ ބައިވެރިކޮށްގެން ކޮންގާ އާއި އޭނާގެ ރިސާޗް ޓީމުން ކުރި ދިރާސާއިން ދައްކާގޮތުން މައިން އެންމެ ބޮޑަށް ފިކުރުކޮށް ވިސްނަނީ ފުރަތަ ދަރިފުޅާ ދޭތެރޭގައެވެ. މީގެ ސަބަބެއް ކަމަށް ބުނެފައިވަނީ، ފުރަތަމަ ދަރިފުޅަކީ އެމީހުންގެ ގިނަ އުންމީދުތަކާއި އާއިލާގެ އިއްޒަތާއި ގަދަރު ގުޅިފައިވާ ކުއްޖާއަށް ވުމެވެ.\nމި ދިރާސާއިން ދައްކާގޮތުން ރިސާޗްގައި ބައިވެރިވި އާއިލާތަކުގެ 70 ޕަސެންޓް ކުޑަ ކުދިންނަކީ އެމީހުންނާއި އެމީހުންގެ ބޭބެ ނުވަތަ ދައްތައާ ދެމެދު ކޮންމެވެސްވަރެއްގެ ތަފާތުކުރުންތަކެއް މަންމަ ގެންގުޅޭކަން ފާހަގަކުރެވޭ ކުދިންނެވެ. ނޫނީ ބައެއް ކަންކަމުގައި މަންމަގެ ދެގޮތެއްނުވާ އިތުބާރު ހޯދަން ބުރަ މަސައްކަތްތަކެއް ކުރަންޖެހޭ ކަމަށް ގަބޫލުކުރާ ކުދިންނެވެ.\nމި ނަތީޖާ ލިބުމުން ކޮންގާގެ ޓީމުން ގަބޫލުކުރީ، ހަނގަށް ތިބޭ ކުދިން އެމީހުން ތަފާތުކުރާކަމަށް ދެކެނީ އެމީހުން ގަބޫލުކުރާ ގޮތުގައި ހުރިހާ ކަމެއްގެ "ފުރަތަމަ ތަޖުރިބާ" ދައްތަ ނުވަތަ ބޭބެއާ އެކު މަންމަޔަށް ހޭދަކޮށްލެވުމުން އެމީހުންނަށްވުރެ ބޮޑަށް މަންމަ ދައްތަ ދެކެ ލޯބި ވަނީ ކަމަށެވެ.\nކޮންމެއަކަސް ކޮންގާގެ މި ދިރާސާ ގަބޫލުކުރެވޭނަމަ، މި މައްސަލާގަ މިއޮއްހާ ދުވަހު މަންމަ ދޮގުހަދާ ކަމަށް ހިތުގައި އޮތް ޝައްކު ތިޔަ ފިލީ އެވެ. މި ދިރާސާ ގަބޫލު ނުކުރެވޭނަމަ މަންމަޔަށް ތިޔަކުރި އިތުބާރު ތިގޮތުގައި އަދިވެސް ބާއްވާށެވެ.\nކޮންގާގެ ސައިންސުން އާއިލާތަކުގެ ހަނގު ކުދިންގެ ވިސްނުން ހޯދި ގޮތަށް އިތުރު ހަގީގަތެއްވެސް ހޯދިއެވެ. މަންމަގެ ފެވަރިޓަކީ ކޮންމެ ކުއްޖަކަށް ވިޔަސް، މި ފެވަރިޓަކީ ކޮބައިކަމާ މެދު ނުވިސްނާ އެންމެ ކުއްޖަކުވެސް ދިރާސާގައި ހިމެނި އާއިލާތަކުގެ ތެރޭގައި ނެތް ކަމެވެ. އެހެންވީމާ މި އަރަތަ ކޮޅެއްގައި ޖައްސާނީ ކިހިނެއް ހެއްޔެވެ؟ ހަމަ ޔަގީނުންވެސް "މަންމަގެ ފެވަރިޓް" އަށް ވުމުގެ ވާދަވެރިކަން ކޮންމެ އާއިލާއެއްގައިވެސް ވެފައި މި އޮންނަނީ އޮލިމްޕިކް މުބާރާތަކާ އެއް ފެންވަރެއްގަ އެވެ. މިއީ ބައެއް ފަހަރު ވަރަށް ފައިދާވެސް ކުރަނިވި ކަމެކެވެ. ގިނަ ކުދިން ހިމެނޭ އާއިލާތަކުގެ ކުދިންނަކީ މި ވާދަވެރިކަމެއްގެ ތެރެއިން ނުހަނު ތޫނުފިލި ކުދިންނަށް ވެގެން ނިކުންނަ ބައެކެވެ.\nއެހެންވީމާ މަންމަގެ ފެވަރިޓަށް ވެވިދާނެ މޮޅު އުކުޅެއް ބުނެދެން ހެއްޔެވެ؟ މަންމައާއި ބައްޕަ ލޯބިވެޔޭ ބުނާ ވަރަށް އެމީހުންނަށް އަމިއްލަ ފަރާތުންވެސް ލޯބި ދޭށެވެ. އަދި ލޯބިވާ ކަމަށް އެމީހުން ގާތު ބުނެ ޔަގީންކޮށްދޭށެވެ. އޭރުން ނުވިޔަސް އޮންނާނީ ފެވަރިޓަކަށް ވެފައެވެ.


Haaland ge molhu kulhumaa eku Dortmund ah molheh - vNews.mv\nމެޗުގެ ތެރެއިން ހާލަންޑް- ފޮޓޯ:- ގެޓީ އިމޭޖަސް\nއައްފާން މުހައްމަދު 12 September 2021, 00:42\nޖަރުމަނު ބުންޑަސްލީގާގައި ހޮނިހިރު ދުވަހުގެރޭ ޒުވާން ތަރި އާލިންގ ބްރައުޓް ހާލަންޑް ދެއްކި މޮޅު ކުޅުމާއެކު ބޮރޫޝިއާ ޑޯޓްމަންޑުން ބަޔާ ލެވަކޫސަންގެ މައްޗަށް ކުރިހޯދައިފިއެވެ.\nލެވަކޫސަންގެ ދަނޑުގައި ކުޅުނު މިމެޗު ޑޯޓްމަންޑުން ކާމިޔާބުކުރީ 3-4 ގެ ނަތީޖާއަކުންނެވެ.\nމެޗުގައި ގިނަ ލަނޑުތަކެއް ފެނިގެންދިޔައިރު މުޅި މެޗުވެސް ފެނިގެންދިޔައީ ވަރަށް ވާދަވެރި ކޮށެވެ. މިމެޗުގައި ފުރަތަމަ ލަނޑުޖަހާ ލީޑުނެގީ ލެވަކޫސަން އިންނެވެ.\nފުރަތަމަ ހާފުގެ9ވަނަ މިނެޓުގައި ފްލޯރިއަން ވާޓްސް ލެވަކޫސަން އަށް ލީޑު ނަގާދިންއިރު 37 ވަނަ މިނެޓުގައި ހާލަންޑް ވަނީ ޑޯޓްމަންޑަށް މެޗުގެ ނަތީޖާ ހަމަހަމަ ކޮށްދީފައެވެ.\nއެހެންނަމަވެސް މިހާފުގެ ފުރިހަމަވަގުތު ހަމަވެ ދެއްކި އިތުރުވަގުތުގެ ތެރޭގައި އިތުބާރު ފޯވާޑް ޕެޓްރިކް ޝިކް ކާމިޔާބު ކޮށްދިން ލަނޑުން ލެވަކޫސަން ހާފް ނިންމާލީ ލީޑުގައި އޮވެއެވެ.\nދެވަނަ ހާފު ފަށައުފެބް4މިނެޓުގެ ތެރޭގައި އަނެއްކާވެސް ޑޯޓްމަންޑުން ވަނީ އިތުރު ލަނޑެއް ޖަހާ މެޗުގެ ނަތީޖާ ހަމަހަމަ ކޮށްދީފައެވެ. އެހެންނަމަވެސް އޭގެ6މިނެޓުފަހުން މޫސާ ޑިއާބީ3ވަނަ ފަހަރަށް ލެވަކޫސަން އަށް ލީޑުނަގައިދިން އިރު، މިފަހަރުވެސް މި ލީޑުގައި މާގިނައިރުތަކެއް އެޓީމަކަށް ނޯވެވުނެވެ.\nއެގޮތުން 71 ވަނަ މިނެޓުގައި ރަފައެލް ގުއެރެއިރޯ އަނެއްކާވެސް ޑޯޓްމަންޑަށް ނަތީޖާ ހަމަހަމަ ކޮށްދިން އިރު މެޗުން އެޓީމު މޮޅުކޮށްދިން ލަނޑު ލިބުނު ޕެނަލްޓީއަކުން 77 ވަނަ މިނެޓުގައި ކާމިޔާބު ކޮށްދިނީ ހާލަންޑެވެ.\nމިހާތަނަށް ބުންޑަސްލީގާގައި ޑޯޓްމަންޑުން4މެޗު ކުޅެފައިވާއިރު ތިން މެޗުން މޮޅުވެފައިވެއެވެ. އަނެއް މެޗުންވީ ބައްޔެވެ. ދެން އެންމެ އަވަހަށް ޑޯޓްމަންޑް މެޗެއް ކުޅޭނީ މިމަހުގެ 15 ވަނަ ދުވަހު ޗެމްޕިއަންސް ލީގުގެ ގްރޫޕް ސްޓޭޖުގައި ބެސިކްޓަސް އާއި ދެކޮޅަށެވެ.\nބަޔާންގެ ފުރަތަމަ ލަނޑަށްފަހު ލެވަންޑޮސްކީ އުފާ ފާޅުކުރަނީ- ފޮޓޯ:- ގެޓީ އިމޭޖަސް\nމީގެއިތުރުން ހޮނިހިރު ދުވަހުގެރޭ ބުންޑަސްލީގާގެ ޗެމްޕިއަން ބަޔާން މިއުނިކުން ވަނީ އާރްބީ ލައިޕްޒިގުގެ މައްޗަށް ފަސޭހަ މޮޅެއް ހޯދާފައެވެ.\nލައިޕްޒިގުގެ ދަނޑުގައި ކުޅުނު މިމެޗު ބަޔާން އިން ކާމިޔާބު ކުރީ 1-4 ގެ ނަތީޖާއަކުންނެވެ.\nމެޗުގެ ވަރަށް ކުރީކޮޅު ބަޔާން އިން ލީޑުނަގާފައިވާއިރު ފުރަތަމަ ހާފުގެ 12 ވަނަ މިނެޓުގައި ލިބުނު ޕެނަލްޓީއަކުން މިލަނޑު އެޓީމަށް ކާމިޔާބު ކޮށްދިނީ ތަޖުރިބާކާރު ފޯވާޑް ރޮބާޓް ލެވަންޑޮސްކީ އެވެ. ފުރަތަމަ ހާފުގައި އިތުރު ލަނޑެއް ފެނިގެންނުދާއިރު ދެވަނަ ހާފު ފަށައިގެން ދެވަނަ މިނެޓުގައި ޖަމާލް މުސިއާލާ ވަނީ ބަޔާންގެ ލީޑު ފުޅާކޮށްދީފައެވެ.\nއަދި އޭގެ7މިނެޓުފަހުން ލެރޯއި ސާނެ ވަނީ ބަޔާންގެ ތިންވަނަ ލަނޑު ކާމިޔާބު ކޮށްދީފައެވެ. ބަޔާން އިން މެޗުގައި ޖެހި ފަހުލަނޑު މެޗުގެ ފުރިހަމަވަގުތު ހަމަވެ ދެއްކި އިތުރުވަގުތުގެ ފުރަތަމަ މިނެޓުގެ ތެރޭގައި ކާމިޔާބ ުކޮށްދިނީ އެރިކް މެކްސިމް ޗުޕޮމޮޓިންގ އެވެ. މެޗުގައި ލައިޕްޒިގުން ޖެހި ހަމައެކަނި ލަނޑު މެޗުގެ 58 ވަނަ މިނެޓުގައި ކާމިޔާބު ކޮށްދިނީ ކޮންރަޑް ލައިމާ އެވެ.\nބަޔާން އިންވެސް މިސީޒަނުގައި ލީގުގައި ޖުމްލަ4މެޗު ކުޅެފައިވާއިރު3މެޗުން މޮޅުވެފައިވެއެވެ. އަނެއް މެޗުން ބަޔާންވީ އެއްވަރެވެ. އެޓީމުން ދެން އެންމެ އަވަހަށް މެޗެއް ކުޅޭނީ ޔޫއެފާ ޗެމްޕިއަންސް ލީގުގައި މިމަހުގެ 15 ވަނަ ދުވަހު ސްޕެއިންގެ ގަދަބާރު ބާސެލޯނާ އާއި ދެކޮޅަށެވެ.